Vimla ah 78 million dhinumah kuri hukum high court in baathil kohfi\nވިމްލާއަށް 78 މިލިއަން ދިނުމަށް ކުރި ހުކުމް ބާތިލްކޮށްފި\nދައުލަތުން ވިމްލާ ކޮންސްޓްރަކްޝަނަށް 78 މިލިއަން ރުފިޔާ ދެއްކުމަށް ސިވިލް ކޯޓުން ކޮށްފައިވާ ހުކުމް ހައިކޯޓުން މިއަދު ބާތިލްކޮށްފި އެވެ.\nސިވިލް ކޯޓުން ފެބްރުއަރީ 29، 2016 ގައި ދައުލަތުގެ މައްޗަށް މި ހުކުމް ކުރީ 2004 ވަނަ އަހަރުގެ ސުނާމީ ކާރިސާގައި ގެއްލުންވި ގއ. އަތޮޅުގެ ހަތަރު ރަށެއްގައި ވިމްލާ ކުންފުނިން އަޅައިދިން ގެތަކަށް ދައުލަތުން ފައިސާ ނުދައްކާތީ އެ ފައިސާ ހޯދުމަށް ދައުލަތާ ދެކޮޅަށް ދައުވާކުރުމުންނެވެ.\nގއ. އަތޮޅުގެ ވިލިގިއްޔާއި، މާމެންދޫއާއި ނިލަންދޫއާއި ދާންދޫގައި ޖުމްލަ 298 ހައުސިން ޔުނިޓް އަޅަން ވިމްލާ އިން ޑިޒާސްޓާ މެނޭޖްމަންޓް ސެންޓަރާއި އެކު އެއްބަސްވުމެއްގައި ސޮއިކޮށްފައިވަނީ އޮކްޓޫބަރު 20، 2008 ގައެވެ.\nދައުލަތުގެ ހައިސިއްޔަތުން ހައުސިން މިނިސްޓްރީން ހައިކޯޓުގައި އިސްތިއުނާފް ކުރި މައްސަލައިގައި އިއްވާފައިވާ ހުކުމްގައި ބުނެފައިވަނީ ދައުލަތާ އެކު ވިމްލާ އިން ހަދާފައިވާ އެއްބަސްވުމުގައި ދެ ފަރާތުގެ ދެމެދުގައި ހިލާފެއް އުފެދިއްޖެނަމަ އަމަލުކުރާނެ އުސޫލުތަކަކަށް ދެ ފަރާތުން ވެސް އެއްބަސްވެފައިވާ ކަމަށެވެ.\nއެގޮތުން ހިލާފު އުފެދޭ މައްސަލަތަކުގައި އެކަމެއް ހައްލުކުރުމަށްޓަކައި ދެ ފަރާތުން އެންމެ ފުރަތަމަ ވާހަކަ ދައްކައިގެން ހައްލެއް ހޯދުމަށް އެއްބަސްވެފައިވާ ކަން ހައިކޯޓުގެ ހުކުމްގައި ފާހަަގަކޮށްފައިވެ އެވެ. އެގޮތަށް ހައްލެއް ނުލިބިއްޖެނަމަ އެޖުޑިކޭޓަރަށް ހުށަހަޅައިގެން ހައްލު ހޯދުމަށްވެސް އެއްބަސްވެފައިވެ އެވެ. ނަމަވެސް އެޖުޑިކޭޓަރަކީ ފިނޭންސް މިނިސްޓްރީގެ ދަށުގައިވާ ޓެންޑާ އިވެލުއޭޝަން ބޯޑު ކަމަށްވެފައި އެއީ މައްސަލައިގެ އެއް ހަސްމު ކަމަށްވާ ދައުލަތުގެ ބައެއް ކަމަށް ވިމްލާ އިން ވަނީ އިސްތިއުނާފްގެ ޝަރީއަތުގައި ބުނެފަ އެވެ. އެޖުޑިކޭޓަރަށް ހުށަހަޅައިގެން މައްސަލަ ނިންމި ގޮތާ މެދު ހިތްހަމަ ނުޖެހިއްޖެނަމަ އަމަލުކުރަން އޮންނަ އުސޫލަކީ އާބިޓްރޭޝަނަށް ހުށަހެޅުން ކަމަށް ދެ ފަރާތުން ސޮއިކޮށްފައިވާ އެއްބަސްވުމުގައިވާ ކަމަށްވެސް ހައިކޯޓުގެ ހުކުމްގައިވެ އެވެ.\nހައިކޯޓުގެ ހުކުމްގައި ބުނެފައިވަނީ ކޯޓަށް މައްސަލައެއް ހުށަހެޅުމުގެ ކުރިން ފުރިހަމަ ކުރަންޖެހޭ މަރުހަލާތަކަކަށް ދެ ފަރާތުން އެއްބަސްވެފައިވީ އިރު އެ މަރުހަލާތައް ފުރިހަމަ ނުކޮށް ޝަރީއަތަށް މައްސަލަ ހުށަނޭޅޭނެ ކަމަށް 2013 ވަނަ އަހަރު ހައިކޯޓުން ކޮށްފައިވާ ހުކުމެއްގައި ކަނޑައަޅާފައިވާ ކަމަށެވެ.\nމީގެއިތުރުން ދެ ފަރާތުން ވެފައިވާ އެއްބަސްވުމުގައި ކޮންޓްރެކްޓަރު ހުށަހަޅާ އިންވޮއިސްތަކަށް ފައިސާ ދައްކަންޖެހޭނީ ޕްރޮޖެކްޓް މެނޭޖަރު އެ އިންވޮއިސްތަކަށް ރުހުންދިނުމުން ކަމަށް ދެ ފަރާތުން އެއްބަސްވެފައިވާ ކަން ވެސް ހައިކޯޓުގެ ހުކުމްގައިވެ އެވެ. ނަމަވެސް ވިމްލާ އިން ދައުވާގައި ފާހަގަކޮށްފައިވާ ފަސް އިންވޮއިސް އަށް ހޯދަން ހުށަހަޅާފައިވާ 78 މިލިއަން ރުފިޔާ ދެއްކުމަށް ސިވިލް ކޯޓުން ހުކުމްކޮށްފައިވަނީ ޕްރޮޖެކްޓް މެނޭޖަރު އެ އިންވޮއިސް ތަކަށް ރުހުން ދީފައި ނުވަނީސް ކަން އެނގެން އޮތް ކަމަށްވެސް ހައިކޯޓުގެ ހުކުމްގައި ފާހަގަކޮށްފައިވެ އެވެ.\nއެހެންކަމުން މިމައްސަލަ ބެއްލެވި ތިން ފަނޑިޔާރުންގެ އިއްތިފާގުން ނިންމަވާފައިވަނީ ސިވިލް ކޯޓުން ދައުލަތުގެ މައްޗަށް 78 މިލިއަން ރުފިޔާ ވިމްލާ އަށް ދެއްކުމަށް ކޮށްފައިވާ ކޮށްފައިވާ ހުކުމަކީ ބާތިލް ހުކުމެއް ކަމަށެވެ. ހައިކޯޓުގައި މިމައްސަލަ ބެއްލެވި ފަނޑިޔާރުންގެ ބެންޗުގައި ހިމެނިވަޑައިގަންނަވަނީ ހައިކޯޓުގެ އިސް ފަނޑިޔާރު ހާތިފް ހިލްމީއާއި، ޝުއައިބް ހުސައިން ޒަކަރިއްޔާގެ އިތުރުން ފަނޑިޔާރު ހުސައިން ޝަހީދު އެވެ. ރިޔާސަތުގައި އިންނެވީ ފަނޑިޔާރު ޝުއައިބް އެވެ.\nހައިކޯޓުން މިއަދު ހުކުމް ކުރި މައްސަލަ އެކޯޓުގައި އިސްތިއުނާފް ކުރީ ކުރީގެ ރައީސް އަބްދުﷲ ޔާމީންގެ ވެރިކަމުގަ އެވެ. މިމައްސަލަ މީގެ ކުރިން ރައްޔިތުންގެ މަޖިލީހަށް ވެސް ހުށަހެޅިގެން މައްސަލަ އަށް ހައްލެއް ލިބޭތޯ މަސައްކަތްތަކެއް ކޮށްފައިވެ އެވެ. އަދި މިމައްސަލަ ކޯޓުން ބޭރުގައި ހައްލުކުރުމަށް މަސައްކަތް ކުރަމުންދާ ކަމަށް މިސަރުކާރުން ވެސް ކުރިން ބުނެފައިވެ އެވެ.\nހައިކޯޓް ފިނޭންސް މިނިސްޓްރީ


Duha Namaadh kuraane goiyy egeytha? ޟުޙާ ނަމާދު ކުރާގޮތް އެގޭނތަ؟ – Ilm Duha Namaadh kuraane goiyy egeytha?\nޟުޙާ ނަމާދު ކުރާގޮތް އެގޭނތަ؟\nޟުޙާ ނަމާދަކީ ގަދަވެގެންވާ ސުންނަތެކެވެ. ނަބިއްޔާ صلى الله عليه وسلم އެނަމާދު ކުރެއްވިއެވެ. އަދި އެކަލޭގެފާނުގެ އަޞްޙާބުންނަށް އެނަމާދު ކުރުމަށް އިރުޝާދު ދެއްވިއެވެ. އެނަމާދުގެ މަދު މިންވަރަކީ ދެ ރަކުޢަތެވެ. ތިބާ އެ ދެ ރަކުޢަތް ކުރުމަށް ރައްކާތެރިވުމުން އެނަމާދު އަދާކުރެވުނީއެވެ. ހަތަރެއް، ހައެއް، އަށެއް ނުވަތަ އެއަށްވުރެ ގިނަ ރަކުޢަތް ކުރިކަމުގައިވިޔަސް މައްސަލައެއް ނެތެވެ. އެނަމާދަށް ވަކި ޢަދަދަކަށް ރަކުޢަތްކުރުމަށް ޙައްދެއް ކަނޑައެޅިފައެއް ނުވެއެވެ. ތިބާއަށް ފަސޭހަ މިންވަރަކަށް ކުރުމުން ފުދޭނެއެވެ. ނަމަވެސް ނަބިއްޔާ صلى الله عليه وسلم ދެ ރަކުޢަތް ކުރެއްވިއެވެ. އަދި ހަތަރު ރަކުޢަތްވެސް ކުރެއްވިއެވެ. އަދި މައްކާ ފަތަޙަ ކުރެއްވި ދުވަހު އަށް ރަކުޢަތް ކުރެއްވިއެވެ. ފަހެ، މިކަމުގައި މާބޮޑު މައްސަލައެއް ނެތެވެ.\n(1) މިޙަދީޘްގައި “ޅަޖަމަލުތަކުގެ” ވާހަކަ މިފަދައިން ބަޔާންކުރައްވާފައިވާ ސަބަބަކީ އިރުގެ ހޫނު ގަދަވެގަންނަ ވަޤުތަކީ ވެލިގަނޑު ހޫނުވުމުން ޅަ ޖަމަލުތަކުގެ ފައި ފިހިގެންދާ ވަޤުތެއްކަމުގައި ވާތީއެވެ. އެއީ އެސޮރުމެންގެ ބަލިކަށިކަމުންނެވެ. ބައްލަވާ:


Majilis Chutty Ah Dhiyas 241 Committeege Masahkaiy Kuriah Dhaane | Thiladhun\nމަޖިލިސް ޗުއްޓީއަށް ދިޔަސް 241 ކޮމިޓީގެ މަސައްކަތް ކުރިއަށްދާނެ\nއިބްރާހިމް މުހައްމަދު ސެޕްޓެމްބަރ 5, 2019\nމިއަދަށްފަހު ރައްޔިތުންގެ މަޖިލީހުގެ މެންބަރުން ޗުއްޓީއަށް ވަޑައިގެންނެވިކަމުގައިވިޔަސް، ކުއްލި ޙާލަތެއް ދިމާވެއްޖެނަމަ މަޖިލީހުގެ ޖަލްސާ ބާއްވާނެކަމަށާއި އަދި ސަލާމަތީ ޚިދުމަތްތަކާ ބެހޭ ކޮމިޓީ ނުވަތަ 241 ކޮމިޓީގެ މަސައްކަތްތައްވެސް ކުރިއަށްދާނެކަން ހާމަކުރައްވައިފިއެވެ.\nމިއަދުގެ ޖަލްސާ ފެށުމުގެ ކުރިން، ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު މިގޮތަށް އިޢުލާން ކުރެއްވިއިރު، މަޖިލީހުގެ ދައުރު ނިންމަވާނުލައްވާކަމަށްވެސް ވިދާޅުވިއެވެ.\nރައީސް ނަޝީދު ވިދާޅުވީ ސަލާމަތީ ޚިދުމަތްތަކާ ބެހޭ ކޮމިޓީގައި ކުރިއަށްދާނީ ރިޔާސީ ކޮމިޝަނުން ތަހުގީގުކޮށް އެކުލަވާލާފައިވާ މިނިވަން ނޫހުގެ ކުރީގެ ނޫސްވެރިޔާ، އަޙުމަދު ރިލްވާން މައްސަލައިގެ ރިޕޯޓު ދިރާސާކުރުމުގެ މަސައްކަތެވެ.\nމަޖިލީހުގެ ރައީސް މިއަދުގެ ޖަލްސާ ފެށުމުގެ ގޮތުން އިތުރަށް ވިދާޅުވީ ރިޔާސީ ކޮމިޝަނުގެ ރިޕޯޓަށް ބަހުސްކުރުން މިއަދުގެ 10:30 އާ ހަމައަށް ކުރިއަށްދާނެކަމަށެވެ. އަދި އެއަށްފަހު 241 ކޮމިޓީ އަށް ރިޕޯޓު ފޮނުވާނެކަމުގައެވެ.


Bodu buraa | MTCC's Blog\nކޮންމެ އަކަސް މާގިނައިރުތަކެއް ނުވެ ބޯޑުން އެބަލައިގެންފިކަމުގެ އުފާވެރި ހަބަރު ދޮރުންފާއްދާލައިގެން ބޭރުވެއްޖެއެވެ. ދެންފެނުނީ ހެދިކާގަތުމާއި ފޮނިކާއެއްޗެހި އޯޑަރުކުރަންފެށިތަނެވެ. ކޮންމެމީހަކުވެސް އައިސް ދިއްކޮށްލަނީ ވިސާކާޑެވެ. “….. ބޭނުންވަރަކަށް ގަނޭ….” ކޮންފަދަ އުފާވެރިކަމެއްހެއްޔެވެ. ވާނީވެސް އެހެނެވެ. އެތައްދުވަހެއްގެ މަސައްކަތުގެ ނިމުންކާމިޔާބްވިދުވަހެވެ. ކުރީގެ ވެރިކަން ބަދަލުކުރެވޭނެކަމުގެ އުފާވެރިހަބަރުލިބުނުދުވަހެވެ. ބައެއްމީހުންގެ މޫނުތަކުން މާޔޫސްކަންވެރިވަމުންދިޔައެވެ. ގެނައި ކުޅިހެދިކާތަކުގައި ލޮނުރަހަލީކަމަކަށް ނުވިއެވެ. އަސްތާ އަދި މިދެވެނީ އެއްބައިވައްޓާލާފައެވެ. ބޯޑުމީޓިން ފެށުމުގެ ކުރިންވެސް ވަރަށްގިނަ ކަންތައްތައްހިނގާދިޔައެވެ. ކުންފުނީގައި ކުރިން އިސްކޮށް ތިއްބެވި ބައެއްވެރިން ކުންފުނިންވަކިވާކަމުގެ ހަބަރު ފެތުރިގެންދިޔައެވެ\nކޮންމެއަކަސް ބުރާސްފަތިދުވަހުގެ އަސަރުތައްފެންނަންފަށާނީ މި ހަފުތާގައެވެ. ފަހަރުގައި ކަންދިމާކުރާގޮތުން އާދިއްތަ ދުވަހުއެވެ. ސަލާމްބުނާމީހުން ގިނަވެ. ޗުއްޓީނަގާމީހުންވެސް ގިނަވާނެމަހަކަށް މިމަސް ނުވަތަ މިފެށޭމަސްވެގެން ދާނެއެވެ. މިހާރުވެސް އެއްބައެއްގެ ކިބައިން އެކަންފެންނަންވެސް ފަށައިފިއެވެ. ކުރިންގެންގުޅުނު ހަރުކަށިގޮތަގަނޑުދޫކޮށް ހަމަބިމަށް ތިރިވެއްޖެ ކަމުގެ ސިގްނަލްފެންނަންފަށައިފިއެވެ. ހިތް އޮތީކިހިނެތްކަމެއްނޭގެއެވެ. ކުރިން އަންބޮނޑިއަށްލައިގެން ގެންގުޅުނު އެއްޗެހިނެތިދަންޏާދެރަވާނެތާއެވެ. ހަމަ ހުސްމައުމޫނެވެ. ބޭނުންވަނީ މުޅިއުމުރު އެންމެމަތީވެރިޔާގެ ގޮތުގައި ހުރުމެވެ.\nPrevious TRUST Next BREAKING NEWS: NEW STRUCTURE\nމާރިޗު 28, 2010 @ 09:35:44\nso thats what concern is…\ndoes any body do care about fullfilling those commitment to our custommers . This structure must be finalise so that we can work…\nadmin has released maitenenance before this was implmented while rentals transfered to thilafushi. Rentals head have been told to resign which could bea rumour. What is going to happen PCD head isamystery.\nI request on behalf of all those who are concern to get over with this only the task that the Peresnt MD was appointed for. and WORK seriously work together as ONE\nThanks for reading this thought


German League match thah April mahuge niyalah faskohffi\nޖަރުމަން ލީގުގެ މެޗުތައް އޭޕްރީލް މަހުގެ ނިޔަލަށް ފަސްކޮށްފި\nކޮވިޑް-19 ގެ ސަބަބުން ޔޫރަޕުގެ ބޮޑު ފަސް ލީގުގެ މެޗުތައް ވަނީ ފަސްކޮށްފައި\nކ. މާލެ | 24 މާރޗް 2020 | އަންގާރަ 21:25 | 1,415\nޖަރުމަން ލީގުގެ މެޗެއްގެ ތެރެއިން - ގެޓީ އިމޭޖާސް\nޖަރުމަނުގައި މިހާރު ފެތުރެމުން އަންނަ ކޮރޯނާވައިރަސް (ކޮވިޑް-19) ގެ ސަބަބުން ޖަރުމަން ލީގުގެ މެޗުތައް އޭޕްރީލް މަހުގެ ނިޔަލަށް ފަސްކުރުމަށް ނިންމައިފިކަމަށް މީޑިއާ ރިޕޯޓުތައް ބުނެފިއެވެ.\nޖަރުމަނު ލީގު ފަސްކުރުމަށް ދެވަނަ ފަހަރަށް ނިންމިއިރު ޖަރުމަނުގެ އެންމެ ބޮޑު އެއް ކްލަބް ކަމަށްވާ ބަޔާން މިޔުނިކުން ވަނީ އެޓީމުގެ ކުޅުންތެރިންނާއި އޮފިޝަލުންގެ މުސާރައިން 20 ޕަސެންޓް އުނިކުރަން ނިންމައިފައެވެ. ބަޔާނުން ބުނީ ކުޅުންތެރިންނާއި އޮފިޝަލުންގެ މުސާރައިން 20 ޕަސެންޓް އުނިކުރަން ނިންމީ ކޮވިޑް-19 ގެ ސަބަބުން ކްލަބަށް ލިބޭނެ ގެއްލުންތަކަށް ބަލައިފައި ކަމަށެވެ.\nކޮވިޑް-19 އަށް ޔޫރަޕުގެ ބައެއް ކުޅުންތެރިން ޕޮޒިޓިވްވެފައިވާއިރު، މި ވައިރަހުގެ ސަބަބުން އާސެނަލް، ޔުވެންޓަސް، މެންޗެސްޓާ ސިޓީ، ވަޓްފޯޑް، އެވެޓަން އަދި ރެއާލް މެޑްރިޑްގެ ކުޅުންތެރިން ވަނީ ކަރަންޓީނުކޮށްފައެވެ.


SunOnline: Column: Ghazee Dhaarul'aasaarah kuri huvafeny dhathuru\nޣާޒީ ދާރުލްއާސާރަށް ކުރި ހުވަފެނީ ދަތުރު\nއަޙުމަދު މާޖިދު 15 May 2019, 12:48\nގައުމީ ދާރުލްއާސަރު --\nއިމާރާތުގެ ވަށާފާރު ހުރީ ހިރިގަލުންނެވެ. އެ ފާރަކީ ވެސް ދިވެހިރާއްޖޭގެ ގަދީމީ އަތްތެރިކަމާއި ޒަމާނީ ފަރުމާގެ އަސަރުތަކުގެ ނިކަން ރީތި ނަމޫނާއެކެވެ. އެހައި އުހެއް ނޫނެވެ. ދެ ފޫޓަށް ވުރެ އުހެއް ނުވާނެއެވެ. ފާރުމަތީގައި ކޮޅުންކޮޅަށް ކަޅު ދަވާދު ލައިފައި ހުރި، ދިވެހި ފަރުމާވެރިކަމާއި އިސްލާމީ މިއުމާރިއްޔަތުގެ ރީތި ނަމޫނާއެއް ފަދަ ދަގަނޑު ފެންސެއް ޖަހައިފައި ހުއްޓެވެ. އިމާރާތަށް ވަދެވޭން ހުންނަނީ އުތުރު ފަރާތުގައި ހުންނަ ދޮރޯށިންނެވެ. ނުކުމެވެނީ ދެކުނު ފަރާތުގައި ހުންނަ ދޮރޯށްޓަކުންނެވެ. ހަތަރު ކަނުގައި ހަތަރު ބުރުޒު ހުއްޓެވެ. ކޮންމެ ބުރުޒެއްގައި ދިވެހި ބަހުން، ކުރީގެ ދިވެހި ނަމަކުން ނަން ލިޔެފައި ހުއްޓެވެ. ކޮންމެ ބުރުޒެއްގައި ސިފައިންގެ މީހުން ފާރަޔަށް ތިއްބެވެ. އާއްމުކޮށް ސިފައިން އަޅާ ޔުނިފޯމާ ތަފާތު، މާ ރީތި ޔުނިފޯމެއްގައެވެ.\nއިމާރާތަށް ވަންނަ މައިދޮރޯށި ވެސް ހުރީ ވަރަށް ރީތިކޮށް ފަރުމާ ކޮށްފައެވެ. ދޮރޯށީގެ މަތީގައި ދިވެހި ބަހުން، ތާނަ އަކުރުން "ޣާޒީ ދާރުލްއާސާރު" މިހެން ލިޔެފައި އޮތެވެ.\nދާރުލްއާސާރުގެ ވަށާފާރާއި ތަނުގެ މައި އިމާރާތާ ދެމެދު ކޮންމެ ފަރާތަކުން ވެސް ތިރީހަކަށް ފޫޓުގެ ޖާގަ އޮތެވެ. އެ ޖާގައިގައި ބައެއް ތަންތަނުގައި އޮތީ ފެހި ވިނަޔާއި އެކި ވަރުވަރުގެ ބަގީޗާ ގަސްގަހާއި މައުމެލާމެލި ހައްދައިފައެވެ. އޭގެ އިތުރުން، ބައެއް ދިމަދިމާގައި ފައްވާރާތަކާއި، އެކި ކަހަލަ މުޖައްސިމާތައް ވެސް ހުއްޓެވެ. މައި އިމާރާތަކީ ހަތަރު ފާރާއި ފުރާޅެއްގެ މައްޗަށް އެކުލެވޭ ފޮށިގަނޑެއް ނޫނެވެ. އެކިއެކި ބައިތައް ހުރެފައި، ތިން ބުރިޔަށް، ނުހަނު ރީތިކޮށް ހަދައިފައި ހުރި ބިނާއެކެވެ. އެތަން ދެކޭ މީހެއްގެ ހިތަށް އުފާވެރިކަން ލިބޭހައި ފުރިހަމަޔަށް ހަދައިފައި ހުރި ބިނާއެކެވެ. ތަނުގެ ހުރަހަށާއި ދިގަށް ނަޒަރު ހިންގައިލެވުނު ވަގުތު އަޅުގަނޑުގެ ހިތަށް އެރިއެވެ. މި ރަށްތަކުގައި ގައުމެއް އުފައްދައިގެން ދިރިއުޅޭތާ ހާހެއް ދެ ހާހެއްހައި އަހަރު ވުމަށް ފަހު، އަހަރެމެން ދިވެހިންނަކީ ވެސް ހަޒާރަތަށް ލޯބި ކުރާ، ފަންނާއި ސަގާފަތަށް އަހުލުވެރި، ތަހުޒީބާއި ތަމައްދުނުގެ ބަޔަކަށް ވަނީތާއެވެ.\nދާރުލްއާސާރުގެ މައިދޮރޯށިން ވަނުމާ އެކު އަޅުގަނޑާއި، އަޅުގަނޑާ އެކު ދިޔަ އެކުވެރީންނަށް މަރުހަބާ ކީ ޒުވާން ފުރައިގެ ފިރިހެންކުއްޖެކެވެ. ކަޅާއި ހުދުގެ ހެދުމެއް ލައިފައި، ކަޅު ބޫޓަކަށް އަރައިގެން ހުރި ކުއްޖެކެވެ. ފަހުން އަޅުގަނޑަށް އެނގުނު ގޮތުގައި އޭނާއަކީ ދިވެހި ސިފައިންގޭގައި އަލަށް ތައާރަފު ކޮށްގެން އުޅޭ "ކޮންސްކްރިޕްޝަން" ނުވަތަ ލާޒިމީ އަސްކަރީ ޚިދުމަތުގެ ނިޒާމުގެ ދަށުން، އޭލެވެލް ތައުލީމު ނިންމުމަށް ފަހު ދެ އަހަރުގެ މުއްދަތަށް ސިފައިންގޭގައި ޚިދުމަތް ކުރަމުން ދިޔަ ކުއްޖެކެވެ. ފުރަތަމަ އަހަރުގެ ތަމްރީނުތަކާއި އަސްކަރީ ތައުލީމުގެ ބައި ފުރިހަމަ ކޮށްފައި، ދެވަނަ އަހަރު ޚިދުމަތަށް ނުކުމެ އުޅެނީއެވެ. ޣާޒީ ދާރުލްއާސާރުގެ އިދާރީ މުއައްޒަފުން ފިޔަވައި، ތަނުގެ ކަންކަމާ ހަވާލު ވެގެން ތިބެނީ މުޅިން ވެސް އެގޮތުން ސިފައިންގޭގައި ޚިދުމަތް ކުރާ ޒުވާނުންނެވެ.\nކޮންމެއަކަސް، އަޅުގަނޑުމެން އެތެރެއަށް ވަނުމާ އެކު އެ ޒުވާނާ އުފާވެރި ހިނިތުންވެލުމަކުން މަރުހަބާ ކިޔައިފިއެވެ. އަދި އޭނާގެ ނަން ބުނެ ތައާރަފު ވެލުމަށް ފަހު، "މިއަދު ތިޔަ ބޭފުޅުންނަށް ދާރުލްއާސާރު ދައްކައިލުމުގެ މަސައްކަތް ހަވާލު ވެފައި ވަނީ އަޅުގަނޑާ" އޭ ބުނެފައި، އަޅުގަނޑުމެންގެ ޖަމާއަތުގެ ކޮންމެ މީހަކާ ވެސް ހިތްހެޔޮކަމާ އެކު ސަލާމް ކޮށްލައިފިއެވެ. ދެން "އަޅުގަނޑާ އެކު ވަޑައިގަންނަވާ" އޭ ބުނެލުމަށް ފަހު އޭނާ އަޅުގަނޑުމެން ގޮވައިގެން ދާރުލްއާސާރުގެ މައި ދޮރާ ހަމަޔަށް ދިޔައީ ފަހަތަށް ހިނގަމުންނެވެ. އަޅުގަނޑުމެންނަށް ފުރަގަސް ނުދޭން ވެގެންނެވެ. އިމާރާތުގެ ދޮރުން ވަދެވެން ހުރީ ހަތް ހަރުފަތުގެ ސިޑިއަކުން އަރައިގެންނެވެ. ފަހަތަށް ހިނގައި ސިޑިން އަރައި ހެދުމުގައި އެ ޒުވާނާ ވަރަށް ފަރިތައޭ އަޅުގަނޑުގެ ހިތަށް އެރިއެވެ. އަޅުގަނޑުގެ އެކުވެރީން ކުރެ އެކަކު ސަމާސަޔަކަށް އެހެން ބުނެވެސްލިއެވެ. ޖަވާބުގައި ޒުވާނާ ހީނލައިފައި ބުނީ "އަޅުގަނޑު މިހާރު ހުންނަނީ އާދަ ވެފައި" މިހެންނެވެ.\nސިޑިން އަރައިގެން މައިދޮރާ ހަމަޔަށް ދާން ވެސް ދިހަ ވަރަކަށް ފިޔަވަޅުގެ މަސާފާ އޮތެވެ. ދޮރުމަތީގައި ކަހަލަ ގޮތަކަށް މަޑު ކޮށްލައިފައި، ޒުވާނާ ވާހަކަ ދައްކާން ފަށައިފިއެވެ. އަޅުގަނޑުމެން ކުރެ އޭނާޔާ އެންމެ ދުރުގައި ހުރި މީހާޔަށް ވެސް ފަސޭހަކަމާ އެކު ސާފު ވާނޭ ފަދައިން، ހަރު އަޑުން، ރީތި ދިވެހި ބަހުންނެވެ. އޭނާގެ އަޑުމަޚްރަޖުގެ ފުރިހަމަކަމުން އަޅުގަނޑު ވެސް އާޝޯޚު ވިއެވެ. އޭނާ ބުންޏެވެ. "ދިވެހިރާއްޖޭގެ ގައުމީ ބަޠަލް އައްސުލްޠާނުލް ޣާޒީ މުޙައްމަދު ތަކުރުފާނުލް އައުޒަމްގެ ހަނދާނުގައި ބިނާ ކުރެވިފައި ވާ ޣާޒީ ދާރުލްއާސާރަށް މަރުހަބާ. މި ދާރުލްއާސާރުން ތިޔަ ބޭފުޅުންނަށް ސުލްޠާން އައުޒަމާއި، އެމަނިކުފާނު ކުރެއްވެވި ގައުމީ ޖިހާދުގެ ހަނދާންތަކާ ގުޅޭގޮތުން އަޅުގަނޑުމެންނާ ހަމަޔަށް ރައްކައުތެރި ކުރެވިފައި ހުރި ގިނަ ތަކެތި ފެނިވަޑައިގަންނަވާނެ. މިތަނުގައި ނުހުންނާނީ ހއ. އުތީމުގައި ހުންނަ އެމަނިކުފާނުގެ އާއިލީ ގަނޑުވަރުގެ ތެރޭގައި ޒަމާނުއްސުރެ ހުރި ތަކެއްޗާއި، ކަޅުއޮށްފުންމީގެ ލަކުޑިން ބަނދެފައި ވާ މ. ކޮޅުފުށީގައި ހުންނަ މިސްކިތެއްގައި ހުރި ތަކެތި. ސުލްޠާން އައުޒަމަކީ މީލާދީން 1558 ވަނަ އަހަރުން ފެށިގެން 17 އަހަރު ވާންދެން ދިވެހިރާއްޖޭގައި ފުރެތިކާލުން ކުރި އިސްތިއުމާރީ ވެރިކަން ނިމުމަކަށް ގެންނަވައި، ގައުމު އަޅުވެތިކަމުން ސަލާމަތް ކޮށްދެއްވެވި މަތިވެރި ބަޠަލް. އެމަނިކުފާނުގެ ފުރާނަފުޅަށް ރަޙުމަތް ލެއްވެވުން އެދިވަޑައިގެން ދުޢާ ކޮށްދެއްވުމާއި، ދާރުލްއާސާރު ބައްލަވަމުން ވަޑައިގަންނަވާ އިރު، އެމަނިކުފާނުގެ ޙުރުމަތާއި ޤަދަރަށް އުނިކަން ލިބޭ ފަދަ އެއްވެސް ކަމެއް ނުކުރެއްވުމަކީ އަޅުގަނޑުމެންގެ އެދުމެއް. އެއްވެސް ބާވަތެއްގެ ކެމެރާއެއް ނުވަތަ ފޯނެއް ފަދަ އެއްޗަކުން ފޮޓޯ ނެންގެވުމަކީ މުޅިން މަނާ ކަމެއްކަން ވެސް ހަނދުމަފުޅުކޮށް އަރުވަން."\nމި ހިސާބަށް ގެންގޮސްފައި ޒުވާނާ އޭނާގެ ވާހަކަ މެދު ކަނޑައިލައިފިއެވެ. އަދި ހިނިތުން ވެލަމުން އަޅުގަނޑުމެންގެ ކޮންމެ މީހެއްގެ މޫނަށް ކަހަލަ ގޮތަކަށް ނަޒަރު ހިންގައިލައިފިއެވެ. "ސާފު ވެއްޖެދޯއޭ" އަހާ ކަހަލަ ގޮތަކަށެވެ. އެއަށްފަހު "އެހެންވީމާ ކުރިޔަށް ދަމާ ދެއްތޯ" އޭ ބުނެފައި، ކުރިއެކޭ ވެސް އެއްގޮތަށް ފަހަތަށް ހިނގަމުން، އިމާރާތުގެ އެތެރެޔަށް ވަންނަމުން އެ ފެށީ ކިޔައިދޭށެވެ.\nއެންމެ ފުރަތަމަ ދެއްކީ ދޮރުން ވަންނަ އިރު ކަނާއަތް ފަރާތުގައި ހުރި ޗޭންބަރެކެވެ. އެ ޗޭންބަރުގައި ހުރީ މީލާދީން 1558 ގައި ފުރެތިކާލުން ރާއްޖެއަށް ހަމަލާ ދިން ގޮތާއި، އެއިރު ހުންނެވި ޢަލި ރަސްގެފާނު ޝަހީދު ކުޅަ ގޮތާއި، އެއުރެން މާލޭގެ މައްޗަށް ވެރިވެގަތް ގޮތާއި، ދެން އަމަލު ކުރި ގޮތް ދައްކުވައިދޭ މައުލޫމާތުގެ ލިޔުންތަކާއި ތަސްވީރުތަކާއި ކުރެހުންތަކެވެ. އެއް ކުރެހުމެއްގައި ދިވެހިރާއްޖޭގެ ޗާޓު ކުރަހައި، ފުރެތިކާލުން މަރުކަޒު ގާއިމު ކޮށްގެން ތިބި ރަށްރަށް ވެސް ފާހަގަ ކޮށް ދައްކައިދީފައި ހުއްޓެވެ. އެ ޗާޓުން އެނގޭ ގޮތުގައި، އެއުރެންގެ މަރުކަޒުތައް ހުރީ މާލެޔާއި މާލެއިން އުތުރުގެ އަތޮޅުތަކުގައެވެ. ޒުވާނާ އެ އެއްޗެތި ދައްކަމުން، އޭނާގެ ރީތި އަޑުން އެ ތާރީޚު ކިޔައިދެމުން ދިޔައެވެ. އެތާނގައި ހުރި ލިޔުންތަކުގައި ހުރި ހުރިހާ ވާހަކަތަކާއި، އޭގައި ނެތް ތަފްސީލުތަކެވެ. އޭނާ ހުރީ އެ ހުރިހާ އެއްޗެއް ހިތު ދަސް ކޮށްފައެވެ. މަރްޙޫމް ހާޖަރާގޭ ތައުފީޤު ސިޔަރަތު ވިދާޅުވާ އިރަށް ވުރެ، އޭނާގެ ކިޔައިދިނުން ތަންކޮޅެއް ވެސް ހިތްގައިމުކަން ކުޑައެއް ނޫނެވެ. އޭނާގެ ވާހަކައިގެ ތެރޭގައި "ޢަލި ރަސްގެފާނު ގަނޑުވަރުން ނުކުމެވަޑައިގަންނަވާން ވެގެން، ތުއްޕުޅު ދަރިކަނބަލުން ސިއްތިމާވާ ރަނިކިލެގެފާނު ގެންނަވައި އުނގުފުޅަށް ލައްވަވައި، އެ ދަރިކަނބަލުންގެ މޫނުފުޅުގައި ބޮސް ދެއްވައިފައި "ދަރިކަނބަލުންނާ ﷲ އާ ވަކީލޭ" މިހެން ވިދާޅުވެފައި، ކަރުނަވީ ލޯފުޅަކާ އެކު ހަތިޔާރު ހިއްޕަވައިގެން ގަނޑުވަރުން ނުކުމެވަޑައިގަތީއޭ" ބުނި ހިސާބުން އަޅުގަނޑުގެ ލޮލުން ވެސް ހޯސް ލައިފައި ކަރުނަ އޮހޮރިގެން ދިޔައެވެ. އެ ޗޭންބަރުގައި އެންމެ ފަހުން ހުރީ ޢަލި ރަސްގެފާނު ޝަހީދު ވެގެން ވެއްޓިވަޑައިގަތް ތަނާއި، ވިލިނގިލީ ރައިވަރުބެއާ ބެހޭ މައުލޫމާތާއި، އެތަނުގައި ހުރި ޢީދު މިސްކިތާއި، ޢަލި ރަސްގެފާނުގެ ޒިޔާރަތާ ބެހޭ މައުލޫމާތުތަކާއި ތަސްވީރުތަކެވެ.\nދެން އަޅުގަނޑުމެން ވަން ޗޭންބަރުން ލިބުނީ ފުރެތިކާލުން ދިވެހިރާއްޖޭގައި އުޅުނު ދުވަސްވަރާ ބެހޭ މައުލޫމާތެވެ. އެމީހުންގެ ސަބަބުން އަޅުގަނޑުމެންގެ ސަގާފަތަށް ކޮށްފައި ހުރި އަސަރުތަކަށް ވެސް ޒުވާނާ އަލި އަޅުވައިލިއެވެ. އެގޮތުން ދިވެހި ބަހުގައި ހިމެނޭ "މޭޒު" ފަދަ އެތައް ލަފުޒެއް ކިޔައިދީ، އެއީ ފުރެތިކާލުންގެ ބަހުން ދިވެހި ބަހަށް އައިސްފައި ހުރި ލަފުޒުތައް ކަމަށް ބުންޏެވެ. ޚާއްސަކޮށް، އެ ދުވަސްވަރު ފުރެތިކާލުން ދިވެހިންނަށް ކުރި އަނިޔާތަކާއި، ދިވެހިން ކުރެ މީދޫ ތަކުރާއި، ތުއްފާށަނާ ހަސަނު ފަދަ ޣައްދާރުން "އައްޔެއް އަނދިރިއެއް ތަފާތެއް ނޫނޭ" ބުނެ، ދުނިޔަވީ އެދުންތަކަށް ޓަކައި ދީނާއި ގައުމު ކަތިލައިލި ގޮތް ކިޔައިދިނުމުން، އަޅުގަނޑުގެ ހިތަށް ކުރީ އިހުނަށް ވުރެވެސް ވަރުގަދަ އަސަރެކެވެ. ތެދެކެވެ. ގައުމާއި، ގައުމުގެ ގައުމިއްޔަތާއި، ވަތަނިއްޔަތާއި، މި ކަންކަމުގެ އަސާސްތަކަށް ޣައްދާރު ވެ، އެހެން ގައުމިއްޔަތެއް، އެހެން ވަތަނިއްޔަތެއް ހޯދާން އުޅޭ ނުބައިނުލަފާ ޚާއިނުންގެ ސަބަބުން ގައުމުތަކަށް ލިބިފައި ހުރި ދެރަޔަށް ވުރެ ވަކިން ބޮޑު ދެރައެއް، ނިކަމެތިކަމެއް، ގުނާއެއް ގައުމަކަށް ދުވަހަކުވެސް ނުލިބޭނެއެވެ.\nދެން ފެށުނީ އައްސުލްޠާނުލް ޣާޒީ މުޙައްމަދު ތަކުރުފާނާ ބެހޭ އެކިއެކި ޗޭންބަރުތަކެވެ. ފުރަތަމަ ޗޭންބަރުން އަޅުގަނޑު އެންމެ އަޅައިގަތީ ނުވަރަ ފުރައިގެ ރީތި ފިރިހެން ކުއްޖަކު، ރާއްޖެތެރޭގެ ރަށެއްގެ ގޮނޑުދޮށުގައި، ދިވެހި ހުދު ދޮންވެލީގައި، ދޫނި ހިފާ މަޅިފައްޗެއް ހިފައިގެން ދުވެފައި ދާ މަންޒަރު ދައްކުވައިދޭ ކުރެހުމެކެވެ. އަޅުގަނޑުމެންނަށް ދާރުލްއާސާރު ދައްކާ ޒުވާނާ ބުނި ގޮތުގައި، އެ ތަސްވީރަކީ ސުލްޠާން މުޙައްމަދު ތަކުރުފާނު، އެމަނިކުފާނުގެ އުފަންރަށް އުތީމުގެ ގޮނޑުދޮށުގައި، ނުވަރަފުރައިގެ ކުޑަކުއްޖެއްގެ ގޮތުގައި، ދޫނި ހިއްޕަވާން އުޅުއްވިއުޅުއްވުން ރަމްޒު ކޮށްދޭ ކުރެހުމެކެވެ. "އެމަނިކުފާނު ދޫނި ހިއްޕަވާނެ. ދެން ހަމަ ވަގުތުން ދޫ ކޮށްލައްވާނެ. ކީއްވެގެން ކުރެއްވި ކަމެއްކަން އެނގޭކަށް ނެތް. އެކަމަކު ވެދާނެ މިނިވަންކޮށް އުދުހިއުދުހި އުޅޭ ދޫންޏެއް ގައިދު ކުރައްވައިގެން ގެންގުޅުއްވުމަކީ އެމަނިކުފާނު ކުރައްވާ ހިތްޕުޅުވާ ކަމަކަށް ނުވަނީ ކަމަށް. ދޫންޏަށް ވަރަށް ލޯބި ކުރެއްވި."\nދެން އެކިއެކި ޗޭންބަރުތަކުން، އެކިއެކި މާލަންތަކުން، ކޮރިޑޯތަކުން، އެ ރީތި އިމާރާތް ބަލަމުން، ޒުވާނާ ފޫހިކަމެއް ނެތި ކިޔައިދޭ ވާހަކަތައް އަޑުއަހަމުން ދިޔައީއެވެ. ބޮޑުތަކުރުފާނާއި އެ ތަކުރުފާނުގެ އެއްބައްޕާފުޅު ބޭބޭފުޅު އަލި ތަކުރުފާނާއި، އެއްބަނޑު އެއްބައްޕާފުޅު ކޮއްކޯފުޅު ޙަސަން ތަކުރުފާނު އެބޭފުޅުންގެ ޖިހާދު ފެއްޓެވި ގޮތެވެ. ވިޔަޒޯރުގެ ކަންކަން ހިނގަމުން ދިޔަގޮތެވެ. ބާރަށު ބުޅާ ފާތުމާގެ ރެހެންދި އާއި، ޝަހީދު ޢަލި ރަސްގެފާނު "ﷲ އާ ވަކީލު ކުރައްވައި" މި ގައުމާ ހަވާލު ކުރެއްވެވި މާތް އަންހެން ސާހިބާ ސިއްތިމާވާ ރަނިކިލެގެފާނު، ބޮޑު ތަކުރުފާނުގެ އަނބިއަނބިކަނބަލުންނަށް ވީ ގޮތެވެ. މަޝްހޫރު ކަޅުއޮށްފުންމީގެ އާދަޔާ ޚިލާފު ވާހަކައެވެ. ކަޅުއޮށްފުންމީގައި ވިޔަޒޯރު އުތީމު ތިންބެއިން ގޮވައިގެން މާލެ ކުރެއްވި ދަތުރުގައި، ހަގީގަތްތައް ސާފު ވެ، ފަރުދާތައް ކެހި، ވިޔަޒޯރު ގަތުލު ކުރެވި، ޖިހާދުގެ އެންމެ ފަހުގެ އެޕިސޯޑު ފެށިގެން ދިޔަ ގޮތެވެ. ދަންޑެހެލު ކަޅުއޮށްފުންމީގެ ބޮޑުފަނާގެ ދަނޑި ނަގައިގެން، އޮޑީގެ ކޮޅުފަސްކޮޅުން ދިރުނބާކޮޅަށް ދިޔަ އިރު، އޮޑީގައި ތިބި ފުރެތިކާލުންގެ އެންމެން ތަންޑާ ވެގެން ވެއްޓިފައި ތިބި ގޮތުގެ ވާހަކައެވެ.\nއެއްމެ ފަހުން ބެލި ދެތިން މާލަމުގެ ތެރެއިން އެއް ތަނުން ފެނިގެން ދިޔައީ އައްސުލްޠާން މުޙައްމަދު ތަކުރުފާނު މާލެ އަރައިވަޑައިގެންނެވި ރޭގެ ހާދިސާތަކާ ބެހޭ މައުލޫމާތެވެ. ކުރެހުންތަކުގެ އެހީގައި، އެބޭފުޅުން މާލެ އަރައިވަޑައިގަތް ދިމާ އާއި، ރަސްކަމުގެ ކޮއިލާ ހަމަޔަށް ވަޑައިގަތް މަގުތަކާއި، ކޮރަލިތަކުރުގެ އަބޫބަކުރު މެދުޒިޔާރަތްދޮށުގައި ފާތިހާ ކިޔަވައިވިދާޅުވި ގޮތާއި، ބޮޑު ތަކުރުފާނާއި އަރިއަހުގައި ތިއްބެވި މުޖާހިދުން އަނދިރިއަނދިރިންނާ ހަނގުރާމަ ކުރެއްވި ގޮތް ފަދަ ހުރިހާ ކަމެއް ޒުވާނާ ކިޔައިދިނެވެ. އެއަށްފަހު ދެން އަޅުގަނޑުމެން ވަނީ ސުލްޠާން މުޙައްމަދު ތަކުރުފާނުގެ ކަނޑިކޮޅާއި، ގެންގުޅުއްވި އަމިއްލަފުޅު ތަކެއްޗާއި، އެމަނިކުފާނުގެ އަރިއަހުގައި ޖިހާދު ކުރެއްވި ބޭފުޅުންގެ އެއްޗެތިކޮޅާއި، އެ ދުވަސްވަރުގެ ރަސްކަމުގެ ރިކޯޑުތަކުގެ މަޢުލޫމާތު ފަދަ އެއްޗެތި ހުރި ޗޭންބަރަކަށެވެ.\nކަޅުއޮށްފުންމީގެ ނަމޫނާ ނަކަލަކާއި، ކަޅުއޮށްފުންމި ހަލާކު ވުމަށް ފަހު އޮޑީގެ ވަކަރުން މ. ކޮޅުފުށީގައި ހަދައިފައި ހުރި ކުޑަ މިސްކިތުގެ ނަމޫނާއެއް ވެސް ދާރުލްއާސާރުގައި ހުއްޓެވެ.\nއަދި ވަރަށް މުހިއްމު ވާހަކައެއް ހަނދާން ނައްތައިލެވިފައި ވެއްޖެއެވެ. ދާރުލްއާސާރު ބަލަމުން ދިޔަ އިރު، އަޅުގަނޑު އެންމެ އަޅައިގަތް އެއް ކަމަކީ އަޅުގަނޑުމެންނަށް ކޮންމެ ޗޭންބަރަކުން ހެން ދައްކައިލި ވީޑިޔޯތަކެވެ. ފިލްމުތަކެއް ނުވަތަ ވީޑިޔޯ ޕްރެޒެންޓޭޝަންތަކެއް ގޮތަށް ހަދައިފައި ހުރި އެތައް ވީޑިޔޯތަކަކުން، ސުލްޠާން މުޙައްމަދު ތަކުރުފާނު ކުރެއްވި ޖިހާދުގެ ތަފްސީލުތައް ލޯމައްޗަށް ސިފަ ކޮށްދިނެވެ. ހަމައެހެންމެ، ބައެއް ޗޭންބަރުތައް ހަދައިފައި ހުންނަނީ، ފަސްމަންޒަރަށް ލޭ ކައްކުވައިލާ ފަދަ މިޔުޒިކު ވެސް ހިމަނައި، ހިނގައިފައި ހުރި ބައެއް ހާދިސާތައް ތިއޭޓަރެއްގެ އިސްޓޭޖުން ކަހަލަ ގޮތަކަށް ސިފަ ކޮށްދޭ ގޮތަށެވެ. ކުރު ގޮތަކަށް ދަންނަވާ ނަމަ، އެ ދާރުލްއާސާރުގައި ހޭދަ ކުރެވުނު ވަގުތުތަކަކީ ފިލްމެއް ބަލައިލުމާއި، ހަގީގަތުގައި ކަން ހިނގި ތަނަށް ޚިޔާލީ ދުނިޔޭގައި ނަމަވެސް ޒިޔާރަތް ކުރުމާއި، ވާހަކަ ކިޔައިދިނުމުގައި އެންމެ މަތީ ދަރަޖައިގެ ހުނަރުވެރިއެއްގެ ދުލުން އެ ވާހަކަތައް އަޑު އަހައިލުން، މި ހުރިހާ ކަމެއް އެކީއެކުގައި ތަޖުރިބާ ކުރެވުނު ވަގުތުތަކެކެވެ. ދާރުލްއާސާރުގެ ތެރޭގައި ބަރާބަރު ތިން ގަޑި ހޭދަ ކުރެވިއްޖެކަން އަޅުގަނޑަށް ރޭކާ ލީ، ބޭރަށް ނުކުމެފައި ގަޑި ބަލައިލެވުމުންނެވެ.\nއެންމެ ފަހުން، އަޅުގަނޑުމެންގެ "ގައިޑް" ބުންޏެވެ. "ތިޔަ ބައްލަވައިލެއްވީ ދިވެހި ގައުމުގެ ލޮބުވެތި ބަޠަލް އައްސުލްޠާނުލް ޣާޒީ މުޙައްމަދު ތަކުރުފާނުލް އައުޒަމް ސިރީ ސަވާދީއްތަ މަހާރަދުންނާއި، އެމަނިކުފާނު ދިވެހި ގައުމަށް ޓަކައި ކުރެވި މިނިވަންކަމުގެ ވަރުގަދަ ޖިހާދުގެ ތާރީޚާއި ހަނދާންތައް ރައްކައުތެރި ކޮށްދޭ ޣާޒީ ދާރުލްއާސާރު. އެމަނިކުފާނުގެ ހަނދާނުގައި މިހާރު ރާއްޖޭގައި ވަރަށް ގިނަ ބިނާތައް ހެދިފައި ވޭ. އޭގެ ތެރެއިން އެންމެ މުހިއްމު ތަނަކީ، ފުރަމާލޭގައި ހުންނަ މަސްޖިދުއްސުލްޠާން މުޙައްމަދު ތަކުރުފާނުލް އަޢުޡަމާއި، މި ދާރުލްއާސާރު. މީގެ އިތުރުން، ރާއްޖޭގެ އަތޮޅުތަކުގެ ވެރިކަން ކުރާ ކޮންމެ ރަށެއްގައި އެމަނިކުފާނުގެ ހަނދާނީ ބިނާއެއް ހުންނާނެ. ދިވެހިރާއްޖޭގެ ޤައުމީ ދުވަހަކީ އެމަނިކުފާނު ފުރެތިކާލުންގެ އަތްދަށުން ގައުމު ސަލާމަތް ކުރެއްވި ދުވަހުގެ ހަނދާނުގައި ފާހަގަ ކުރެވޭ މުނާސަބަތެއް. އެއީ ދިވެހި ގައުމުގެ އެންމެ ބޮޑު ގައުމީ މުނާސަބަތު. ގައުމީ ދުވަހުގެ އެންމެ މުހިއްމު އެއް ހަރަކާތަކީ، ދިވެހިރާއްޖޭގެ ރައީސުލްޖުމްހޫރިއްޔާ މި ދާރުލްއާސާރަށް ޒިޔާރަތް ކުރައްވައި، މި ތަނުގައި ހުންނަވައިގެން ޤައުމާ މުޚާޠަބު ކުރައްވައި، ދާރުލްއާސާރުގެ ކުރިބޯށި ދިއްލަވައި، މުޙައްމަދު ތަކުރުފާނުގެ ފުރާނަފުޅަށް ރަޙުމަތް ލެއްވެވުން އެދިވަޑައިގެން ދުޢާ ކުރެއްވުން. އެ ކުރިބޯށްޓަކީ މިސްކިތެއްގެ މުންނާރުގެ ކޮޅު ހުންނަ ބައްޓަމަށް ހަދައިފައި ހުންނަ، ފުރަމާލޭގެ ހުރިހާ ހިސާބަކަށް އޭގެ އަލިކަން ފޯރާ ގޮތަށް ހުންނަ ކުރިބޯށްޓެއް. ގައުމީ ދުވަހުގެ އިރު އޮއްސުނީއްސުރެ، އަނެއް ދުވަހުގެ އިރު އަރާންދެން އެ ކުރިބޯށި ހުންނާނީ ދިއްލައިފައި. ކުރިބޯށި ދިއްލެވުމަށް ފަހު، މަޣްރިބް ނަމާދު ޖަމާޢަތުގައި އިމާމު ވެކުރެއްވުމަށް ޓަކައި ރައީސުލްޖުމްހޫރިއްޔާ މަސްޖިދުއްސުލްޠާން މުޙައްމަދު ތަކުރުފާނުލް އައުޒަމަށް ވަޑައިގަންނަވާނީ އޭގެ ފަހުން. ދާރުލްއާސާރަށް ޒިޔާރަތް ކުރެއްވީތީ ޝުކުރިއްޔާ. ހުރިހާ ބޭފުޅުންނަށް ވެސް ބާއްޖަވެރި ދުވަހަކަށް އެދެން."\nކިހާ އުފާވެރި ތޯއެވެ؟\nނަމަވެސް ދެން ކުއްލިޔަކަށް އިވުނު އަޑަކާ އެކު، އަޅުގަނޑަށް ލިބުނު ސިހުމުގައި ލޯ ހުޅުވައިލެވިއްޖެއެވެ. ހުވަފެނުގެ ދުނިޔެއިން ހަގީގީ ދުނިޔެއަށް އައުދެވިއްޖެއެވެ. ހިއްސުތަކުގެ މައްޗަށް ބާރު ފޯރުވައި، ރަނގަޅަށް ހެއި ލައިގެން ބަލައިލި އިރު، ކަމަކު ދާކަށް ނެތެވެ. އެއް ދިމާޔަކުން އެބަ ގޮވައިލައެވެ. "ބޭނުމީ އެހެން ގައުމިއްޔަތެއް." އަނެއް ދިމާޔަކުން އެބަ ގޮވައެވެ. "ދިވެހިރާއްޖެ ސެކިޔުލާރ ކުރާނަން، ކޮބައިތަ ކަލޭމެންގެ ކަލާނގެ؟" އަނެއް ދިމާޔަކުން އެބަ ގޮވައިލައެވެ. "ގާނޫނު ހަދާ މަޖިލިހަކަށް ދީނެއް، މިއްލަތެއް، ފޮތެއް، އަޚްލާގެއް، އިލްމެއްގެ ބޭނުމެއް ނެތް. ބޭނުން ވަނީ ފައިސާގެ ބާރުގައި ވިޔަސް ހޯދާ ރައްޔިތުންގެ ވޯޓު. ބެލޮޓް ބޮކުހަށް ވުރެ މުގައްދަސް އެއްޗެއް ނުވޭ." އެއްބަޔަކު އުޅެނީ ރިސޯޓުތަކާއި ރަށްރަށުގައި ދޮން މީހުންގެ ދީނާއި ގޮތާއި ފޮތް ފެތުރުމަށް ޖެހި މަކަރުވެދި މަޅިފައްޗެއް ކަމަށްވާ ގެސްޓް ހައުސްތަކުން ލިބޭ ޓޫރޯޑޮލަރު އެއީ ކަލާނގެ ކަމުގައި ހަދައިގެންނެވެ. އަނެއް ބަޔަކު އުޅެނީ އިސްލާމް ދީނަށް ނަފުރަތު ކުރާ ތަންތަނުން ކިޔަވައިގެން އެ ތަންތަނުގެ ގޮތާއި ފޮތް މި ރާއްޖޭގައި އާލާ ނުކުރެވިގެން ރުޅި އައިސް ރަތް ވެގެންނެވެ. އެއް ބަޔަކު އުޅެނީ ޑިންގީތަކުން، ކާރުތަކުން، ގޭގޭގެ ކޮޓަރިތަކުން ބަނގުރާ ކޭސްކޭހުގައި އެލިގަނެގެންނެވެ. އަނެއް ބަޔަކު އުޅެނީ އެއްޖިންސުން ހިންގާ ވަހުޝީ ގުޅުންތަކަށް ތަން ކުޑަވެގެންނެވެ. ޅަދަރީންނަށް ދިވެހި ބަސް ދަސް ކޮށްދޭން ލަދު ގަންނަ ހާލު، ބެލެނިވެރިން އެންމެ ފަޚުރުވެރިކަމާއެކު ބުނެލާ އެއް ވާހަކަޔަކަށް ވެފައި ވަނީ ތިމާގެ ދަރިޔަށް ދިވެހި ބަހުން ވާހަކަ ދައްކާން ނޭނގެޔޭ، އޭނާ ވާހަކަ ދައްކަނީ މުޅިން ވެސް އިނގިރޭސިންނޭ މި ވާހަކައެވެ.\nއަޅުގަނޑުގެ ހިތަށް އެރިއެވެ. ނޫނެކެވެ. ތަމައްދުނާއި ތަހުޒީބެއް ނޫނެވެ. ޣާޒީ ދާރުލްއާސާރެއް ނޫނެވެ. އަޚްލާގެއް ނެތުމާއި، ދީނެއް ރައްބިއެއް ރަސޫލެއް ގޮތެއް ފޮތެއް މިއްލަތެއް ހަމައެއް ނެތުމާއި، އިސްތިއުމާރުން މިނިވަން ވުމެއް، ގައުމިއްޔަތާއި އަމިއްލަ ޝަޚްސިއްޔަތަށް ރައްކައުތެރިވުމެއް ނެތުމުގެ ބިރުވެރި އަނދިރި ރޭގަނޑެކެވެ. މަޝްހޫރު ޅެންވެރިޔާ ޔޯހާން ވޮލްފްގޭންގ ވޮން ގޯތާގެ ބަސްފުޅެއްގައި ވަނީ، އެންމެ ނާއުއްމީދީ އަދި ނިކަމެތި ގޮތުގައި އަޅުވެތި ވެފައި ވާ ބަޔަކީ، ތިމައުރެންނަށް މި ތިބެވެނީ އަޅުވެތިކަމުގެ ހުރަގެއެއްގައި ކަން ނުވެސް އެނގޭ ވަރަށް ބުއްދިއާއި ފިކުރު އަޅުވެތި ވެފައިވާ މީހުން ކަމުގައެވެ. މި ދަންނަވަނީ ހަމަ ފިސާރި ތެދެކެވެ. މި ޒަމާނުގެ ދުނިޔޭގެ އެއްވެސް ތަނަކުން، ގޯތާ އެ ވިދާޅުވާ ފަދަ އަޅުވެތިކަމެއްގައި ދިވެހިންނަށް ވުރެ ބޮޑަށް ޖެހިފައިވާ ބަޔަކު އަޅުގަނޑު ނުދެކެމެވެ. ދެހާސް އަހަރު ފަހުން އަޅުގަނޑުމެންގެ ގައުމު ތަސައްރަފު ފުދުނު ދުވަހު، އަޅުގަނޑުމެންގެ އަތުގައި އޮތް އެއްޗަކީ އެޔެވެ. އިލާހީ ދަންމަރާއި ބުއްދިއާއި ޒަމީރުގެ އަލިކަން ނެތުމުގެ އަނދިރިކަމާއި، ފިކުރުގެ އަޅުވެތިކަމެވެ. އެހެން އެކައްޗެއް ވެސް ނެތެވެ.


ހިތްވަރުގަދަ އަޑު - TrendingRED\nމިޔަރު އަތް ބުރިކޮށްލުމުންވެސް މަސައްކަތްކުރީ ސަލާމަތްވާން\nމިއީ ހުޅަނގު ކެލޮރީނާ އަށް ނިސްބަތްވާ3ކުދިންގެ މަންމައެއްގެ ވާހަކައެކެވެ. މިއީ މިޔަރު އޭނާގެ އަތް ބުރިކޮށްލުމުން އޭނާ މަރުނުވެ ސަލާމަތްވި ގޮތުގެ ވާހަކައެވެ. މިއީ ހަޤީގީ ވާހަކައެކެވެ. 32 އަހަރުގެ...\nބޭނުންވެގެން ވިހޭ ދަރިފުޅު އެއްލާލީ އެކުއްޖާގެ ގައިގައި ހުރި ބަލީގެ ސަބަބުން!\nމަންމައަކު9މަސް ދުވަސް ވަންދެން ބަނޑުގައި ކުއްޖަކު އުފުލުމަށްފަހު ބޭނުން ނުވާތަން ހިޔާލަށް ގެނައުމަކީ ވަރަށް އުނދަގޫ ކަމަކަށް ވާނެކަން ކަށަވަރެވެ. އެތައް ދުވަހެއް ވަންދެން އެ ކުއްޖާ ބަނޑުގައި ބާއ...\nއަހަރެންގެ އަތް ބުރިކޮށްލީ އަހަރެންގެ އަވައްޓެރިއެއް – މަރިއަމް ސްޓެފޯޑް ބަންޑަބާ\nމަރިއަމް ސްޓެފޯޑް ބަންޑަބާ އަކީ އަލްބިނިޒްމް ނަމަކަށް ކިޔާ ބައްޔެއް ތަހައްމަލު ކުރަމުންދާ އަންހެނެކެވެ. އޭނާ ދިރިއުޅެމުން އަންނަނީ ޓަންޒޭނިއާ ގައެވެ. ދެ އަތް ބުރިވެފައިވި ނަމަވެސް އޭނާ އަކީ މިހާރު ...\nބޯހިޔާވަހިކަންނެތި އުޅެމުން ކާމިޔާބީއާއި ހަމައަށް ދިޔަ 12 ތަރިން\nކޮންމެ ތަރިއެއްވެސް އަދި ކާމިޔާބު ވެފައިވާ ކޮންމެ މީހެއްވެސް އެހިސާބަށް ވާޞިލުވެފައި ވަނީ ވަރަށް ބުރަ މަސައްކަތާއި އެކު އެވެ. އަދި ވަރަށް އުނދަގުލާއި ދަތިތަކާއި ކުރިމަތިލުމަށްފަހު އެވެ. އެއީ ކާމިޔާ...\nސްޓީވް ޖޮބްސް ކާމިޔާބީ ހޯދިގޮތުގެ ވާހަކަ\nސްޓީވް ޖޮބްސް އަކީ ވަރަށް ގިނަ ގޮތްގޮތުން މަޝްހޫރުވި ބޭފުޅެކެވެ. ޖޮބްސް ވަނީ ނިޔާވުމުގެ ކުރިން ދުނިޔޭގެ އެންމެން ދަންނަ ތާރީޚީ ބޭފުޅަކަށް ވެވަޑައިގެންފައެވެ. އެގޮތުން ސްޓީވް ޖޮބްސް ގެ ތާރީޚަށް ބަލާ...


Ariana Grande aa gulhuvaigen Starbucks ge aa2raha eh | Mihaaru\nއެރިއާނާ ގްރަންޑޭއާ ގުޅުވައިގެން ސްޓާބަކްސް އިން ނެރުނު އައު ބުއިންތައް.\nއެރިއާނާ ގްރަންޑޭއާ ގުޅުވައިގެން ސްޓާބަކްސް އިން އާ ދެ ރަހައެއް\n07 މާޗް 2019 - 07:16\nއެމެރިކާގެ ފްލޮރިޑާ އަށް އުފަން 25 އަހަރުގެ ލަވަކިޔުންތެރިޔާގެ ކެރިއާއިން އިންސްޕަޔާ ވެގެން މަޝްހޫރު ކޮފީ ޗެއިން ސްޓާބަކްސް މި ވަނީ "ކްލައުޑް މެކިއާޓޯ" ގެ ނަމުގައި ހިތްގައިމު އާ ދެ ބުއިމެއް ތައާރަފުކޮށްފަ އެވެ. ސްޓާބަކްސްގެ މެނޫ އަށް އިތުރުވި މި އާ ރަހަތައް އާންމުންނަށް ދޫކޮށްލީ އެ ކުންފުންޏާއި އެރިއާނާ، ދުވަސްކޮޅެއް ވަންދެން ސޯޝަލް މީޑިއާގައި ފޭނުން ތެޅުވުމަށް ފަހު އެވެ.\nސޯޝަލް މީޑިއާގައި މާ ގަދައަށް ވިލާތައް ދައުރުވާތީ ވާން އުޅޭ ގޮތެއް ކަށަވަރު ނުވެގެން ތިއްބައި ސްޓާބަކްސް އިން ޓްވީޓެއްގައި ވަނީ އައު ރަހައިގެ ވާހަކަ ހިއްސާކޮށްފަ އެވެ. އަދި އެއާ އެކު އެރިއާނާ ވެސް ވަނީ ސްޓާބަކްސްގެ ލޯގޯ ޖެހި އޭޕްރަން އަޅައިގެން ނަގާފައިވާ ފޮޓޯތަކެއް ސޯޝަލް މީޑިއާގައި ހިއްސާކޮށްފަ އެވެ.\nސްޓާބަކްސް އިން ބުނި ގޮތުގައި އައިސް "ކްލައުޑް މެކިއާޓޯ" ގެ ދެ ދަރަހެއް މިހާރު ލިބޭނެ އެވެ. އެއީ ސިނަމަން އާއި ކެރަމަލް އެވެ.\nމި ރަހަތައް ތައްޔާރުކުރަން މައިގަނޑު އެއްޗަކަށް ބޭނުންކޮށްފައި ވަނީ ބިހުގެ ހުދު ބަޔާއި ހަކުރާއި ސިނަމަން (ފޮނިތޮށި) އެވެ. އަދި މީގެ ރަހަތައް ތަފާތުކުރަން ކިރާއި ބްރޫޑް އެސްޕްރެސޯ އާއި ވެނީލާ ސިރަޕް، ފްލެވާޑް ސޯސް، އެރެބިކް ގަމް، ރައީސް ޕްރޮޓީން، ލޮނު އަދި ޒެންތަމް ގަމް ބޭނުންކޮށްފައިވެ އެވެ.\nބުއިންތައް ފުރިހަމަކޮށް ދެނީ އެރިއާނާ އެންމެ ގަޔަވާ ހުދު ވިލާތަކުގެ ފުފިފައިވާ ފޯމްގަނޑަކާ އެކީގަ އެވެ.\nސްޓާބަކްސް އިން ބުނި ގޮތުގައި "ކްލައުޑް މެކިއާޓޯ" މި ވަގުތު ލިބޭނީ ހަމައެކަނި އެމެރިކާގެ ކަސްޓަމަރުންނަށެވެ.\nއިތުރު ލިޔުންތައް އެމެރިކާ ފިނި ބުއިން


Dhuniyeyge Majorityge Adu: Palestine Minivan Kurey! - Vaguthu\nއިސްރާއީލްގެ އަނިޔާވެރި ސިފައިންގެ ކިބައިން ފަލަސްތީންގެ ޣައްޒާ ރައްޔިތުންނަށް ސަލާމަތް ނުވެވި އަނެއްކާ ވެސް މިވަނީ ހަނގުރާމައާ ކުރިމަތިލާން ޖެހިފައެވެ. އިސްރާއީލުން ފަލަސްތީނުގެ މައްޗަށް ވެރިވެގަނެ، އިރުމަތީ ގުދުސް ވެރިކޮށްގެން ތިބެ އަންނަނީ ފަލަސްތީނުގެ އާންމު ރައްޔިތުންނަށް ހަމަލާ ދެމުންނެވެ.\nފަލަސްތީނުގެ މީޑިއާތަކުން އާންމު ކޮށްފައިވާ މައުލޫމާތަށް ބަލާއިރު އިސްރާއީލުން އެގައުމަށް ބޮން އަޅައި، އެތައް ބަޔަކަށް ގެއްލުން ވެފައިވެއެވެ. އެތައް ބައެއްގެ ގެދޮރު ބިމާ ހަމަވެފައިވާއިރު، ހަމަލާތަކުން ދިފާއު ނުވެވި ގިނަ ބަޔަކު ޝަހީދުވެފައިވެއެވެ. އޭގެ ތެރޭގައި ކުޑަކުދިން ވެސް ހިމެެނެއެވެ.\nމި ހަމަލާތައް 22 ގައުމެއް ހިމެނޭ އަރަބި ލީގުން ވަނީ ހަރުކަށި އިބާރާތުން ކުށްވެރި ކޮށްފައެވެ. ރާއްޖެ ހިމެނޭހެން މުސްލިމް ގައުމުތަކުން އަންނަނީ އިސްރާއީލުން ފަލަސްތީނުގެ އާންމު ރައްޔިތުންނާ ދެކޮޅަށް ބާރުގެ ބޭނުންކޮށް ދެމުން ގެންދާ ހަމަލާތައް ކުށްވެރިކޮށް، އެކަމާ ކަންބޮޑުވުން ފާޅުކުރަމުންނެވެ.\nދުނިޔޭގެ އެކި ހިސާބުތަކުގައި ހަރަކާތްތެރި ވަމުންދާ އިންސާނީ ހައްގުތަކަށް ވަކާލާތު ކުރާ ގުރޫޕުތަކާއި، މުސްލިމް ޖަމާއަތްތަކުން އަންނަނީ އިސްރާއިލްގެ އަމަލުތައް ކުށްވެރި ކުރަމުންނެވެ. ތުރުކީ ވިލާތާއި އިރާނުން އިސްވެ ގޮވާލައިފައިވަނީ މުސްލިމް ހުރިހާ ގައުމަކުން އިސްރާއީލްގެ އަނިޔާވެރި ކަމާއި ދެކޮޅަށް ތެދުވުމަށެވެ. އިސްރާއީލާ ދެކޮޅަށް ހަނގުރާމަ ކުރުން ހުއްޓާނުލާ ހުރިހާ މުސްލިމް ގައުމަކުން ވެސް އިސްރާއީލާ ދެކޮޅަށް ހަނގުރާމަ ކުރަމުން ގެންދިއުމަށް އީރާނުގެ ރޫހާނީ ލީޑަރު އާޔަތުﷲ އަލީ ޚާމަނާއީ ގޮވާލައްވާފައިވެއެވެ.\nބައެއް ގައުމުތަކުގައި ފަލަސްތީނު މިނިވަން ކުރުމަށް އެދި މުޒާހަރާ ކުރަމުން ދާއިރު، ދުނިޔޭގެ އެކި ކަންކޮޅު ތަކުގައި ތިބި މުސްލިމުން އަންނަނީ މީސް މީޑިއާ ބޮޑަތި ޕްލެޓްފޯމްތަކުގައި ފަލަސްތީން މިނިވަން ކުރުމަށް ގޮވާލާ އަޑު އުފުލަމުންނެވެ. ދިވެހިންގެ ތެރެއިން ގިނަ ބަޔަކު ވެސް އަންނަނީ މިކަމަށް ގޮވާލާ ފަލަސްތީނާ އެކުގައި ދިވެހިން ތިިބިކަން ދައްކުވައިދެމުންނެވެ.\nއިސްރާއީލުން ފަލަސްތީނަށް ދެމުންގެންދާ ހަމަލާތަކުގައި 103 މީހަކު ޝަހީދުވެފައިވާއިރު، އޭގެ ތެރޭގައި 27 ކުޑަކުދިންނާއި 11 އަންހެނުން ހިމެނޭ ކަމަށް ރިޕޯޓުތައް ބުނެއެވެ. މީހުން ދިިރިއުޅެމުން އަންނަ ގެތަކަށް ބޮން އަޅައި، ނަޖިސް ފެން ޖެހުމާއި، މިފަދަ އެތައް އިންސާނިއްޔަތާއި ދެކޮޅު ޖަރީމާތަކެއް އިސްރާއީލުން އަންނަނީ ހިންގަމުންނެވެ. ރިޕޯޓުތައް ބުނާ ގޮތުގައި ޣައްޒާގެ ގެތަކަށް ބޮން އަޅައި ދިން ހަމަލާގައި މާބަނޑު މީހަކުވެސް ޝަހީދުވެފައިވެއެވެ. ހުއްޓުމެއް ނެތި އިސްރާއިލުން ދެމުންގެންދާ ހަމަލާތަކުގައި ފާއިތުވި 24 ގަޑިއިރު ތެރޭގައި ޒަހަމްވި މީހުންގެ އަދަދު 700 އަށް ވުރެ އިތުރެވެ.\nހަމަލާތައް ބަދަލުކުރުން ހުއްޓާލަން އދ.އިންނާއި މިސްރުން ހުށަހެޅި ހުށަހެޅުމަށް އިސްރާއީލުން ނޫނެކޭ ބުނެފައިވާ ކަމަށްމީޑިއާ ރިޕޯޓްތައް ބުނެއެވެ.\nމެއި 14, 2021 14:56\nމެއި 14, 2021 15:22\nDeath toll in Gaza rises to 119\nމެއި 14, 2021 15:23\nޤައުމުތަށް ކުއްވެރި ކުރެވިދާނެ. އެ ކަމަ ކު ޑިމޮ ކްރަސީގެ ބާނީ އެމެރި ކާއިން އެ ކަން ހުއްޓުވާ އިޒްރޭލަށް ހަތިޔާރާއި އެހެން ގޮތްގޮތުން އެހީތެރި ކަން ދިނުން ހުއްޓާލިއްޔާ ކިރިޔާ ވެސް ހައްލެއް އޮތީ.\nމެއި 14, 2021 17:12\nއިސްރާއީލާ އޮތް ގުޅުން ކަނޑާލަން ނުކެރެނީ ކީއްވެ.\nމެއި 14, 2021 18:14\nމުސްލިމުންނޭ ކިޔާގެން މިއުޅޭ ޔަހޫދީ މުސްލިމް ބައިގަނޑު .ސައުދީ ގަތަރު އިރާޤް ޖޯޑަން މިފަދަ ބައިގަނޑު ތައް އޮތީ ދެލޯ ކަނުވެފަތަ އިޒްރޭލާ އެކު ސިޔާސީ ގުޅުން ގާއިމް ކޮށް ފަލަސްތީން ނެތިކޮއްލަން .. އެމީހުންނައް ވުރެ މި މުސްލިމް ނުލަފާ ޖައްބާރުތައް މާނުބައި...\nޢަބްދުﷲ ސަޢީދު ގދ.ގައްދޫ/ދަނބުފަށުވިގެ\nމެއި 14, 2021 19:03\nކެވިއަރައިގެން އަންނައިރު، ކުންބުޅަގަނޑު އެކަތި ގަނޑަކަށްވެ، ބޮޑުބިޔަ އެއްގެ ސޫރާގައި ސޫރަދައްކާ ފަދައިން، އެކުޖުމުލަ މުސްލިމުންގެ މެދުގައި ފިސަރިވަރުގަދަ އެއްބައެއް ވަންތަކަމެއް އުފެއްދިޖެއްޔާ ހިނދުކޮޅެއްެ ތެރޭގައި ތިޔަހުރިހާ ޙަމަލާއެއް މުލުންލުހެ، އެއްލައި ލެވޭނެއެވެ. އިންޝާ ﷲ


Male Jalun Fili Meehakah3Mahuge Jalu Hukumeh! - Vaguthu\nމީގެ ދެ އަހަރު ކުރިން މާލޭގައި ހުންނަ ކަސްޓޯޑިއަލް ޖަލުން ފިލި މީހަކު ދެ މަސް ދުވަހަށް ޖަލަށް ލާން ކްރިމިނަލް ކޯޓުން ހުކުމްކޮށްފިއެވެ.\nއޭނާ ފިލާފައި ވަނީ ކަސްޓޯޑިއަލް ޖަލު3ވަނަ ގޮޅިން 2019 ވަނަ އަހަރުގެ ޑިސެންބަރު މަހުގެ 17 ވަނަ ދުވަހުއެވެ. އޭނާގެ މައްޗަށް ދައުލަތުންކޮށްފައި ވަނީ މީހުން ބަންދުކުރާ މަރުކަޒަކުން ފިލިކަމުގެ ދައުވާއެވެ. އެ މައްސަލަ ކޯޓަށް ހުށަހަޅާފައި ވަނީ މިދިޔަ އަހަރުގެ ޑިސެންބަރު މަސް ތެރޭގައެވެ. މި މައްސަލާގައި އޭނާގެ މައްޗަށް ހުކުމްކޮށްފައި ވަނީ މި މަހުގެ 22 ވަނަ ދުވަހުއެވެ.\nމި މައްސަލައިގެ އިބްތިދާއީ އަޑުއެހުމުގައި މައްސަލަ ރައްދުވާ ފަރާތުން ވަނީ އޭނާގެ މައްސަލަ ކުރިއަށްގެންދަން ބޭނުންވަނީ އެކަނި ކަމަށް ބުނެފައެވެ. އަދި އެ އަޑުއެހުމުގައި ދައުވާ ލިބޭ ފަރާތަށް ވަނީ އޭނާގެ މައްޗަށް ކަނޑައެޅޭ އަދަބު ހާމަކޮށްފައެވެ.\nއަދި ދައުވާ ރައްދުވާ ފަރާތުން އެކަން ސާފްވާ ކަމަށް ބުނެފައިވާއިރު، ދައުވާއަށް އިއުތިރާފްވެ އޭނާ ފިލާފައި ވަނީ ނަފްސުގެ ދިފާއުގައި ކަމަށް ބުނެފައިވާކަމަށް ކްރިމިނަލް ކޯޓުގެ ހުކުމްގައި ވެއެވެ.\nއަދި އެ މައްސަލަ ޝަރީއަތަށް ސާބިތުވާ މައްސަލައެއް ކަމަށް ކްރިމިނަލް ކޯޓުން ކަނޑައަޅާފައިވާއިރު، އޭނާގެ މައްޗަށް ހަތަރު މަހާއި 24 ދުވަހަށް ޖަލު ހުކުމެއް އަންނާނެ ކަމަށް ބުނެފައި ވެއެވެ. އެހެން ނަމަވެސް އޭނާ ދައުވާއަށް އިއުތިރާވްފައިވާތީ އަދަބު ލުއިވާ ހާލާތެއް މެދުވެރިވާ ކަމަށް ކަނޑައަޅައި އޭނާގެ މައްޗަށް ހުކުމްކޮށްފައި ވަނީ ތިން މަހާއި 18 ދުވަހަށެވެ.\nރައީސް ޔާމީން މާދަމާ ކޯޓަށް ހާޒިރު ކުރަނީ\nސެޕްޓެމްބަރު 27, 2021 00:24\nމާލެ ޖަލު ބަލަހައްޓަނީ މޯލްޑިވްސް ކަރެކްޝަނަލް ސަރވިސް އިން ކަސްޓޯޑިއަލް ޖަލު (އަތޮޅުވެހި) ބަލަހައްޓަނީ ދިވެހި ފުލުހުންގެ ޚިދުމަތުން


BREAKING: Fuvahmulakun Ithuru2Meehaku Covid Ah Fassi Vejje - Vaguthu\nފުވައްމުލަކުން އިތުރު ދެ މީހަކު ކޮވިޑަށް ފައްސިވެއްޖެ\nފުވައްމުލައް ސިޓީގެ މަތިން ނަގާފައިވާ ފޮޓޯއެއް -- ވަގުތު އިމޭޖެސް: އިބްރާހިމް ޝާބިލް\nފުވައްމުލަކުން އިތުރު ދެ މީހަކު މިއަދު ކޮވިޑް-19 އަށް ފައްސިވެއްޖެ އެވެ.\nއެ ނޫސްވެރިންގެ ބައްދަލުވުމުގައި އެ ސިޓީ ކައުންސިލްގެ ޑިރެކްޓަރ ޖެނެރަލް އަލީ މަސީހު ވިދާޅުވީ، ފައްސިވި މީހުންނާއި ގާތުން އެއްތާވި މީހުންގެ އަދަދު 660 އަށް އަރާފައިވާ ކަމަށާއި، އޭގެ ތެރެއިން ހިރާސް ބޮޑު ކެޓެގަރީއަށް ނިސްބަތްވާ 45 މީހުން ހިމެނޭ ކަމަށެވެ. އަދި ބަލީގެ އަލާމަތްތައް ފެންނަ 12 މީހުންވެސް ހިމެނޭ ކަމަށް މަސީހު ވިދާޅުވިއެވެ.\nއެ ސިޓީގައި މިހާރު ކޮވީޑަށް ފައްސިވެފައިވާ 26 މީހަކު އެބަތިއްބެވެ. އަދި ސިޓީން ކޮވިޑަށް ފައްސިވި މީހަކު އެނބުރި އެ މީހާގެ ރަށަށް ދިއުމުން އެ މީހާގެ ވޭދަނަ ވަނީ އެރަށު ލިސްޓުން އުނިކޮށްފައެވެ. މިއާއެކު އެރަށުން ޖުމްލަ ކޮވިޑަށް ފައްސިވި މީހުންގެ ޖުމްލަ އަދަދު 31 އަށް ވަނީ އަރާފައެވެ. އޭގެ ތެރޭގައި ބަލިން ރަނގަޅު ފަސް މީހުން ހިމެނެއެވެ.\nއެ ސިޓީގައި ކޮވިޑްގެ ދެ އިހަލެއް ވަނީ އުފެދިފައެވެ. އެއީ ދުބާއީގައި ހުރެފައި ފުވައްމުލަކަށް ކަރަންޓީންވުމަށް ދިޔަ މީހެއްގެ އިހަލާއި، އަދި އެރަށު ފްލޫ ކްލިނިކަށް ދައްކަން ދިޔަ މީހަކާއި ގުޅުން ހުރި އިހަލެވެ.


Champions League aai LaLiga ah Seville vaadha kuraane: Rakitic | Jazeera\tޗެމްޕިއަންސް ލީގާއި ލަލީގާއަށް ސެވިއްޔާ ވާދަކުރާނެ: ރަކިޓިޗް - Jazeera\nޗެމްޕިއަންސް ލީގާއި ލަލީގާއަށް ސެވިއްޔާ ވާދަކުރާނެ: ރަކިޓިޗް\nސާއިފް ޝިޔާދު September 3, 2020 53 views0\nޔުއެފާ ޗެމްޕިއަންސް ލީގައި ސްޕެނިޝް ލަލީގާއަށް ސެވިއްޔާ ވާދަކުރަން ބޭނުންވާ ކަމަށް އެޓީމަށް ދާދިފަހުން ބަދަލުވި ކްރޮއޭޝިއާގެ މިޑްފީލްޑަރު އިވާން ރަކިޓިޗް ބުނެފިއެވެ.\nކާމިޔާބު ހަ އަހަރު ބާސެލޯނާގައި ހޭދަކުރުމަށްފަހު ރަކިޓިޗް ވަނީ އަލުން އެނބުރި ސެވިއްޔާއަށް ބަދަލުވެފައެވެ. މީގެކުރިން އެޓީމުގެ ކެޕްޓަންކަން ވެސް ކުރި ރަކިޓިޗް ބުނީ ރެކޯޑް ހަވަނަ ފަހަރަށް ޔުރޮޕާ ލީގު ކާމިޔާބު ކުރެވިއްޖެ ކަމަށާއި ދެން ބޭނުންވަނީ ޗެމްޕިއަންސް ލީގާއި ލަލީގާއަށް ވާދަކުރަން ކަމަށް އޭނާ ބުންޏެވެ.\nމީގެ ނުވަ އަހަރުކުރިން ސެވިއްޔާއަށް އައިއިރު އޮތް ޓީމާއި މިހާރު އޮތް ޓީމާއި ވަރަށް ތަފާތު ކަމަށާއި ޓީމުގެ ކޯޗުންނާއި ކުޅުންތެރިންނާއެކު ވަރަށް ކުރިޔަށް ދެވޭނެ ކަމަށް އޭނާ ބުންޏެވެ. އަދި އޭނާގެ ފަރާތުން އަބަދުވެސް 100 ޕަސެންޓް ލިބޭނެ ކަމަށާއި އަލުން އަނބުރާ ސެވިއްޔާއަށް އާދެވެމުން ވަރަށް އުފާވާ ކަމަށް އޭނާ ބުންޏެވެ.\nރަކިޓިޗްއަކީ ސެވިއްޔާގެ ސަޕޯޓަރުންގެ މެދުގައި ވަރަށް މަގުބޫލު ކުޅުންތެރިޔެކެވެ. އޭނާ އަލުން އަނބުރާ އެޓީމަށް އައިސްފައިވަނީ 1.5 މިލިއަން ޔޫރޯގެ ފީއަކަށެވެ. އަދި9މިލިއަން ޔޫރޯ އެކިއެކި ވެރިއަބަލްސްގެ ގޮތުގައި ވަނީ ހިމަނާފައެވެ.\nމީގެކުރިން ރަކިޓިޗް ވަނީ ތިން އަހަރަށްވުރެ ގިނަ ދުވަހު ސެވިއްޔާއަށް ކުޅެފައެވެ. ބާސާއަށް ބަދަލުވެ އޭނާ ވަނީ އެ ކްލަބާއެކު 13 މުބާރާތެއް ކާމިޔާބުކޮށްފައެވެ.


Best Futsal Tournament ge furathama Match United Brothers in kaamiyaabu kohfi - AO News\nބެސްޓް ފުޓްސެލް ޓޯނަމެންޓްގެ ފުރަތަމަ މެޗް ޔުނައިޓެޑް ބްރަދާސް އިން ކާމިޔާބުކޮށްފި\nމުލިމަތި ޔުނައިޓެޑްއިން އިންތިޒާމުކޮށްގެން ބާއްވާ ބެސްޓް ފިޓްސެލް ޓޯނަމެންޓް 2018 ގެ ފުރަތަމަ މެޗް ބޮޑު ތަފާތަކުން ޔުނައިޓެޑް ބްރަދާސް ކާމިޔާބުކޮށްފިއެވެ\nރޭ ހުޅުދޫ ޕޮލިސް ދަނޑުގައި ކުޅުނު މި މެޗް ބްރަދާސް ޔުނައިޓެޑް އިން ކާމިޔާބުކުރީ އެފްސީ އަހުންނާއި ބައްދަލުކޮށް 12 ލަނޑު 1 ލަނޑުންނެވެ. ޔުނައިޓެޑް ބްރަދާސްގެ ފަރާތުން މޮޅު ކުޅުމެއް ފެނިގެން ދިޔަ މި މެޗްގެ އެންމެ މޮޅު ކުޅުންތެރިއަކަށް ހޮވިފައިވަނީ އެ ޓީމުގެ ރަމްޒީ ހުސެއިން އެވެ\n18 އަހަރުން ދަށުގެ ވިދަމުން އަންނަ މީދޫ ކުޅުންތެރިން ހިމެނޭ އެފްސީ އަހުންއިން ބުނެފައިވަނީ އައްޑޫ ސިޓީގެ މަޝްހޫރު ފުޓްބޯޅަ ކުޅުންތެރިން ހިމެނޭ ޔުނައިޓެޑް ބްރަދާސް އާއި ބައްދަލުކޮށް އެ ޓިމުން ކުޅުނު ކުޅުމާއި މެދު ހިތްހަމަޖެހޭ ކަމުގައެވެ. އަދި ދެން ކުޅޭ މެޗަކަށް ޓީމުން މިއަށްވުރެ ރަގަޅަށް ތައްޔާރުވާނެކަމަށް ޓީމުންވަނީ ބުނެފައެވެ\nމިމުބާރާތުގައި މިރޭ ދެ މެޗް ކުޅުމަށް ހަމަޖެހިފައިވާއިރު 20:30 ގައި ކުޅެވޭ ފުރަތަމަމެޗްގައި ބައްދަލުކުރުމަށް ހަމަޖެހިފައިވަނީ ޑީއެފްސީ އާއި ޝަންގްރިއްލާ ޓީމް އެވެ. މިރޭ 9:30 ގައި ކުޅެވޭ ދެވަނަ މެޗްގައި ބައްދަލުކުރުމަށް ހަމަޖެހިފައިވަނީ ބްރަދާސް ޔުނައިޓެޑާއި އެފްސީ ލަކީއެވެ\nމިމުބާރާތުގެ ގްރޫޕް މެޗްތައް ކުރިއަށް ގެންދިއުމަށް ހަމަޖެހިފައިވަނީ ކޮންމެޓީމެއް ކޮންމެ ޓީމަކާ ބައްދަލުކުރުމަށްފަހު ޕޮއިންޓްގެ ގޮތުން އެންމެ މޮޅުވާ ދެޓީމް ސެމީފައިނަލަށް ހޮވޭގޮތަށެވެ\nމުބާރާތުގެ ޗެމްޕިއަން ޓީމަށްވަނީ ޓްރޮފީއާއި، 25000 ރުފިޔާގެ އިނާމެއް ހުށަހަޅައިފާއިރު ރަނަރއަޕް ޓީމަށްވަނީ 12000 ރުފިޔާގެ ފައިސާގެ އިނާމެއް ވަނީ ހުށަހަޅައިފައެވެ\nމި މުބާރާތުގެ މެއިން ސްޕޮންސަރަކީ ބެސްޓް ސެލެކްޝަނެވެ. މީޑިއާ ޕާޓްނަރަކީ އޭއޯ ނިއުސްއެވެ. ޕްރިންޓިން ޕާޓްނަރ އަކީ ކޯންޓްރޯލް ޕީ އެވެ\nބެސްޓް ފުޓްސެލް ޓޯނަމެންޓް 2018އެފްސީ އަޙުންމުލިމަތި ޔުނައިޓެޑްޔުނައިޓެޑް ބްރަދާސް\nފެބުރުއަރީ 17, 2018\nމިމުބާރާތަކީ މުލިމަތިން އިންތިޒާމްކޮށްގެން ބާއްވާ މުބާރާތެއް ތޯ ނޫނީ ހުޅުމީދޫ ޕޮލިހުން އިންތިޒާމްކޮށްގެން ބާއްވާ މުބާރާތެއް ތޯ ؟\nއާދިއްތަ ,5ޖުލައި 2020


ޓޫރިސްޓް ހޮޓަލެއް ތަރައްޤީކުރުމަށް\nމިމިނިސްޓްރީގެ ނަންބަރު IUL) 88-LS/1/2014/2)ފ(11 ފެބުރުވަރީ 2014) ގެ އިޢުލާނުގައި ލިޔުމުގެ ކުށެއްވާތީ، ތިރީގައި މިވާގޮތަށް އެއިޢުލާނު އިޞްލާޙުކުރެވުނު ވާހަކަ ޢާންމުކޮށް އެންގީމެވެ. އަދި މިދެންނެވި އިޢުލާނު ބާޠިލުކޮށްފައިވާ ވާހަކަ ޢާންމުކޮށް އަންގައި އިޢުލާނުކުރީމެވެ.\nޓޫރިސްޓް ހޮޓަލެއް ތަރައްޤީކުރުމަށް މިމިނިސްޓްރީއިން ކުއްޔަށްދޫކޮށްފައިވާ ލ. ކައްދޫން ކަނޑައަޅާފައިވާ ބިމާއި އަދި އެބިމުގެ ބަދަލުގައި ކުއްޔަށްދީފައިވާ ކ. އަތޮޅު ބޮލިދުއްފަރު އަދި ވާވެއްދިފަޅު ކުއްޔަށްދިނުމާބެހޭ އެއްބަސްވުމުގެ ދަށުން ކުއްޔަށް ހިފާފައިވާ ފަރާތަށް ލިބިދީފައިވާ އެންމެހައި ޙައްޤުތައް އެހެން ފަރާތަކަށް ބަދަލު ކުރުމުގެ ހުއްދައަށް އެދި އެފަރާތުން ހުށަހަޅުއްވާފައިވާތީ، މިދެންނެވި ބިމާއި އަދި ފަޅާ ގުޅިގެން އެއްވެސް ދަރަންޏެއް ނުވަތަ މައްސަލައެއް އޮތް ފަރާތެއްވާނަމަ މިއަދުން ފެށިގެން 14 ދުވަހުގެ ތެރޭގައި ލިޔުމަކުން އެކަން މި މިނިސްޓްރީއަށް އަންގަވައިދެއްވުމަށް އެދި ޢާންމުކޮށް އަންގައި އިޢުލާނުކުރީމެވެ.\n16 ރަބީޢުލްއާޚިރު 1435\n16 ފެބުރުވަރީ 2014\nނަންބަރު: (IUL) 88-LS/88/2014/12\nޕަބްލިޝްކުރި ތާރީޚު: 18 ފެބުރުވަރީ 2014\nޕަބްލިޝްކުރި ގަޑި: 10:23


Haradhuthah foonubehdhigen ulhenikoh anehkaves ithuru Naibeh\nހަރަދުތައް ފޫނުބެއްދިގެން އުޅެނިކޮށް އަނެއްކާވެސް އިތުރު ނައިބެއް!\n22 އޭޕްރީލް 2021 - 23:19:14\nމިނިސްޓާ އޮފް ފިޝަރީޒް، މެރިން ރިސޯސަސް އެންޑް އެގްރިކަލްޗާގެ ނައިބުގެ މަގާމަށް މ. ހިޔަމަ އަލީ މާޖިދު އައްޔަނު ކުރައްވާފައިވަނީ މިއަދުގެ ވަގުތެއްގައެވެ.\nމާޖިދަކީ އެމްޑީޕީގެ ޓިކެޓުގައި ނ. އަތޮޅު ކައުންސިލް މެންބަރުކަން އަދާކުރައްވާފައިވާ ބޭފުޅެކެވެ. އެމްޑީޕީގެ ގައުމީ މަޖިލީހުގައި މިހާރުވެސް ނ. އަތޮޅުގެ ރައީސް ކަން ކުރައްވަމުން ގެންދަވާ މާޖިދު، ފިޝަރީޒް މިނިސްޓްރީގެ ނައިބު ކަމުގެ މަގާމަށް އައްޔަނުކުރެއްވުމާ ހަމައަށް، ކުރައްވަމުން ގެންދެވީ އަމިއްލަ މަސައްކަތްތަކެވެ. އޭނާ ކުރައްވަމުން ގެންދެވި މަސައްކަތަކީ "އިންޓީރިއާ ޑިޒައިނިން" އަދި "ޕްރޮޖެކްޓް މެނޭޖްމަންޓް"ގެ މަސައްކަތްތަކެވެ.\nމީގެ ކުރިން މާޖިދު ވަނީ "ނޮދާން ޔޫޓިލިޓީސް ލިމިޓެޑް"ގެ މެނޭޖިން ޑިރެކްޓަރު ކަމާއި، "ޕްލޭންކްޓަންސް ބީޗް ހޮޓެލް" އަދި "މޯނިން ސަންރައިސް ޕްރައިވެޓް ލިމިޓެޑް" ފަދަ ކުންފުނިތަކުގައި ޖެނެރަލް މެނޭޖަރުގެ މަގާމު ވެސް އަދާކުރައްވާފައެވެ. އަދި އަމިއްލަގޮތުން މަސައްކަތްކުރާ އެކި ކުންފުނިތަކުގެ އިސް މަގާމުތައްވެސް މާޖިދު ވަނީ ފުރުއްވާފައެވެ.\nމަންދުކޮލެޖުން "ޑިޕްލޮމާ އިން ބިޒްނަސް މެނޭޖްމަންޓް" ހާސިލްކުރައްވާފައިވާ މާޖިދު ވަނީ "ސެޓްފިކެޓް އިން ޓްރެވަލް އެންޑް ޓުއާ އޮޕްރޭޝަންސް ކޯސް" ވެސް ފުރިހަމަކުރައްވާފައެވެ.\nމީގެ އިތުރުން މާޖިދަކީ ކުރީގެ ރައީސް މައުމޫން އަބްދުލްގައްޔޫމްގެ ވެރިކަމުގައި ފިޝަރީޒް މިނިސްޓްރީގައި މަސައްކަތް ކުރައްވާފައިވާ ތަޖުރިބާކާރު ބޭފުޅެކެވެ. އޭރު ފިޝަރީޒް މިނިސްޓްރީގެ ބެލުމުގެ ދަށުން ކުރިއަށް ގެންދިޔަ މުހިންމު މަަަސައްކަތްތައް އިސްވެ ހުންނަވާ މާޖިދު ވަނީ ކުރައްވާފައެވެ. އޮޅުވާލި ކަނދުފަތި ޑިޒައިން ކުރުމާއި، ރާއްޖޭގައި ހިންގުނު މަސްވެރިކަމުގެ އާ ޓެކްނޮލަޖީއާއި ޒަމާނީ ވަސީލަތްތައް އިންޑަސްޓްރީއަށް ތައާރަފް ކުރަންކުރި ގިނަ މަސައްކަތްތަކުގައި މުހިއްމު ރޯލެއް އޭނާ ވަނީ އަދާކުރައްވާފައެވެ.\nފިޝަރީޒް މިނިސްޓްރީގެ ނައިބުކަމުގެ މަގާމަށް ބޭފުޅަކު އައްޔަންކުރެވިގެން ދިޔައިރު މިހާރުވެސް ސަރުކާރުގެ އެކި މިނިސްޓްރީތަކުގައި ނައިބުންގެ އަދަދު ގިނަކަން ފާހަގަކުރެއެވެ. ބައެއް މިނިސްޓްރީތަކުގައި ހަތަރު ނައިބުންވެސް އެބަތިއްބެވިއެވެ. ކޮވިޑް-19އާއި ގުޅިގެން އިގްތިސޯދަށް އެރި ލޮޅުމުގައި ދައުލަތުގެ ހަރަދުތައް އަންނަނީ އިންތިހާއަށް ބޮޑުވަމުންނެވެ. ހަރަދުތައް ފޫނުބެއްދި ރާއްޖޭގައި ޗާޕްކޮށްގެން، އިތުރު ފާއިސާ ދައުލަތައް މިވަނީ ނަގަންޖެހިފައެވެ.\nއޭގެ ހެއްކަކީ ހުއްދެއް ނެތި ދަރަނި ނެގުމާއި ހުއްދައެއް ނެތި، އެމްއެމްއޭއިން އޯވަޑްރޯ ކުުރުން މަނާކޮށްފައި އޮށްވާ ކޮވިޑް-19 އާއި ގުޅިގެން އިގްތިސޯދަށް އާ ހީނަރުކަމާއިއެކު ދައުލަތުގެ ހަރަދުތައް ފޫބެއްދުމަށް ސަރުކާރުން 2020 ވަނަ އަހަރު ހުށަހެޅި މާއްދާތައް ސަސްޕެންޑްކޮށް، ހަތަރު ބިލިއަން ރުފިޔާ ޗާޕްކުރަން ހުއްދަ ހޯދުމަށް ނިންމުމެވެ.\nމިހާލަތުގައި އިތުރު ރުފިޔާ ޗާޕް ކުރެވޭ ގޮތަށް ދީފައި އޮތް ހުއްދަ އޮތީ އެއް އަހަރުގެ މުއްދަތަކަށެވެ. މި މުއްދަތު މިމަހުގެ 26ވަނަ ދުވަހަށް ހަމަވާތީ އެމުއްދަތު އަނެއްކާވެސް އިތުރު އެއް އަހަރަށް ދަންމާލުމަށް އެދި ފިނޭންސް މިނިސްޓްރީ އިން މިމަހުގެ ނުވަވަނަ ދުވަހު ވަނީ ރައްޔިތުންގެ މަޖިލީހަށް ސިޓީ ފޮނުވާފައެވެ.\nއެޔާއިއެކު ދައުލަތުން ބޭކާރު ހަރަދުތައް ކުރާކަމަށް ތުހުމަތުކޮށް މަޖިލިސްތެރޭ ކުރެވުނު އެތައް ބަހަުސްތަކަކަށްފަހުވެސް މަޖިލީހުން ގޮތެއް ނުނިންމުނު އެ މައްސަލައަށް ގޮތެއް ނިންމުނީ ހުރިހާ ޕާޓީތައް ހިމެނޭގޮތައް އެކުލަވާލި ނުވަ މެންބަރުން ކޮމެޓީއަކުންނެވެ.\nއިއްޔެއިން ފެށިގެން ރެއާއި ހަމަޔަށް، ފަސް ބައްދަލުވުމަކަށް ދިގުލައިގެންދިޔަ މި ބައްދަލުވުންތަކުގައި ގިނަ މެންބަރުން ފާހަގަކޮށްފައިވާ ކަންކަމުގެ ތެރޭގައިވެސް މިހާލަތުގައި ސަރުކާރުން ކުރާ ބޭކާރު ހަރަދުތައް ހުއްޓާލަންޖެހޭކަން ފާހަގަކޮށްފައިވެއެވެ. އެގޮތުން ދައުލަތުގެ ހަރަދުތައް ހަމަޖެއްސުމަށްޓަކައި ސަރުކާރުން ކުރާ ބޭކާރު ދަތުރުތައް ހުއްޓާލުމުގެ މުހިންމުކަން ފާހަގަކޮށްފައިވެއެވެ.\nއަދި މިހާރު ފައިސާ ޗާޕްކުރުމަށް އިތުރު މުއްދަތަަކަށް ހުއްދަދިންކަމުގައި ވީނަމަވެސް ސަރުކާރުގެ ތެރެއިން ސިޔާސީ މަގާމުތައް އިތުރު ނުކުރުމާއި ސަރުކާރުން ކުރާ ހަރަދުތަކުގެ ތެރެއިން ކޮންމެހެން ކުރަންޖެހޭ ހަރަދެއް ނޫނީ ނުކުރުން ފަދަ ޑިސިޕްލިން ސަރުކާރުގެ ތެރެއިން ގެނައުންވެސް އެެއީ މުހިންމު ކަމެއްގެ ގޮތުގައި ވަނީ ފާހަގަކޮށްފައެވެ.\nއެހެންކަމުން އިގްތިސޯދީ ގޮތުން ދައުލަތުގެ ހަރަދުތައް ހަމަނުޖެހިގެން އުޅޭއިރު އިތުރު ސިޔާސީ މަގާމުތަކެއް ސަރުކާރުގެ ތެރެއިން ކޮންމެހެން ދޭންޖެހޭތޯ ގިނަބަޔަކު ސުވާލުއުފައްދައެވެ. މިއީ ކޮވިޑް-19އިގެ ހާލަތުގައި ދައުލަތުގެ ހަރަދުތައް ފޫ ނުބެއްދިގެން އުޅޭއިރު ދައުލަތުގެ ބަޖެޓުން ހަރަދުވެގެންދާނެ ބޭކާރު ހަރަދުތަކެއް ކަމަށްވެސް ގިނަ ބަޔަކު ދެކެއެވެ.


ވަފާތެރި އަޢުރާބީ – Ilm\nޤުތައިބާ ބަޔާންކުރައްވާފައިވެއެވެ. ތިމަން އެ އަޢުރާބީ ގޮވައިގެން ގެއާ ދިމާއަށް މިޞްރާބުޖެހީމެވެ. ގެއަށް ދިޔަ މަގުމަތީގައި އޭނާ ވަރަށް އާދޭހާއެކު ތިމަންނާއަށް ބުންޏެވެ. [ޤުތައިބާއެވެ! ތިބާގެ ކިބައިގައި ހެޔޮކަމުގެ ކުނޑިފުކެއްވެސް ބާކީވާނަމަ އަހަރެން ވާހަކައެއް ބުނަންހެއްޔެވެ؟] ތިމަން ބުނީމެވެ. [އާނއެކެވެ! ބުނެބަލާށެވެ! ކިހިނެއްވީ ހެއްޔެވެ؟] އޭނާ ބުންޏެވެ. [އަހަރެންގެ އަތުގައި މީސްތަކުންގެ އަމާނާތްތަކެއްވެއެވެ. ޙައްޖާޖު މާދަމާ އަހަރެން ޤަތުލުުކުރާނެއެވެ. މީސްތަކުންގެ އަމާނާތްތައް އެމީހުންނަށް ރައްދުކޮށް، ޙައްޤުވެރީންނަށް އެމީހުންގެ ޙައްޤުއަދާކޮށް އަދި އަހަރެންގެ މައްޗަށްވާ ލޭންދޭނުގެ މުޢާމަލާތްތަކުގެ މަޢުލޫމާތު އަހަރެންގެ ވާރިޘުންނަށް ބުނެދީފައި އައުމަށް އަހަރެން ގެއަށް ދިއުމުގެ ހުއްދަ ތިބާއަށް ދެވިދާނެ ހެއްޔެވެ؟ ތިމަން ޢިއްޒަތްވަންތަ ރައްބު ޖާމިނުކޮށް ތިބާއަށް ވަޢުދުވަމެވެ! ތިމަން މާދަމާ އަންނާނަމެވެ.


Mi sarukaarah goanaa kuran furusatheh nudheynan: Qasim\n"މި ސަރުކާރަށް ގޯނާ ކުރަން ފުރުސަތެއް ނުދޭނަން"\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް އަދި ޖުމްހޫރީ ޕާޓީގެ ލީޑަރު\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރަށް ގޯނާ ކުރުމުގެ ފުރުސަތު އެއްވެސް ބަޔަކަށް ނުދޭނެ ކަމަށް ޖޭޕީގެ ލީޑަރު އަދި ސަރުކާރު ކޯލިޝަންގެ އެއް ހިއްސާދާރު، ގާސިމް އިބްރާހިމް ވިދާޅުވެއްޖެ އެވެ.\nރައީސް ސޯލިހު ވެރިކަމަށް ގެނައުމަށް ގާސިމާއި ޖޭޕީން މަސައްކަތްތައް ކޮށްފައި ވެއެވެ.\nޖޭޕީގެ މައި ޖަގަހަ، ކުނޫޒުގައި ރޭ އޮތް ރަސްމިއްޔާތެއްގައި ވާހަކަފުޅު ދައްކަވަމުން ގާސިމް ވިދާޅުވީ ރައީސް ސޯލިހުގެ ސަރުކާރަށް ކަމެއް ނުވާކަން ދައްކަން ބަޔަކު މަސައްކަތް ކުރާ ކަމަށެވެ. އަދި ވިދާޅުވީ އެކަން ކާމިޔާބު ނުވާނެ ކަމަށާއި ރައީސް ސޯލިހުގެ ސަރުކާރު ފަސް އަހަރަށް ދެމެހެއްޓުމަށް ކުރަންޖެހޭ ކޮންމެ މަސައްކަތެއް ޖޭޕީން ކުރާނެ ކަމަށެވެ. އަދި އެ މަސައްކަތުގައި އެ މަނިކުފާނު ސާބިތުވެ ހުންނެވި ކަމުގެ ޔަގީންކަން ދެއްވާ ކަމަށެވެ.\n"މިއަދުގެ ސަރުކާރު ހިންގަވަން ހުންނެވި ރައީސުލްޖުމްހޫރިއްޔާގެ ގައިކޮޅުގައި ޖަހަން މަސައްކަތް ކުރާ މަންޒަރު މި ފެންނަނީ. އަޅުގަނޑަކަށް އެއްގޮތަކަށް ވެސް ނޭނގޭ އެ ބޭފުޅުންގެ އެތެރޭގައި ދެ ކޮޅުވެރިކަން އޮތް މިންވަރެއް." ރައީސް ސޯލިހާ، ރައީސް ނަޝީދާ ދެމެދު އޮތް ކަމަށް މީހުން ބުނާ ނުތަނަވަސް ކަމަށް އިޝާރަތް ކުރައްވާ ގާސިމް ރޭ ވިދާޅުވި އެވެ.\nގާސިމް ވިދާޅުވީ ސަރުކާރަށް ކަމެއް ނުވާ ވާހަކަ ދައްކަނީ "އެހެން ކޮންމެވެސް ތާސީރެއް" އެކަމުގެ ފަހަތުގައި ފޮރުވިފައި އޮވެގެނެވެ. އަދި ސަރުކާރުގެ ހިންގުން ރަނގަޅުކަމަށް ވެސް ގާސިމް ވިދާޅުވި އެވެ.\nރައީސް އިބްރާހިމް މުހައްމަދު ސޯލިހު ގާސިމް އިބްރާހިމް\nބަރުލަމާނީ ނުގެވޭނެ، އޭގެ ފައިދާއެއް ނެތް: ގާސިމް\nގޯހެއް ހަދާފައިވާނަމަ ފިޔަވަޅު އަޅަންޖެހޭ: ޖުމްހޫރީ ޕާޓީ


India ge Film actor eh kamavvaa Girish maruvejje – adduLIVE\nއިންޑިއާގެ ފިލްމް އެކްޓަރެއް ކަމަށްވާ ގިރިޝް މަރުވެއްޖެ\nJun 10, 2019, 10:20 ޝަބްނަމް ރަޝީދު\nއިންޑިއާގެ ގިނަ ފިލްމްތަކަކުން ފެނިގެން ގޮސްފައިވާ އެކްޓަރެއް ކަމަށްވާ ގިރިޝް ކަރްނާޑް އުމުރުން 81 އަހަރުގައި މިއަދު މަރުވެއްޖެއެވެ.\nގިރިޝް މަރުވެފައިވަނީ ބެންގަލޫރުގައި ހުންނަ އޭނާގެ ގޭގައި ކަމަށް ރިޕޯޓްތައް ބުނެއެވެ. އޭނާއަކީ އެކްޓް ކުރުމުގެ އިތުރުން އެކި ކަހަލަ ޑްރާމާތައް ލިޔެ އުޅުނު މީހެކެވެ. މީގެ އިތުރުން ޑިރެކްޓަރ އަދި ސްކްރީން ރައިޓަރެއްގެ މަގާމުވެސް އޭނާ ވަނީ އަދާކޮށްފައެވެ.\nއޭނާގެ ހިންދީ އަދި ކަންނަޑާ އިންޑަސްޓްރީގައި ކޮށްފައިވާ މަސައްކަތްތަކަށް ވަނީ އެވޯޑްތައް ވެސް ލިބިފައެވެ. ގިރިޝްއަށް ވަނީ އިންޑިއާގައި އެރުވޭ އިއްޒަތްތެރި ލަގަބުތައް ކަމަށްވާ ޕަދްމާޝްރީ އަދި ޕަދްމާބުޝަންގެ ލަގަބު އިންޑިއާ ސަރުކާރުން އަރުވާފައެވެ.\nގިރިޝްވަނީ ފިލްމްފެއަރ އެވޯޑް4ފަހަރަށް ހޯދާފައެވެ. އޭނާ ބޮލީވުޑްގައި މަސައްކަތް ކޮށްފައިވާ ފިލްމްތަކަށް ބަލާއިރު ނިޝާންތު(1975)، މަންތަން(1976)، ސުވާމީ(1977)، އަދި ޕުކާރު(2000) ހިމެނެއެވެ. މީގެ އިތުރުން އިގްބާލް(2005)، ދޯރު(2006)، އާޝާއޭން(2010) ހިމެނެއެވެ.\nގިރިޝް އެންމެ ފަހުން ފެނިފައިވަނީ 2017 ވަނަ އަހަރު ނެރެފައިވާ ފިލްމް "ޓައިގާ ޒިންދާ ހޭ" ގައި ސަލްމާން ޚާންއާއި އެއްކޮށެވެ. އެ ފިލްމު ޕްރޮޑިއުސް ކޮށްފައިވަނީ ޔަޝްރާޖް ފިލްމްސްގެ ފަރާތުންނެވެ.


ނަމޫނާ އައިޑިއަލް ސްކޫލެއްމިކަލް ނޫސް\nއައިޑިއަލް ސްކޫލުގެ ދަރިވަރުން ސައިންސް ފެއަރއިން ލިބުނު ތައްޓާއެކު. ފޮޓޯ: އައިޑިއަލް ސްކޫލް\nނަމޫނާ އައިޑިއަލް ސްކޫލެއް\n17 އޮކްޓޯބަރ 2017, 19:17 |\nއައިޑިއަލް ސްކޫލަކީ، ފުވައްމުލަކުގައި މަޝްހޫރު ނަމެކެވެ. މިސްކޫލަކީ، ފުވައްމުލަކު ސިޓީގެ އެންމެ ޙަރަކާތްތެރި އެއް ޖަމުޢިއްޔާ ކަމުގައިވާ ގާޑިއަން އެސޯސިއޭޝަނުން ހިންގަމުން އަންނަ، އެޖަމްޢިއްޔާގެ ޕްރީ ސްކޫލެވެ. 2011 ވަނަ އަހަރު ހުޅުވުނު މިސްކޫލަކީ ފުވައްމުލަކު ރައްޔިތުންގެ މެދުގައި ވަރަށް ވެސް މަޤުބޫލު ސްކޫލެކެވެ. އެގޮތުން އެސްކޫލުގެ ދަރިވަރުން އިތުރު ވެގެން ދިޔަ ނިސްބަތުން މިކަން ހާމަވެއެވެ. މިހާރު އެސްކޫލުގެ ޕްރީ ސްކޫލުގެ އާބާދީ 150 އަށް އަރާއިރު، 100 އެއްހާ ބޮޑެތި މީހުން އެސްކޫލުން ޢަރަބި ބަސް ކިޔަވަމުން ދެއެވެ. އަދި 16 ދަރިވަރަކު އައިޑިއަލް ސްކޫލުގެ ޤުރުއާން ދަސްކުރާ ކުލާހުން، ޤުރުއާން ދަސްކުރަމުން އެބަގެންއެއެވެ.\nއެންމެ ފަހުން އައިޑިއަލް ސްކޫލް ފެނިގެން މިދިޔައީ، ދާދިފަހުން ނިމިގެންދިޔަ، ދިރާގު އިންޓަރ ސްކޫލް ސައިންސްފެއާ 2017 ގެ، ޕްރީސްކޫލް ކެޓަގަރީން، ފަޚުރުވެރި އެއްވަނަ ސްކޫލުގެ މަޤާމު ގެންދިޔަތަނެވެ. އަދި މީގެ އިތުރުންވެސް، އަތޮޅު ފެންވަރުގައި ބޭއްވޭ އިންޓާސްކޫލް ޤުރުއާން މުބާރާތްތަކާއި މަދަހަ މުބާރާތްތަކުން ވެސް، ޕްރީސްކޫލް ކެޓަގަރީން އެންމެ ގިނަ ވަނަވަނަ ގެންދާ ސްކޫލަކީ އައިޑިއަލް ސްކޫލްކަން ފާހަނގަ ކޮށްލަން ޖެހެއެވެ.\nތިރީގައިމިވަނީ، މިކަލް ނޫހުނގެ ފަރާތުން އައިޑިއަލް ސްކޫލުގެ ޕްރިންސިޕަލް މުޙައްމަދު ޙުސައިން އާއި ކޮށްފައިވާ އިންޓަވިއުއެކެވެ.\nއައިޑިއަލް ސްކޫލް އިޚްތިޔާރު ކުރަންވީ ކީއްވެ؟\nއައިޑިއަލް ސްކޫލް އިޚްތިޔާރުކުރަންވީ ކީއްވެގެންތޯ ދެންނެވުމުން ސުކޫލްގެ ޕްރިންސިޕަލް މުޙައްމަދު ޙުސައިން ވިދާޅުވީ، އައިޑިއަލް ސްކޫލް އިޚްތިޔާރު ކުރަންވީ، ރާއްޖޭގެ އާ ގައުމީ މަންހަޖު ފުރިހަމަޔަށް ތަންފީޒުކުރާ ސްކޫލަކަށް ވީމާކަމަށެވެ.\n“އެގޮތުން މިސްކޫލުން މިސާލަކަށް އާ ގައުމީ މަންހަޖުގެ ކީ ކޮމްޕީޓެންސީސްގެ ދަށުން ކޮންމެ ފިލާވަޅެއް ކިޔަވައިދިން ކަމުގައިވިޔަސް އަޅުގަނޑުމެން ހުންނާނީ ދީނާއި ގުޅުވާލާފައި، އަދި އެކަމަށް ބޭނުންވާ މެޓީރިއަލްސް ލިޔެ ހަފްތާއިން ހަފްތާޔަށް ޓީޗަރުންނާއި ޙަވާލުކުރަމުން މިދަނީ” މުހައްމަދު ހުސައިން ވިދާޅުވިއެވެ.\nއައިޑިއަލް ސުކޫލުން ވިދާޅުވީ ރާއްޖޭގެ ޕްރީސްކޫލު ކަރިކިއުލަމްގެ އިސްލާމް މުޤައްރަރުގައި ބުނާ އިސްލާމް މާއްދާ އެސުކޫލްގެ ދަރިވަރުންނަށް، އެކުދިންގެ ޢުމުރާއި ގުޅޭގޮތަށް ކިޔަވައިދެމުން ދާކަމަށެވެ.\n“ޕްރީސްކޫލް އިސްލާމް މުޤައްރަރުގައި އެބަބުނޭ ޢަޤީދާ އާއި އިސްލާމީ އަޚުލާޤާއި، ޢިބާދާތާއި ފިޤުހާއި ސިޔަރަތާއި ތާރީޚާއި ޙަދީޘް ކިޔަވައި ދިނުމަށް، މިއީ ގިނަމީހުން ދަންނަ ކަމެއްވެސް ނޫން! ނަމަވެސް އަޅުގަނޑުމެން ކަރިކިއުލަމް ތަންފީޒު އެބަކުރަން، ލިޔެފައި ކޮންމެ ހަފްތާއަކު ވެސް، އެހަފްތާގެ އިސްލާމް ފިލާވަޅު ވެސް އަޅުގަނޑުމެން ޓީޗަރުންނާއި ޙަވާލުކުރަން، ތިބޭފުޅުން އަޅުގަނޑަށް ދައްކަވާ މިގޮތަށް، މިކަރިކިއުލަމްގައި މިބުނާ އިސްލާމްގެ ބައިތައް ކިޔަވައިދޭ އެހެން އެއްވެސް ސްކޫލެއް، އަޅުގަނޑަކަށް ހިޔެއް ނުވޭ ހުރިހެންނެއް” ޕްރިންސިޕަލް ވިދާޅުވިއެވެ. އަދިވެސް ވިދާޅުވީ، އައިޑިއަލް ސްކޫލުން، ޢިލްމާއި އެކު، ހުނަރާއި އަޚުލާޤު ވެސް ކުދިންނަށް ދަސްކޮށްދެމުންދާ ކަމަށެވެ.\nއައިޑިއަލް ސްކޫލް އެހެން ސްކޫލްތަކާއި ތަފާތުވަނީ ކީއްވެގެންތޯ؟\n“އައިޑިއަލް ސްކޫލް އެހެން ސްކޫލްތަކާ ތަފާތުވަނީ، މިސްކޫލުން އެއްވެސް އެއްޗެއް ސިއްރުކޮށް ހިފަހައްޓައި ނަހަދާތީ! މިހާތަނަށް އަޅުގަނޑުމެން ތައްޔާރުކުރި ހުރިހާ އެއްޗެއް ވެސް އަޅުގަނޑުމެން ވާނީ ޝައުގުވެރިކަން ފާޅުކުރި ހުރިހާ ސްކޫލަކާ ޙިއްސާކޮށްފައި! އަދި ބައެއް ސްކޫލުތަކަށް އަޅުގަނޑުމެން އިސްނަގައިގެން ވެސް މަޢުލޫމާތު ހިއްސާ ކޮށްފައި ހުންނާނެ! އަދި މިއަހަރު އަލަށް އަޅުގަނޑުމެން ތައްޔާރު މިކުރާ، އިސްލާމް ފިލާވަޅުތައް ވެސް ބޭނުން ކޮންމެ ބަޔަކަށްވެސް އަޅުގަނޑުމެން ޙިއްސާ ކުރާނަން! އިންޝާﷲ! އަޅުގަނޑުމެން ދެކެނީ ދިވެހި ކޮންމެ ދަރިވަރަކީ އަޅުގަނޑުމެންގެ ދަރިއެއް ކަމަށް! އަދި ކޮންމެ މުދައްރިސަކީ އަޅުގަނޑުމެންގެ އަޚެއް ނުވަތަ އުޚްތެއް ކަމަށް” އައިޑިއަލް ސުކޫލުން ވިދާޅުވިއެވެ.\nރީޑީން ޕްރޮގްރާމް އާއި ބެހޭގޮތުން ސުވާލު ދެންނެވެމުން އެސްކޫލުގެ ޕްރިންސިޕަލް މުޙައްމަދު ޙުސައިން ވިދާޅުވީ، އެސްކޫލުގެ ރީޑީންގ ޕްރޮގްރާމަކީ، އިނގިރޭސިވިލާތުގެ އޮކްސްފޯޑް ޔުނިވާސިޓީގެ ޕްރޮގްރާމެއް ކަމަށާއި، އަދި އޭގެ އިތުރުން އަޅުގަނޑުމެން ކޮންމެ ދުވަހަކު ވެސް ރީޑީންއަށް ޚާއްސަ ކޮށްގެން، އިނގިރޭސި ދިވެހި އަދި ޢަރަބި ބަހުގެ ރީޑިންގ ޕްރެކްޓިސް ކުލާހުގައި ކިޔަވައިދޭ ކަމަށެވެ. އޭގެ ސަބަބުން މިސްކޫލުގެ ކުދިން ވަރަށް އަވަހަށް ކިޔަން ފައްޓާ ކަމަށް ވެސް ޕްރިންސިޕަލް ވިދާޅުވިއެވެ.\nއައިޑިއަލް ސްކޫލުގެ މެތެމެޓިކުސް\n“ޙަޤީޤަތުގައި މެތްސްއަކީ، އަޅުގަނޑުމެން އެންމެ ތަރައްޤީ ކުރުމުން މިހާރު މިއަންނަ ދާއިރާ! ކޮންމެހެން ދަށްވެގެނެއް ނޫން! އެގޮތުން މިހާރު އަޅުގަނޑުމެން ވާނީ ވަރަށް ބޮޑު ޚަރަދެއް ކޮށްގެން، އަނެއްކާ ވެސް އޮކްސްފޯޑުގެ ފުލް ޕްރޮގްރާމެއް ގަނެފައި! ނަމަވެސް އެ ޕްރޮގޮރާމް އެކީއެކަށް އަޅުގަނޑުމެން ފައްޓާނީ، މިއަންނަ އަހަރު. އިންޝާ ﷲ!މުހައްމަދު ހުސައިން ވިދާޅުވިއެވެ.\nއައިޑިއަލް ސްކޫލުގެ ދަރިވަރުންގެ އިނގިރޭސި ފެންވަރު ދަށްކަމަށް ދެކެވޭ ވާހަކަތަކަށް ކީކޭތޯ ދަންނަވާނީ؟\n“ދަންނަވަންތޯ، ކޮންމެ ސްކޫލެއްގައި ހުއްޓަސް، ކާޓޫނު ގިނައިން ބަލާ ކުއްޖާ، އިނގިރޭސިބަހުން ގިނައިން ވާހަކަ ދައްކާނެ! އެއީ މިހާރު އެންމެން ދަންނަ ކަމެއް! އެއީ އަދި އިނގިރޭސި ބަހަށް ކުއްޖާ މޮޅުވުމެއް ނޫން ދެއްތޯ؟ އިނގިރޭސިން ކާޓޫން ސްޓައިލަށް ވާހަކަ ދައްކާ އެކަމަކު ރަނގަޅަށް ލިޔަން ކިޔަން ނުދަންނަ ކުދިން ގްރޭޑްތަކުގައި އެބަކިޔަވާ! ކޮބާތޯ ރީޑީންގ؟ ކޮބާތޯ ރައިޓިންގ؟ ކޮބާތޯ އެކުއްޖާއަށް ކާޓޫނުގެ ސަބަބުން ކުރި ނޭދެވޭ އަސަރު؟ ރަނގަޅު ދަރިންނަށް ގިނައިން ކާޓޫނު ދެއްކުމަކީ އައިޑިއަލް ސްކޫލުން ބާރުއަޅާ ކަމެއް ނޫން! އަދި ޢިލްމީ އެއްވެސް މީހަކު އެކަމަށް ތާއީދެއް ނުކުރާނެ! އައިޑިއަލް ސްކޫލުގެ ކުދިން އިނގިރޭސިން ވާހަކަވެސް ދައްކާނެ! ލިޔަންވެސް ދަންނާނެ! އަދި ކިޔަން، ވަރަށް މޮޅުވާނެ! ދެން ތިޔަ ކުރެއްވި ސުވާލުގެ ޖަވާބު އެންމެ ރަނގަޅަށް ދެއްވޭނެ ޖަވާބަޔަކީ، ފުވައްމުލަކު ޕްރައިމަރީ ސްކޫލް ތަކުގެ ޓީޗަރުން އެބޭފުޅުން އެވިދާޅުވަނީ، އެވްރެޖްކޮށް ހުރިހާ ގޮތަކުން އެންމެ ފެންވަރު ރަނގަޅު ކުދިންނަކީ އައިޑިއަލް ސްކޫލުން އަންނަ ކުދިނޭ!” (ނުނިމޭ)


ޕްރިމިއަރ ލީގު: އެވަޓަން-ލިވަޕޫލް މެޗު އެއްވަރު ޕްރިމިއަރ ލީގު: އެވަޓަން-ލިވަޕޫލް މެޗު އެއްވަރު\nޕްރިމިއަރ ލީގު: އެވަޓަން - ލިވަޕޫލް މެޗު އެއްވަރު\nއިނގިރޭސި ޕްރިމިއަރ ލީގުގައި އެވަޓަން އާ ލިވަޕޫލް ބައްދަލުކުރި މެޗުގައި ސަލާހް ބޯޅަ ކުރިޔަށް ފޮނުވާލަނީ | ފޮޓޯ:ރޮއިޓާސް\nއިނގިރޭސި ޕްރިމިއަރ ލީގުގެ އެންމެ ފަހުގެ ޗެމްޕިއަން ލިވަޕޫލާއި އެވަޓަން ބައްދަލުކުރި ޑާބީ މެޗު އެއްވަރުވެގެން ނިމިއްޖެއެވެ.\nއެވަޓަންގެ ގުޑިސަން ޕާކްގައި ކުޅުނު މި މެޗު އެއްވަރުވީ 2-2 ގެ ނަތީޖާއަކުންނެވެ.\nމެޗު ފަށައިގެން ލިވަޕޫލުން ވަނީ މޮޅު ކުޅުމެއް ދައްކާފައެވެ. އެގޮތުން މެޗު ފަށައިގެން ތިންވަނަ މިނެޓުގައި ލިވަޕޫލުން ވަނީ ލަނޑެއް ޖަހާ ލީޑު ނަގާފައެވެ. މި ލަނޑު ލިވަޕޫލަށް ކާމިޔާބުކޮށްދިނީ ސާދިއޯ މާނޭއެވެ.\nމާނޭ ޖަހައިދިން ގޯލުން ލިވަޕޫލް ލީޑުގައި އޮވެގެން ކުޅެމުންދަނިކޮށް އެޓީމުގެ ޑިފެންޑަރ ވާޖިލް ވެން ޑައިކަށް އެވަޓަންގެ ކީޕަރ ޕިކްފޯޑް ކުރި ނުރައްކާތެރި ފައުލަކާއި ގުޅިގެން އަނިޔާވެގެން ވެން ޑައިކް ވަނީ ބަދަލުކޮށްފައެވެ. މެޗުގެ 11 ވަނަ މިނެޓުގައި ވެން ޑައިކްގެ ބަދަލުގައި ކުޅެން ނުކުތީ މާރިއޯ ގޮމޭޒްއެވެ.\n1 ލަނޑުގެ ލީޑެއްގައި އޮވެ ލިވަޕޫލުން ކުޅެމުންދިޔައިރު އެވަޓަނުން ވަނީ މެޗުގެ ނަތީޖާ ހަމަހަމަކުރުމަށް ވަރަށް މަސައްކަތްކޮށްފައެވެ. އޭގެ ނަތީޖާއެއްގެ ގޮތުން މެޗުގެ 19 ވަނަ މިނެޓުގައި ހަމޭސް ރޮޑްރިގޭޒް ނަގައިދިން ކޯނަރަކުން ޑިފެންޑަރު މައިކަލް ކީން ވަނީ މެޗުގެ ނަތީޖާ އެވަޓަންއަށް ހަމަހަމަކޮށްދީފައެވެ. މި ލަނޑަށް ފަހު ލިވަޕޫލްއަށް ލިބުނު ހިލޭ ޖެހުމެއްގައި އާނޯލްޑް ފޮނުވާލި ބޯޅަ އެވަޓަންގެ ކީޕަރ ވަނީ ހުށިޔާރުކަމާއެކު އަތުން ޖައްސާ ކޯނަރަކަށް ބޯޅަ ބޭރުކޮށްލާފައެވެ.\nމެޗުގެ ދެވަނަ ހާފް ފަށައިގެން އަނެއްކާވެސް ލިވަޕޫލުން ވަނީ ލަނޑެއް ޖަހާ މެޗުގައި ދެވަނަ ފަހަރަށް ލީޑު ނަގާފައެވެ. މި ލަނޑު ލިވަޕޫލަށް ކާމިޔާބުކޮށްދިނީ މުހައްމަދު ސަލާހްއެވެ. މިއީ ސަލާހް ލިވަޕޫލަށް ކާމިޔާބުކޮށްދިން 100 ވަނަ ލަނޑެއެވެ.\nސަލާހްގެ ލަނޑަށް ފަހުވެސް ލިވަޕޫލަށް ވަނީ ލީޑު ފުޅާކުރަން ގިނަ ފުރުޞަތުތަކެއް ލިބި އޭގެ ބޭނުން ކުރެވޭގޮތް ނުވެފައެވެ. އެގޮތުން މެޗުގެ 77 ވަނަ މިނެޓުގައި މަޓިޕް ބޮލުން ޖައްސާ ގޯލާއި އަމާޒުކޮށް ފޮނުވާލި ބޯޅަ ޕިކްފޯޑް ވަނީ ދިފާއުކޮށްފައެވެ. އޭގެ ފަހުން ސަލާހް ފޮނުވާލި ބާރު ހަމަލާއެއްވެސް ޕިކްފޯޑް ވަނީ މަތަކޮށްފައެވެ.\nމެޗުގެ ނަތީޖާ އެވަޓަންއަށް ހަމަހަމަކޮށްދިން ލަނޑު 81 ވަނަ މިނެޓުގައި ކާމިޔާބުކޮށްދިނީ ފޯވާޑް ޑޮމިނިކް ކަލްވެޓް-ލެވިންއެވެ. މި ލަނޑާއެކު މި ސީޒަނުގައި މިހާތަނަށް އެވަޓަނުން ކުޅުނު5މެޗުގައިވެސް ކަލްވެޓް-ލެވިން ލަނޑު ޖަހާފައިވާއިރު، މިއީ ޕްރިމިއަރ ލީގުގައި އޭނާ ކާމިޔާބުކުރި ހަތްވަނަ ލަނޑެވެ.\nމި މެޗުގައި އެވަޓަނަށް މައްސަލަތަކެއް ކުރިމަތިވީ މެޗު ނިމެން ގާތްވެފައި ވަނިކޮށް އެ ޓީމުގެ ރިޗާލިސަނަށް ރެފުރީ ސީދާ ރަތް ކާޑެއް ދެއްކުމާ ގުޅިގެންނެވެ. އޭނާއަށް ރަތް ކާޑެއް ދެއްކީ ލިވަޕޫލުގެ ތިއާގޯ އަލްކަންޓާރާއަށް ކުރި ނުރައްކާތެރި ފައުލަކާ ގުޅިގެންނެވެ.\nއެއާއެކު މެޗުގެ އިތުރު ވަގުތުގައި މާނޭ ދިން ޕާހަކުން ލިވަޕޫލުގެ ކެޕްޓަން ހެންޑަސަން ވަނީ ލަނޑެއް ޖަހާފައެވެ. އެކަމަކު މާނޭ އޮފްސައިޑުގައި ހުރުމުން ވީޑިއޯ އެސިސްޓަންޓް ރެފުރީ (ވީއޭއާރް) އިން ވަނީ އެ ލަނޑު ބާތިލުކޮށްފައެވެ.\nމި ނަތީޖާއާއެކު ލީގުގައި މިހާތަނަށް ކުޅުނު5މެޗުން ހޯދި 13 ޕޮއިންޓާއެކު ލީގު ތާވަލްގެ އެއްވަނައިގައި އޮތީ އެވަންޓަންއެވެ. ދެވަނައިގައި 10 ޕޮއިންޓާއެކު އޮތީ ޗެމްޕިއަން ލިވަޕޫލްއެވެ.


މޯލްޑިވްސް އޮލިމްޕިކް ކޮމިޓީ (އެމް.އޯ.ސީ) "ޗައިލްޑް ސޭފްގާޑިންގ ޕޮލިސީ" އިފްތިތާޙު ކުރުމުގެ ރަސްމިއްޔާތުގައި، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n18 މޭ 2022، ރިފަރެންސް: SA/RIMS/2022/14\nމިނިސްޓަރ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓް އަޙްމަދު މަޚްލޫފް، މިނިސްޓަރ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް ޢާއިޝަތު މުޙައްމަދުދީދީ، މޯލްޑިވްސް އޮލިމްޕިކް ކޮމިޓީގެ ރައީސް މުޙައްމަދު ޢަބްދުއްސައްތާރު، މޯލްޑިވްސް އޮލިމްޕިކް ކޮމިޓީ އަދި އެޑްވޮކޭޓިންގ ދަ ރައިޓްސް އޮފް ޗިލްޑްރަން (އާރކް)ގެ އިސްވެރިން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nއާދެ، މިއަދު މި އިފްތިތާޙް ކުރަނީ، ރާއްޖޭގެ ކުޑަކުދިންގެ ޙައްޤުގައި ވަރަށް މުހިންމު މަސައްކަތެއް. ރާއްޖޭގައި ދިރިއުޅޭ އެންމެހައި ކުޑަކުދިންގެ ރައްކާތެރިކަމަށްޓަކައި މިފަދަ ސިޔާސަތެއް އެކުލަވައިލެއްވި ކަމަށްޓަކައި، މޯލްޑިވްސް އޮލިމްޕިކް ކޮމިޓީއަށާއި، (އާރކް) އަށް އަޅުގަނޑު ވަރަށް ބޮޑަށް ޝުކުރު ދަންނަވަން.\nމި ސިޔާސަތު އިފްތިތާޙް ކުރެވިގެން މިދަނީ، ކުޑަކުދިން ޙިމާޔަތްކުރުމަށް ވަރަށް ބޮޑަށް އަޑު އުފުލަމުންދާ ދުވަސްވަރެއްގައި. ކުޑަކުދިންގެ ޙައްޤުތައް ރައްކާތެރިކޮށްދިނުމަށް ސަރުކާރުންވެސް ވަރަށް ބޮޑު އިސްކަމެއް ދީގެން މަސައްކަތް ކުރަމުން އަންނަ ދުވަސްވަރެއްގައި. އަޅުގަނޑު ޤަބޫލުކުރާ ގޮތުގައި ހުރިހާ ދާއިރާއަކުން އަދި ހުރިހާ މައިދާންތަކެއްގައި ވެސް، ކުޑަކުދިންގެ ޙައްޤުތައް ޙިމާޔަތްކުރުމަށް މި ސިޔާސަތު އެހީތެރިވެދޭނެ.\nވަރަށް ފަހަކާ ޖެހެންދެން އަޅުގަނޑުމެންގެ ތެރޭގައި، ކުޑަކުދިންގެ ކުޅިވަރުތައް ރޭވިފައި މި އޮންނަނީ، އެކުދިންގެ ހުސް ވަގުތު ފުރައިލަދޭ ކަމެއްގެ ގޮތުގައި. ނުވަތަ އެ ކުދިންގެ ފޫހިފިލުވައިދޭން ކުރާ ކަމެއްގެ ގޮތުގައި. ޙަޤީޤަތުގައި ކުޅިވަރުތަކުގައި ކުޑަކުދިން ބައިވެރިކުރުމަކީ، އެއަށްވުރެ މާ މަތިވެރި މަޤްޞަދެއް އޭގައިވާ ކަމެއް. އެއީ އެ ކުދިންގެ ޖިސްމާނީ ހަށިހެޔޮކަމާއި، ނަފްސާނީ އަދި ޞިއްޙީ ދުޅަހެޔޮކަން ހޯދައިދިނުން. އަދި އެކުދިންގެ ވިސްނުމުގެ ފެންވަރު މަތިކުރުމަށް އެހީތެރިވެދިނުން.\nމިއަދު އަޅުގަނޑުމެން މި ފަށަނީ އެކަމުގައި ވެސް އިތުރު އެއް ފިޔަވަޅު ކުރިއަށް އަޅަން. އެއީ ކުޅިވަރުގެ މައިދާނުގައިވެސް، އަދި ކުޑަކުދިން ޝާމިލުވާ ގޮތަށް ކުރާ ކޮންމެ ކަމެއްގައިވެސް، އެ ކުދިންނަށް ފުރިހަމަ ޙިމާޔަތާއި ރައްކާތެރިކަން ހޯދައިދިނުން.\nރާއްޖޭގެ މިއަދުގެ ޙާލަތަށް ބަލާއިރު، ޢާންމު މުޖުތަމަޢުން އެކަހެރިވެ، ކުށުގެ ވެށްޓާ ލާމެހިފައިވާ ކުދިންތަކެއް، މަދުން ނަމަވެސް އަޅުގަނޑުމެންގެ މުޖުތަމަޢުގައި އެބައުޅޭ. ހަމައެފަދައިން، މައިންބަފައިންގެ ލޯތްބަށް އެންމެ ބޭނުންޖެހޭ ޢުމުރުފުރާގެ ކުދިން ވެސް، އެ ލޯބިން މަޙްރޫމްވެ، ދައުލަތުގެ ބެލުމުގެ ދަށުގައި ވެސް އެބަތިބި.\nމިފަދަ ކޮންމެ ޙާލަތަކީ، އެކުދިންގެ ޙައްޤުތައް ފުރިހަމައަށް ލިބިދިނުމަށް ހުރަސްއެޅޭ ޙާލަތެއް. އަދި އެކުދިންނަށް ލިބެންވާ ޙަޤީޤީ ޙިމާޔަތާއި ރައްކާތެރިކަން ލިބުމަށް ވެސް ހުރަސްތައް ކުރިމަތިވާ ޙާލަތްތަކެއް. އެ ޙާލަތުގައި އެ ކުދިން ހޭދަކުރާ ކޮންމެ ދުވަހަކީ، އެކަނިވެރިކަމާއި އެކަހެރިކަމުގެ އޮއިވަރުގައި އެ ކުދިން ޖެހެމުންދާނެ ދުވަހެއް.\nޢާއިލާއާ އެކުގައި، ގާތްތިމާގެ މީހުންނާ އެކުގައި އުޅޭ ކުދިންނަށް ވެސް، އެތައް ނުރައްކާތަކެއް އެބަ ކުރިމަތިވޭ. އޭގެ އިތުރުންވެސް، ކުޑަކުދިންގެ ރައްކާތެރިކަމަށް ކުރިމަތިވެފައިވާ އެތައް ނުރައްކާތަކެއް، އަޅުގަނޑުމެންގެ މުޖުތަމަޢުގައި އެބަހުރި. އަޅުގަނޑު ޤަބޫލުކުރާ ގޮތުގައި، މިއަދު މި އިފްތިތާޙްކުރާ ޗައިލްޑް ސޭފްގާޑިންގ ޕޮލިސީ ނުވަތަ ކުޑަކުދިން ރައްކާތެރިކުރުމުގެ ސިޔާސަތު ތަންފީޒު ކުރަން ފެށުމުން، މިފަދަ މައްސަލަތަކަށް ކޮންމެވެސްވަރެއްގެ ޙައްލެއް ފެނިގެންދާނެ.\nމި ސިޔާސަތުގެ ބޭނުމަކީ، ކުޅިވަރުގެ މައިދާންތަކުގައި ކުޑަކުދިންނަށް ރައްކާތެރިކަން ފޯރުކޮށްދިނުން އެކަންޏެއް ނޫން. މި ސިޔާސަތު ތަންފީޒު ކުރަން ފެށުމުން، އެ ކުދިންނަށް ލިބެންވާ ރައްކާތެރިކަމާ މެދު އެކުދިންގެ ހޭލުންތެރިކަން ވެސް އިތުރުވެގެންދާނެ. އަދި ކުޑަކުދިންގެ ރައްކާތެރިކަން ކަށަވަރުކޮށްދިނުމުގެ ދާއިރާއިން، ކުޅިވަރުގައި ޙަރަކާތްތެރިވާ ބޮޑެތި މީހުން ބާރުވެރިކުރެވިގެންދާނެ. އަދި ކުޅިވަރު އެސޯސިއޭޝަންތަކުގެ ޤާބިލްކަން ވެސް އިތުރުކުރެވިގެންދާނެ.\nއާދެ، މި ޕޮލިސީއަކީ މުޅި ރާއްޖޭގައިވެސް ޤައުމީ ފެންވަރުގައި ތަންފީޒު ކުރާނެ ސިޔާސަތެއް. އަދި ހުރިހާ ޤައުމީ ކުޅިވަރު އެސޯސިއޭޝަންތަކުންވެސް ޢަމަލުކުރާނެ ސިޔާސަތެއް. އަދި މިއީ ރާއްޖޭގެ ކުޑަކުދިން ރައްކާތެރިކުރުމަށް ލިބިގެންދާ ވަރަށް ބޮޑު ކުރިއެރުމެއް. މޯލްޑިވްސް އޮލިމްޕިކް ކޮމިޓީން އިސްނަގައިގެން، އާރކްގެ ބައިވެރިވުމާއެކު، މިފަދަ މުހިންމު ސިޔާސަތެއް އެކުލަވައިލެއްވި ކަމަށްޓަކައި، އަދިވެސް އެއްފަހަރު، އޮލިމްޕިކް ކޮމިޓީއަށާއި، އާރކްގެ އިސްވެރިންނަށް އަޅުގަނޑު ޝުކުރު ދަންނަވަން.\nމިފަދަ ސިޔާސަތެއް އެކުލަވައިލުމަށްފަހު، ދެން އޮންނަ އެންމެ މުހިންމު ކަމަކީ، އެ ސިޔާސަތު ތަންފީޒު ކުރުން. އެކަމުގައި މުޅި މުޖުތަމަޢުގެ އެހީތެރިކަމާއި އެއްބާރުލުން ބޭނުންވާނެ. ޢާއިލާތަކުގެ ބައިވެރިވުމާއި، އެންމެހައި މަދަނީ ޖަމުޢިއްޔާތަކުގެ ބައިވެރިވުން ވެސް ބޭނުންވާނެ. ދައުލަތުގެ އެންމެހައި އިދާރާތަކާއި، އަމިއްލަ ކުންފުނިތަކުގެ ޙިއްޞާވެސް ވަރަށް ބޮޑަށް ބޭނުންވާނެ.\nއިރާދަކުރެއްވިއްޔާ، ސަރުކާރުގެ އެންމެހައި އިދާރާތަކުގެ ބައިވެރިވުން އެންމެ ފުރިހަމަ ގޮތުގައި ލިބޭނެކަމުގެ ޔަޤީންކަން އަޅުގަނޑު އަރުވަން. މުޅި މުޖުތަމަޢުގެ ބައިވެރިވުން ވެސް އިރާދަކުރެއްވިއްޔާ މިކަމުގައި ލިބޭނެ. އަޅުގަނޑުގެ އުންމީދަކީ، މި ސިޔާސަތު ތަންފީޒުކުރަން ފެށުމުން، ރާއްޖޭގެ މުޖުތަމަޢަކީ ކުޑަކުދިންނަށް ފުރިހަމަ ރައްކާތެރިކަން ލިބިގެންދާނެ މުޖުތަމަޢަކަށް ވެގެން ދިއުން. އަދި އަޅުގަނޑުމެންގެ މެދުގައި ކުޑަކުދިންނަށް ރައްކާތެރިކަން ހޯދައިދިނުމުގެ ހޭލުންތެރިކަން އިތުރުވެ، އެކަމަށް މަސައްކަތް ކުރުމުގެ ރޫޙު އަޅުގަނޑުމެންގެ ތެރޭގައި އާލާވެގެން ދިއުން. އެކަމުގެ ހެޔޮ ތައުފީޤާއި މަދަދު، اللهُ سُبْحَانَهُ وَتَعَالَى އަޅުގަނޑުމެންނަށް މިންވަރު ކުރައްވާށި. އާމީން.


Leicester in Chelsea hifahattaifi - One Online\nއިނގިރޭސި ޕްރިމިއާ ލީގުގައި ޗެލްސީ އާއި ލެސްޓާ ބައްދަލުކުރި މެޗުގެ ތެރެއިން: އެ މެޗު ނިމިގެންދިޔައީ 1-1ގެ ނަތީޖާއަކުން ދެ ޓީމު އެއްވަރުވެގެން -- ފޮޓޯ/ ގެޓީ\nލެސްޓާއިން ޗެލްސީ ހިފަހައްޓައިފި\nއިނގިރޭސި ޕްރިމިއާ ލީގުގައި ލެސްޓާ ސިޓީން ޗެލްސީ ހިފަހައްޓައިފިއެވެ.\nޗެލްސީގެ އަމިއްލަ ދަނޑު ސްޓެމްފަޑް ބްރިޖުގައި ރޭ ލެސްޓާއާ ދެކޮޅަށް ކުޅުނު މެޗު ނިމިގެންދިޔައީ 1-1ގެ ނަތީޖާއަކުން އެއްވަރުވެގެންނެވެ.\nއެ މެޗުގެ ކުރީކޮޅު ޗެލްސީން ވަނީ ލަނޑެއް ޖަހައި ލީޑު ހޯދައިފައެވެ. މެޗުގެ ހަތްވަނަ މިނެޓުގައި ޗެލްސީއަށް އެ ލަނޑު ކާމިޔާބުކޮށްދިނީ އެޓީމުގެ ޒުވާން މިޑްފީލްޑަރު މޭސަން މައުންޓެވެ.\nޗެލްސީގެ ލަނޑަށްފަހު ފުރަތަމަ ހާފުގެ ތެރޭގައި ދެ ޓީމުންކުރެ އެއްވެސް ޓީމަކަށް ލަނޑު ޖަހާނެ ރަނގަޅު ފުރުސަތެއް ތަނަވަސްކުރެވިފައެއް ނުވެއެވެ. މެޗުގެ ފުރަތަމަ ހާފު ނިމިގެންދިޔައީ 1-0ގެ ނަތީޖާއަކުން ޗެލްސީ ކުރީގައި އޮވެގެންނެވެ.\nލެސްޓާ އިން މެޗުގެ ނަތީޖާ ހަމަހަމަކުރީ 67 ވަނަ މިނެޓުގައެވެ. ޖޭމްސް މެޑިސަން ނަގައިދިން ކޯނަރަކުން ލެސްޓާއަށް އެ ލަނޑު ކާމިޔާބުކޮށްދިނީ އެޓީމުގެ ނައިޖީރިއާ މިޑްފީލްޑަރު ވިލްފްރެޑް އެންޑިޑީއެވެ. އޭނާ އެ ލަނޑު ކާމިޔާބުކުރީ ޗެލްސީގެ ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ، ބޮލުން ފޮނުވާލި ހަމަލާއަކުންނެވެ.\nއެ ލަނޑަށްފަހު ވެސް ރަނގަޅު ކުޅުމެއް ފެނިގެންދިޔައީ ލެސްޓާގެ ފަރާތުންނެވެ. ނަތީޖާއެއްގެ ގޮތުން މެޗުގައި ލެސްޓާއަށް ލީޑު ހޯދުމަށް ފުރުސަތުތަކެއް ލިބިގެންދިޔައެވެ. އެގޮތުން މެޗުގެ 74 ވަނަ މިނެޓުގައި މެޑިސަން ފޮނުވާލި ހަމަލާއެއް ގޯލުގެ ހުރަސް ދަނޑި މަތިން ބޭރަށް ދިޔަ އިރު، އޭގެ ހަތަރު މިނެޓު ފަހުން ޖޭމީ ވާޑީ ފޮނުވާލި ހަމަލާ ދިޔައީ ގޯލުގެ އަރިމަތީ ދަނޑި ކައިރިން ބޭރަށެވެ.\nލީގުގައި ޗެލްސީއަށް އަދި މޮޅެއް ހޯދިފައެއް ނުވެއެވެ. ލީގުގައި ޗެލްސީ ކުޅުނު ފުރަތަމަ މެޗުގައި މެންޗެސްޓާ ޔުނައިޓެޑް އަތުން ވަނީ 4-0ގެ ނަތީޖާއަކުން ބަލިވެފައެވެ. އަދި އެ މެޗަށްފަހު ކުޅުނު ޔޫއެފާ ސުޕާ ކަޕްގެ މެޗުގައި ލިވަޕޫލް އަތުން ޗެލްސީ ބަލިވީ ޕެނަލްޓީ ޝޫޓްއައުޓްގައެވެ.\nޔުނައިޓެޑް ބަލިކޮށް، ލިވަޕޫލުން 16 ޕޮއިންޓުގެ ލީޑެއް ހޯދައިފި\nކްރިސްޓަލް ޕެލަސް އިން ސިޓީ ހިފެހެއްޓި އިރު، ޝެފީލްޑުން އާސެނަލް ހިފަހައްޓައިފި\nއާސެނަލް އަތުން ސިޓީއަށް ފަސޭހަ މޮޅެއް\nއެވަޓަން އަތުން ޔުނައިޓެޑް ސަލާމަތްވެއްޖެ


New normal: Kureege customerun enburi annaanebaa?\nނިއު ނޯމަލް: ކަސްޓަމަރުން އެނބުރި އަންނާނެ ބާ؟\nމި މަހު ރާއްޖޭގެ ބޯޑަރު ހުޅުވުމާއެކު ފުރަތަމަ ޖެއްސި ގަތަރު އެއާވޭސްގެ ފްލައިޓުން ޓޫރިސްޓުން ފައިބަނީ: ނިއު ނޯމަލްގައި ކުރީގެ ކަސްޓަމަރުން އަނބުރާ ގެނައުމާމެދު ވަނީ ސުވާލުތައް އުފެދިފައި -- އާއިމް ޒަމީރު | އަވަސް\nމިދިއަ އަހަރުގެ ފަހުކޮޅުން ފެށިގެން މުޅި ދުނިޔެ ކުރިމަތިލާން ޖެހިފައިވާ ކޮވިޑު-19 އިގެ ނުރައްކާތެރި "ބޮޑު ރާޅާ" އެކު ދުނިޔޭގެ ކަންކޮޅުތަކުގައި ވިޔަފާރި ކުރަމުން އައި އެތައް ވިޔަފާރި ތަކަކަށް ވަނީ ދަތި އުނދަގޫ އެތައް ކަމަކާ ކުރިމަތިލާން ޖެހިފަ އެވެ. ބައެއް ކުންފުނިތަކާއި ބްރޭންޑްތަކުން، މި ހާލަތާއި ގުޅިގެން ގެންނަންޖެހުނު ބަދަލުތައް ގެނެސް ކާމިޔާބީއާއި ހަމަޔަށް ދަނީ ވާސިލްވަމުންނެވެ. އަނެއްބައި ވިޔަފާރިތަކުން ވަނީ ކާމިޔާބާއި ހަމަޔަށް ވާސިލްވުމަށް ނުކުޅެދިފަ އެވެ. ކޮންމެއަކަސް މިހާލަތާއި ގުޅިގެން ވިޔަފާރިތަކަށް ގެނެވުނު ބައެއް ބަދަލުތަކަކީ ދެމިގެންދާނެ ބަދަލުތަކަކަށް ވާނެ ކަމަށް މިހާރު މިވަނީ ބެލެވެން ފަށާފައެވެ.\nއެއްކޮޅުން، ކޮވިޑުގެ ކުރިން މާކެޓްތަކާއި އެކި ސެގްމެންޓްތަކުގެ ޑިމާންޑްތައް ފަސޭހަ ކަމާއިއެކު ކޮންޓްރޯލް ކުރަމުންދިޔަ ކުންފުނިތަކާއި ބްރޭންޑްތައް މިހާރު ދަނީ ބިޔަ ރާޅުތައް ނަގާފައިވާ މާސިންގާ ކަނޑުގައި މިސްރާބު ކަށަވަރު ނުވާ ދަތުރެއް ކުރަމުންނެވެ. އަނެއްކޮޅުން، މިފަދަ ވިޔަފާރިތަކުން އާއްމުކޮށް ވިޔަފާރިކުރި ފަރާތްތަކުން ވަނީ އެތަށް ނުތަނަވަސް ކަމަކާ ކުރިމަތިލާން ޖެހިފައެވެ.\nބޭނުންވާ ތަކެތި ނުފެނި އޯޑަރުކުރުމުން ޑެލިވާ ކުރާނީ ބޭނުންވާ ޕްރޮޑަކްޓް ކަމާމެދު ޔަގީންކަމެއް ނެތުމާއި، ތަރުކާރީއާއި މޭވާފަދަ ތަކެތި އަމިއްލަޔަށް އިހްތިޔާރު ނުކޮށް އެހެން ބަޔަކު ފޮނުވާހާ އެއްޗަކަށް ބަރޯސާވާން ޖެހުމުން އުފެދޭ ޝައްކާއި ނުތަނަވަސްކަން ތަހައްމަލު ކުރާނެ ގޮތަކާއި މެދުގަ އެވެ.\nކޮވިޑް-19 އިގެ ނިއު ނޯމަލްގެ މި ހާލަތުގައި ދުނިޔޭގެ މަޝްހޫރު ބްރޭންޑްތައް މާކެޓްކުރާ އެންމެންހެން މިހާރު ކުރަމުންދާ ސުވާލަކީ ކުރީގެ ކަސްޓަމަރުން އެނބުރި އަންނާނެތޯ ކުރާ ސުވާލެވެ. މި ސުވާލު އުފައްދަނީ ހަމައެކަނި ބޭރުގެ ބޮޑެތި ވިޔަފާރިތަކުން އެކަންޏެއް ވެސް ނޫނެވެ. ރާއްޖޭގެ ކުދިކުދި ވިޔަފާރިތަކުން ވެސް މި ސުވާލު އުފައްދަ އެވެ.\nދުނިޔޭގެ ބޮޑެތި ފުޓްބޯޅަ ލީގުތަކުން މި ސުވާލު އުފައްދާއިރު ރާއްޖޭގެ ލޯކަލް މާރުކޭޓުގެ ގޮޅިތައް ހިންގާ ފަރާތްތަކުން ވެސް އުފައްދަނީ ހަމަ މިސުވާލެވެ. ފުޓްބޯޅަ ކްރޭޒީ ފޭނުން އެމީހުންގެ އަމިއްލަ ފުރާނަ ގުރުބާންކޮށްފައި ދަނޑަށް ދާނެތޯ ދުނިޔޭގެ ބޮޑެތި ގައުމު ތަކުން ސުވާލު އުފައްދާއިރު، ގެ ކައިރިން ތަރުކާރީއާއި މޭވާގެ ބާވަތްތައް ހަމައެއް އަގެއްގައި ލިބެންހުއްޓާ ބާޒާރަށް ބަޔަކު ދާންޖެހޭ ސަބަބަކީ ކޮބާއިތޯ ލޯކަލްމާކެޓްގެ ގޮޅިތައް ހިންގާ ފަރާތްތަކުން ދަނީ ސުވާލު ކުރަމުންނެވެ.\nމި ދަތި އުނދަގޫ ޙާލަތުން އަރައިގަތުމަށް ވިޔަފާރިތަކުންދަނީ ނުހަނުގިނަ މަސައްކަތްތަކެއް ކުރަމުންނެވެ. ތަފާތު ޑިޖިޓަލް ޗެނަލްތަށް މެދުވެރިކޮށް ވިޔަފާރިތަށް އޮންލައިން ކުރުމާއި، ފިޒިކަލް ސްޓޯރުތައް ބަންދުކޮށް ޑެލިވަރީގެ ޚިދުމަތް ފޯރުކޮށްދިނުމާއި، ސަޕްލައިޗެއިން ރަނގަޅުކޮށް ހިދުމަތާއި މުދާ ހޯދާ ފަރާތްތަކަށް ފަސޭހަ ކަމާއިއެކު އަވަސް ހިދުމަތް ދެވޭނެ އިންތިޒާމުތަށް ދަނީ ގާއިމު ކުރަމުންނެވެ.\nޒަމާނީ ވަސީލަތްތަކާއެކު ގިނަ ވިޔާފާރިތަށް އޮންލައިން ވިޔަފާރިތަކަށް ބަދަލުވާއިރު ހިދުމަތް ފޯރުކޮށްދިނުމަށް "ރޮބަޓް" ތައާރަފްކޮށް އާޓިފިޝަލް އިންޓެލިޖެންސް ގެ ބޭނުން ހިފަން ވަނީ ފަށާފައެވެ. އިންސާނުން ބޭނުން ކޮށްގެން އެތައް އިރަކުން ފޯރުކޮށްދެވޭ އެތައް ޚިދުމަތެއް މަދު ސިކުންތު ކޮޅަކުން "ބޮޓު" ބޭނުންކޮށްގެން ކުރެވޭ ގޮތް އަންނަނީ ގާއިމު ކުރަމުންނެވެ. މި ހާލަތުގައި ހިދުމަތް ހޯދާ ފަރާތްތަކުގެ އިތުބާރު ހޯދުމަށް މިފަދަ ކަންކަމުން ބޮޑެތި ކުރިއެރުންތަކެއް އަންނަނީ ހޯދަމުންނެވެ.\nގިނަ ވިޔަފާރިތަކުން އީޖާދީ އާ ގޮތްތަށް ހޯދާ ޒަމާނީ ޓެކްނޮލޮޖީގެ ވަސީލަތްތަށް އަންނަނީ ތައާރަފު ކުރަމުންނެވެ. މިފަދަ ކޮންމެ ކްރައިސިސް އަކީ އާ އީޖާދުތަކަށް ފުރުސަތު ހޯދާދޭ ހާލަތްތަކެކެވެ. އާ އިޖާދުތައް ތަޢާރަފުކޮށް ކަސްޓަމަރުންނާ ހަމަޔަށް ގެނެސް ދިނުމަކީ މިފަދަ ހާލަތްތަކުގައި އެންމެ ފިޓް ވިޔަފާރިތަކުން ކުރާ ކަމެއްގެ ގޮތުގައި ގިނަ ތަޖްރިބާކާރުން ދެކެއެވެ.\nކޮންމެ އާ އީޖާދަކާއެކު ތަފާތު ގޮންޖެހުން ތަކާވެސް ކުރިމަތިލާން ޖެހެއެވެ. ހާއްސަކޮށް ޓެކްނޮލޮޖީ ބޭނުންކޮށްގެން ކުރެވޭ ކޮންމެ ކަމަކާ ގުޅިގެންނެވެ. އެގޮތުން ފަހަކަށް އައިސް އޮންލައިން ވިޔަފާރިތަކަށް ދެވޭ ހަމަލާތަށް ވަނީ ބޮޑުތަނުން އިތުރުވެފަ އެވެ. ވިޔަފާރިތަކުގެ ޑެޓާބޭސް ތަކާއި ކަސްޓަމަރުންގެ ބޭންކް އެކައުންޓްތައް ހެކް ކުރުމާއި އެހެނިހެން މައުލޫމާތު ތަކުން ވައްކަންކުރުން ފަދަ ކަންކަންވަނީ އިތުރުވެފައެވެ.\nއެހެނަސް، ވިޔަފާރިތަކަށް ކުރީގެ ކަސްޓަމަރުން އެނބުރި އައުމާއި ނައުން ބިނާވާނީ އެ ބްރޭންޑެއް ނުވަތަ އެ ޕްރޮޑަކްޓެއް މާކެޓްކުރުމަށް ކުރެވޭ މަސައްކަތް ތަކުގެ މައްޗަށެވެ. ކުރެވޭ މަސައްކަތްތަށް އެއް ސިނާއަތް އަނެއް ސިނާއަތާ ތަފާތުވުމަކީ ވެސް އެކަށީގެންވާ ކަމެކެވެ. ނުވަތަ ބައެއް ސިނާއަތްތަކަގެ ވިޔަފާރިތަކަށް ކުރީގެ ކަސްޓަމަރުން (ފިޒިކަލީ) ކޮންމެހެން އެނބުރި ދާކަށް ލާޒިމްވެސް ނުވެއެވެ. ޓެންޖިބަލް ގޫޑްސް އޮންލައިން ޗެނަލްތަކުން ގަނެ އިތުބާރާއެކު ޑެލިވަ ކުރެވެމުން ދާތީއެވެ. އެކަމަކު ގިނަ ޓޫރިޒަމް ޕްރޮޑަކްޓްތަކަކީ ބޮޑުބައި "އިންޓެންޖިބަލް" އެއްޗިއްސެވެ.\nޓޫރިޒަމް ޕްރޮޑަކްޓް ތަކަކީ ފިޒިކަލީ ކަސްޓަމަރު ޒިޔާރަތް ކޮށްގެން ނޫނީ ލިބިގަނެވޭ އެއްޗިއްސަށް ނުވާއިރު، އެފަދަ ވިޔަފާރިތަކާއި ބްރޭންޑްތައް މާކެޓްކުރާ ފަރާތްތަކުން ކުރަންޖެހޭ މަސައްކަތްތަށް ތަފާތުވެފައި ފުރިހަމަވާން ޖެހޭނެ ކަމަށް ބެލެވެ އެވެ. ކަސްޓަމަރުންގެ ސަލާމަތާއި ރައްކާތެރިކަމާއި ގުޅިފައިވާ އެތައްކަމެއް ހިމެނޭތީއެވެ. ކަސްޓަމަރުންގެ އިތުބާރާއި ޔަގީންކަން ކަށަވަރުކުރުން ކޮންމެހެން މުހިންމު ވެފައިވާތީ އެވެ. މާސް ޓޫރިޒަމް ޕްރޮޑަކްޓްތަކުން އައިސޮލޭޓެޑް ޕްރޮޑަކްޓް ތަކަކަށް ބަދަލުވާން ޖެހިފައިވާތީ އެވެ. ނިއުނޯމަލްގެ މި ހާލަތުގައި، އިޖްތިމާއީ ގައިދުރުކަމަކީ ސިއްހީ ގޮތުން އެންމެ ރައްކާތެރި އެއް ގޮތް ކަމުގައި ބެލެވިފައި ވާތީއެވެ.\nރާއްޖެ ފަދަ ފަތުރުވެރިކަމުގެ ސިނާއަތުގެ މައްޗަށް އިގްތިސާދު ބިނާ ވެފައިވާ ގައުމަކުން، ޑެސްޓިނޭޝަން މާކެޓް ކުރުމުގެ މަސައްކަތް އިތުރު ކުރަން ޖެހިފައިވާ މި ހައްސާސް ދަނޑިވަޅުގައި، އެކަށީގެންވާ މަސައްކަތެއް ކުރެވޭ ހެއްޔެވެ؟ ވާދަވެރިންގެ މަސައްކަތާއި އަޅާކިޔާއިރު ގައުމު އިސްތިހާރު ކުރުމުގެ މަސައްކަތް އުޅެނީ ކުރީގައި ހެއްޔެވެ؟ ނުވަތަ ރާއްޖެ އުޅެނީ ދާދި އެއް ހަމައެއްގައި ހެއްޔެވެ؟ ނޫނިއްޔާ ރާއްޖެ އުޅެނީ ފަހަތުގައި ހެއްޔެވެ؟ ރާއްޖެއަށް ކުރީގެ ކަސްޓަމަރުން އެނބުރި އައުމާއި ނައުން ނުވަތަ ކުރިއަށް އޮތްތާގައި އަލަށް ބަޔަކު ޒިޔާރަތްކުރުމާއި ނުކުރުން ގުޅިލާމެހެނީ މި ސުވާލުގެ ޖަވާބާ ކަމުގައި ގަބޫލު ކުރެވެއެވެ.\nޓޫރިޒަމް ކޮވިޑް-19 ކޮވިޑް-19 އިގެ ބަލާއާފާތް + ދިވެހި ރާއްޖެ އަލުން ހުޅުވާލުން ނިއު ނޯމަލް


Gulf expo aa gulhey dhe case eh, aa kanthahthakeh | Mihaaru\nގަލްފް އެކްސްޕޯއާ ގުޅޭ ދެ ކޭހެއް، އާ ކަންތައްތަކެއް\nއެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް މިރޭގެ ޕްރެސް ބްރީފިން ގައި މައުލޫމާތު ދެއްވަނީ.\n29 އެޕްރީލް 2020 - 01:08\nޔްނައިޓެޑް އަރަބް އެމިރޭޓްސް (ޔޫއޭއީ)ގެ ދުބާއީގައި ފެބްރުއަރީ މަހު ބޭއްވި ގަލްފް އެކްސްޕޯ އަށް ދިޔަ ދެ މީހަކު ކޮވިޑް-19 އަށް މާލެއިން ޕޮޒިޓިވްވި މީހުންގެ ތެރޭގައި ހިމެނި، އެ މީހުންގެ ފަރާތުން ތަފާތު އަލާމާތްތަކެއް ފެންނާތީ އެކަން ބަލަމުން އަންނަ ކަމަށް ހެލްތު ޕްރޮޓެކްޝަން އެޖެންސީން މިރޭ ބުނެފި އެެވެ.\nނެޝަަނަލް އިމަޖެންސީ އޮަޕަރޭޝަން ސެންޓަރުގައި މިރޭ ބޭއްވި ޕްރެސް ބްރީފިންގައި "މިހާރު"ން ކުރި ސުވާލަކަށް ޖަވާބު ދެއްވަމުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހީމް އަފްޒަލް ވިދާޅުވީ ޔޫއޭއީގެ އެކްސްޕޯއާ ގުޅިފައިވާ ދެ މީހުންގެ ބަލި ހާލަތު ބަދަލުވަމުން އައި ގޮތުގެ ތަފާތު ކަންތައްތަކެއް އެބަ ހުރި ކަަމަށެވެ. އެހެންވެ، ޔޫއޭއީން އައި އެހެން މީހުންގެ ވެސް އެފަދަ ކަންތައްތަކެއް ހުރިތޯ އެޗްޕީއޭއިން ބަލަމުން އަންނަ ކަމަށް އޭނާ ވިދާޅުވި އެވެ.\n"ހަގީގަތުގައި އަޅުގަނޑުމެން ބޮޑަށް ބަލައިލަން ބޭނުންވީ އެ ދޭ ކޭސް އިން ވެސް ކޮންމެވެސް ވަރަކަށް ތަފާތު ވައްތަރަކަށް ހިސްޓްރީ، އެ ޑިޒީސް ޕްރޮގްރެސް ވެފައިވާ ގޮތުގައި ކޮންމެވެސް ވަރަކަށް ތަފާތު ކަންތައްތަކެއް ފެނިގެން، އެފަދައިން ޔޫއޭއީން އައި އިތުރު[ފަރާތްތައް]، ގަލްފު ފުޑް އެކްސްޕޯއަށް ވަޑައިގެންފައިވާ ގިނަ މީހުންގެ ތެރެއިން އެހެން އެެއްވެސް ބަޔަކަށް މިފަދަ އަލާމާތްތަކެއް ފެނިފައި ވޭތޯ،" އަފްޒަލް ވިދާޅުވި އެެވެ.\nDubai ge expo akah dhiya meehun HPA inn hoadhanee\nއޭނާ ވިދާޅުވި ގޮތުގައި ޔޫއޭއިން އައި ދެ މީހުން އޭރުން ފެށިގެން ބަލިވެ އުޅެމުން އައީ އެހެން ކަމެއްގެ ސަބަބުން ކަމަށް ވެފައި އޭގެ ސަބަބުން ދިފާއީ ނިޒާމު ބަލިކަށިވެފައި ވަނިކޮށް ކޮވިޑް ޖެހުނީކަމަށް ވުން އެކަށީގެންވެ އެވެ. އެ މީހުންނަށް އެއް ބައްޔެއް [ކޮވިޑް-19] ޖެހި ދިގު މުއްދަތެއް ހޭދަވީ ކަމަށް ފެންނަނީ އެހެންވެ ކަމަށް ވެދާނެ ކަަމަށް ވެސް އޭނާ ވިދާޅުވި އެވެ.\n"ވެދާނެ ގޮތެއް އިނގޭތޯ އެއީ ވެސް ހަމަ. އެހެންވީމާ އެކަން ބޮޑަށް ބެލުމަށް ޓަކައި، އެކަން ކިހިނެތްތޯ ވެފައި ވަނީ، މިއީ ވަކިން ފެނިފައިވާ އައިސޮލޭޓެޑް ދެ ކޭސްތޯ ނުވަތަ އެކަަހަލަ އެއްވެސް ޕެޓާންއެއް އެއްޗެއް އެބަ ހުރިތޯ ބެލުމަށް ޓަކައި އަޅުގަނޑުމެން ބޮޑަށް މި ބޭނުންވީ ގަލްފް އެކްސްޕޯއަށް ވަޑައިގެންފައި މިކޮޅަށް އައި ހުރިހާ ބިދޭސީންނާ ދިވެހިން ވެސް އަޅުގަނޑުމެންނަށް ކޮންޓެކްޓްކޮށް އަޅުގަނޑުމެން ބޭނުންވާ ސުވާލުތަކަށް މައުލޫމާތު ދިނުމަށް،" އަފްޒަލް ވިދާޅުވި އެވެ.\nމިރޭގެ ޕްރެސް ބްރީފިންއަށް ފަހު ނޫސްވެރިންނާ ވާހަކަ ދެއްކެވި ވަގުތުގައި ކުރި ސުވާލަކަށް ޖަވާބު ދެއްވަމުން ޑޮކްޓަރު ވިދާޅުވީ އެކްސްޕޯއަށް ދިޔަ ދެމީހުން ވެސް މާލެއިން ޕޮޒިޓިވްވި އިރު އެމީހުން ގުޅިފައި ވަނީ މާލޭގެ ކްލަސްޓާއަކާ ކަމަށެވެ. އެހެންވީމާ އެމީހުންނަށް ކޮވިޑް ޖެހުނީ ޔޫއޭއީން ކަމަށް ބެލުމުގެ ފުރުސަތު ކުޑަ އެވެ.\nސިއްހަތު ހެލްތު ޕްރޮޓެކްޝަން އެޖެންސީ ޑރ. އިބްރާހިމް އަފްޒަލް (އެޗްޕީއޭ) ބަލިތައް ޔޫއޭއީ ރާއްޖެ-ޔޫއޭއީ\n20 ކޮމެންޓް, 61 ރިއެކްޝަންސް\nސަރުކާރުގެ ނާގާބިލްކަން ނޫސްވެރިން މިވާހަކަ ނުލިޔާނެ ރައީސް ޔާމީންގެ ވެރިކަމެއްނަމަ މިމީހުން ހަދަހަދާއިންވެސް ލިޔާނެ ކީކޭބާ ހިތަށްއަރަނީ\nސަރުކާރުގެ ބޯގަޅި ކަމުން ފެތުރުނު ބަލިމަޑު ކަމެއް 60 މިލިޔަން 70މިލިޔަން މީހުން އުޅޭ ގައުމަކަށްވުރެ ހާލަތު ގޯސް\nކޮންމެކަމެއް ސިޔާސި ނުނީޖެއްސުމަނުހަދަބަލަ. އެކްސްޕޯއަށް ދިޔަދަންނަ މީހަކު ޑުބައިން މާލެއައިސް ވަރަށްބޮޑަށް ހުންއައިސް ރޯގާޖެހިގެން އުޅުނު. އޭޑީކޭއަށް ޑޮކްޓަރަށްވެސްދެއްކި. ފެބްރުއަރީ 28 ގެކުރިން. މިހާރު އޭނަވަނީ އެޗްޕީއޭއަށް އަންގާފަ.\nހަމަ އެއްޗެހިތަކެއް ކިޔަނީއެވެ. އެއީ ކޯޗެއް މިއީ ކޯޗެއް އެނގިގެނެއް ނޫނެވެ. މުޅިން މިއުޅެނީ އެކްސްޕެރިމަންޓްތަކަކާއި ޓްރަޔަލްތަކެއް ހެދުމުގައެވެ. މިމީހުން ކިޔަވާނިމޭއިރު ހަލާކުމިވަނީ ނިކަމެތި ތައްޔިތުންނެވެ.\nބަލަ މުޅި ދުނިޔެ މިއުޅެނީ ޓްރަޔަލް އެންޑް އެރާގަ. ކަލޭ ނުކިޔަވާ ހުރީމަ ދުނިޔެއަށް ވަރަށް ގެއްލުން. އެހެންނަމަ ކަލޭ މިހާރު އޮންނާނީ މިކަން ހައްލުކޮށްފަ.\nމި ވައިރަހަށް ކިޔަނީ ކޮވިޑް19 19 ނިސްބަތްވަނީ 2019 އަށް. ތަނެއްދޮރެއް ނޭނގުނަސް މަމޮޅުވާން ކޮމެންޓް ކުރާތި.\nމިކަހަލަ ރޯނުއެދުރުން ގިނަވިވަރަކަށް އަހަރެމެން މިޖެހެނީ ބުނަން ބޭނުންނުވާ އެއްޗެހިވެސް ބުނަން ވިއްޔާ. މުޅިދުނިޔެ އެއުޅެނީ މިބަލި ތަޙްލީލު ކުރުމުގަ. އާބައްޔެއްވީމަ. ނަމަކަށްވެސް އެއޮތީ މަޝްހޫރު ހާމާނު ވިއްޔާ.\nތިއީ އިންޑެކްސް ކޭސްތޯ؟\nބޯޑަރުތައް ރަނގަޅަށް ނުބެލެހެއްޓުމުގެ ނަތީޖާ ތިޔަ ފެންނަނީ. އެންމެ ފުރަތަމައިނުންވެސް އަލީ ވަހީދާއި، އަމީން ވިދާޅުވަމުން ދިޔައީ ސްރުކާރު ފުރިހަމައަށް ތައްޔާރުވެފައިވާކަމަށް. އެކަމަކު، ތައްޔާރު ވެވުނު ނަމަ ބޯޑަރުތައް ބަންދުކޮށް، އަންނަ މީހުންނާއި ފުރާމީހުން ދެނެގަނެވި، އަައި ސޮލޭޓް ކުރެވި ރައްކާތެރި ކަމުގެ ފިޔަވަޅުތައް އެޅުނީސް. ވިޔަފާރި ވެރިންގެ ބައެއްކަމަށްވުމާއި، ސަރުކާރާ ގުޅުން ހުރި ބައެއްކަމަށްވުމުން، މާބޮޑު ކަމަކަށް ނުހަދާ އެމީހުން ގެޔަށް ފޮނުވާލީ\nމައުލޫމާތު ހުރިވަރަކުން ތައްޔަރު ވަމުންދިޔައީ. ޥައިރަސް ހުރިހާ ކަމެއް އަދިވެސް ސައިންސް ވެރިންނަށް ހޮދިފަ ނުވޭ.\nބޯޑަރުގެ ވާހަކަ ބަހައްޓާ. އަހަރުމެން ދިވެހިން ފަރުދީ ޒިންމާ އަދާކުރިންތަ؟ ގޭގަ މަޑުކުރާށޭ ކިޔާފަ ސަރުކާރު އޮފީސްތައް ބަންދު ކުރީމަ، ހޮޓާތައް ބަންދު ކުރީމަވެސް ގޮސް މަޖީދީ މަގު ފަހަރަކު ފިހާރައަކަށް ވަދެ ޝޮޕިންގ ކޮށްލަން ދިވެހިން ބިޒީވެގެން އުޅުނީ. ބަޔަކު އެމީހެއްގެ ސިއްޙަތައް ވިސްނާނަމަ ބޭރުތެރޭ ލާހޫރޭކަށް ނުނިކުންނާނެ. ގޭގަ މައިތިރިވެގެން ތިބީސް. މިއަދު ކޭސްތައް އިތުރު ވީމަ ސަރުކާރު ބޮލަށް ކަނޑާލާފަ ޓީވީ ކައިރީ ތިބެ ސަރުކާރަށް އެތިވަރު ގޮވަނީމި\nތެދެއް. 1968ގަ ހުޅުލޭގަ އެއަރޕޯޓް އެޅީމަ މައްސަލައަކީ. އޭރުއްސުރެ ބޯރޑަރ ބަންދުކޮށްފަ ބޭއްވިނަމަ މިއަދު މި ބައްޔެއް ނައީސް.\nރައްޔިތުންގެ ބޮލަށް އެކަނި މިކަމެއް ނުޖެހޭނެ. ވެރިންވެސް ޒިންމާ ނަގަން ޖެހޭ. އެމީހުންގެ ކެއަރ ލެސްކަމުން މިހެން ވާން ޖެހުނީ.\nމާލޭގެ ކްލަސްޓާ އަކާ ގުޅުމަކީ އެކްސްޕޯއިން އައިސް ޕޮޒިޓިވް ވި މީހުން ކޭސް ޒީރޯއަށް ތުހުމަތުކުރަންޖެހުން. އެއީ އިންޑެކްސް ކޭސް ކަމަށް ބަލައިގެން ތިޔަ ކްލަސްޓާ ތަރުތީބުކޮށްލީމާ ބޮޑުމަންޒަރު ފެންނާނެ.\nނުފެންނާނެ، އެއީކީނޫން އިންޑެކްސް ކޭސް. އެމީހުންނާ ގުޅޭ ކްލަސްޓާސްތައް ތަރުތީބު ކުރެވޭ. އެއްވެސްތަނެއްގަ ނެތް 45 ދުވަސްވާއިރު އެބަލި ކެރީ ކޮށްފައެއް. އެމީހުންއައީ ފެބުރުއަރީ 20 ގަ.. އެހިސާބުން މި ކޮމިއުނިޓީ ސްޕްރެޑަކަށްދިޔަނަމަ މާކުރިން މާލޭގެ ކޭސްތައްފެންނާނެ. މާ މޮޅުނުވޭ. މިހާރު އެ އުޅެނީ ޔޫކޭއިން އިމްޕޯޓުކުރި ވާހަކަ އޮއްބާލަން.\nކިހިނެއް އެނގެނީ މާލޭގެ ތިބުނާ ކްލާސްޓާ އާއި ތިދެމީހުން ގުޅުނީ ތި ދެމީހުންގެ ފުށުން އެމީހުނަށް ވައިރަސް ގޮސްގެން ނޫންކަމެއް.\nކޮންއިރަކުންތޯ ޓެސްޓިންގ ކެޕޭސިޓީ މަތިކޮށްލެވޭނީ. އިތުރު މެށިނެއް ރާއްޖޭގައިހަމަ ނެތީތޯ؟


Guesthouse thah hulhuvumun mask elhun majubooru\nގެސްޓް ހައުސްތައް ހުޅުވުމުން އެ ރަށްރަށުގެ މީހުން މާސްކު އެޅުން މަޖުބޫރު\nއއ. ތޮއްޑޫގެ ގެސްޓް ހައުސްއެއް ---\nގެސްޓްތައް ހުޅުވުމުން ގެސްޓް ހައުސް ހިންގާ ރަށްރަށުގެ މީހުން ބޭރަށް ނިކުމެ އުޅޭއިރު މާސްކު އެޅުން މަޖުބޫރުކޮށް ޓޫރިޒަމް ސެކްޓާ އާއި ގުޅޭ އާ އެސްއޯޕީ ނެރެފި އެވެ.\nއަންނަ މަހުގެ 15 ވަނަ ދުވަހުން ފެށިގެން، ރާއްޖޭގެ ގެސްޓްހައުސްތައް ހުޅުވަން ހުއްދަ ދޭން ސަރުކާރުން ވަނީ ނިންމާފައެވެ. ނަމަވެސް މާލެ ސަރަހައްދުގެ ގެސްޓް ހައުސްތަކަށް މި މުއްދަތުގައި ހުއްދަ ނުދޭނެ އެވެ.\nހެލްތް ޕްރެޓެކްޝަން އެޖެންސީ (އެޗްޕީއޭ) އިން އާންމުކޮށްފައިވާ ޓޫރިޒަމް ސެކްޓާ އާއި ގުޅޭ އާ އެސްއޯޕީގައި ބުނެފައިވަނީ ގެސްޓްތައް ހުޅުވުމުން ގެސްޓް ހައުސް ހިންގާ ރަށްރަށުގެ މީހުން ބޭރަށް ނިކުމެ އުޅޭއިރު މާސްކު އަޅަން ޖެހޭނެ ކަމަށެވެ. އަދި ގިނަ މީހުން އެއްވެ އުޅޭ ތަންތަނުގައިވެސް މާސްކު އަޅަން ލާޒިމް ކޮށްފައިވެއެވެ. މީގެ އިތުރުން ގެސްޓް ހައުސް ހިންގާ ރަށަކުން ގެސްޓް ހައުސް ނުހިންގާ ރަށަކަށް ދާނަމަ 14 ދުވަހު ކަރަންޓީންގައި ހުންނަން ޖެހެއެވެ. ނަމަވެސް އާ އެސްއޯޕީގައި އެޗްޕީއޭގެ ހާއްސަ ހުއްދައެއްގެ ދަށުން ކަރަންޓީން ނުވެ އެފަދަ ރަށްރަށަށް ދެވިދާނެ ކަމަށް ބުނެފައިވެއެވެ. އެ ހުއްދަ ދޭނީ އިމާޖަންސީ ފަރުވާއެއް ހޯދުމަށް ނުވަތަ އެފަދަ މުހިންމު ހާލަތެއްގައެވެ. ނަމަވެސް ގެސްޓް ހައުސް ހިންގާ ރަށަކުން ގެސްޓް ހައުސް ހިންގާ ރަށަކަށް ދާނަމަ ކަރަންޓީންވާން ނުޖެހޭނެ އެވެ.\nނަމަވެސް ގެސްޓް ހައުސް ހިންގާ ރަށަކުން ގެސްޓް ހައުސް ނުހިންގާ ރަށަކަށް އެއްވެސް ފަތުރުވެރިއަކަށް ނުދެވޭނެ އެވެ. ނަމަވެސް އެޗްޕީއޭގެ މޮނިޓަރިންގައި ނެތް ގެސްޓް ހައުސް ހިންގާ ރަށަކުން އެފަދަ އެހެން ރަށަކަށް ފަތުވެރިންނަށް ދަތުރު ކުރެވޭނެ އެވެ. އަދި ރިސޯޓްތަކަށްވެސް އެ ފަތުރުވެރިންނަށް ދަތުރުކުރެވޭނެ އެވެ. އެހެން ނަމަވެސް ގެސްޓް ހައުސްތަކަށް އަންނަ ފަތުރުވެރިންނަށް ސަފާރީތަކަށް ދަތުރުކުރުން މަނާވާނެ އެވެ،\nއަދި ގެސްޓްހައުސްތަކަސް އަންނަ ފަތުރުވެރިންނަށް އެ ރަށްރަށުގެ ގޭބީސީތަކަށް ޒިޔާރަތް ކުރުންވެސް މަނާވާނެ އެވެ. ނަމަވެސް ރަށުގެ އެހެން ތަންތަނަކަށް ޒިޔާރަތް ކުުރުން މަނަލެއް ނުކުރެއެވެ. އާ އެސްއޯޕީގައި ގެސްޓް ހައުސްތަކުންވެސް ގިނަ ކަންތައްތަކެއް ކުރުމަށް ލާޒިމްކޮށްފައިވެއެވެ. އެގޮތުން ކޮވިޑަށް ޕޮޒިޓިވްވާ ފަތުުރުވެރިންނާއި ކަރަންޓީންވާން ޖެހޭ ފަތުރުވެރިންނަށް ވަކި އަދަދަކަށް ކޮޓަރި ހާއްސަކުރަން ޖެހެއެވެ. އެ ކޮޓަރިތައް ބަހައްޓަން ޖެހެނީ އެ ކަމަށް ހާއްސަކޮށްގެންނެވެ. އަދި ސާފުތާހިރު ކަމުގެ ގޮތުން ކުރަން ޖެހޭ ކަންކަމާއި މުވައްޒިފުން އަމަލު ކުރަން ޖެހޭ ގޮތްވެސް ހިމަނާފައިވެއެވެ. މީގެ އިތުރުން ރަށުގެ ކައުންސިލްގެ މައްޗަށްވެސް ގިނަ ކަންތައްތަކެއް ކުރުމަށް ލާޒިމްކޮށްފައިވެއެވެ.\nރާއްޖޭގައި 600 ގެސްޓްހައުސް ހުރިއިރު، ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ބުނެފައިވާ ގޮތުގައި ގެސްޓްހައުސް ސިނާއަތަށް ކޮވިޑް-19 ގެ ސަބަބުން 30 މިލިއަން ޑޮލަރުގެ ގެއްލުން ވަނީ ވެފަ އެވެ.\nޓޫރިޒަމް ޓޫރިސްޓް އެރައިވަލް އެޗްޕީއޭ + މިނިސްޓްރީ އޮފް ޓޫރިޒަމް މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19


SunOnline: E-sports World Championship ah Hisaan Taiwan ah furaifi\nއީސްޕޯޓްސް ވޯލްޑް ޗެމްޕިއަންޝިޕަށް ހިސާން ޓައިވާނަށް ފުރައިފި\nނަޖާހު މަސްއޫދު 07 Nov 2018, 11:22\nއީޕޯޓްސް ވޯލްޑް ޗެމްޕިއަންޝިޕްގެ ޓެކަން ކެޓަގަރީގައި ރާއްޖެ ތަމްސީލު ކުރާ ދިވެހި އެތްލީޓު ހަސަން ހިސާން އަހްމަދު---\nނޮވެމްބަރު އަށަކުން 11 އަށް ޓައިވާނުގެ ކައުސިއުންގުގައި ބާއްވާ އީސްޕޯޓްސް ވޯލްޑް ޗެމްޕިއަންޝިޕްގައި ރާއްޖެ ތަމްސީލުކުރާ ދިވެހި އެތުލީޓު މިއަދު ޓައިވާނަށް ފުރައިފިއެވެ.\nމި މުބާރާތުގައި ރާއްޖެ ތަމްސީލުކުރާނީ ހަސަން ހިސާން އަހްމަދެވެ. އޭނާ ރާއްޖެ ތަމްސީލުކުރާނީ ޓެކަން ކެޓަގަރީއިންނެވެ. ހިސާންއަކީ މިވަގުތު ރާއްޖޭގައި ހުރި އެންމެ މޮޅު ޓެކަން ކުޅުންތެރިޔާއެވެ. މި އަހަރުގެ ވޯލްޑް ޗެމްޕިއަންޝިޕަކީ އޭނާ ބައިވެރިވާ ފުރަތަމަ ބައިނަލްއަގްވާމީ މުބާރާތެވެ.\nހިސާން ވަނީ މޯލްޑިވްސް އީސްޕޯޓްސް އެސޯސިއޭޝަން (މީސާ) އިން އންތިޒާމުކޮށްގެން، ޓެކަން ކެޓަގަރީގެ އީސްޕޯޓްސް ގައުމީ އެތުލީޓު ހޮވުމަށް ބޭއްވި "އީސީއެސް 2017" މުބާރާތުގެ ޗެމްޕިއަންކަން ހޯދާފައެވެ. އަދި އޭގެފަހުން މާލޭގައި އާންމުންނަށް ހުޅުވާލާއިގެން ބޭއްވި ޓެކަން މުބާރާތަކުންވެސް އޭނާ ވަނީ ޗެމްޕިއަންކަން ހޯދާފައެވެ.\nމީގެ ކުރީގެ އަހަރުތަކުގައި ޓެކަން ކެޓަގަރީގައި ރާއްޖެ ތަމްސީލުކޮއްދީފައި ވަނީ މިހާރު ރިޓަޔާ ކޮށްފައިވާ ޝިބާން އައްބާސްއެވެ. ޝިބާން ވަނީ 2013 ވަނަ އަހަރު ޓެކަންގެ ދުނިޔޭގެ ގަދަ 16ގައި ވާދަކޮށްފައެވެ.\nހިސާންގެ ފުރަތަމަ މެޗްތައް ކުޅުމަށް ހަމަޖެހިފައި ވަނީ ނޮވެމްބަރު ނުވައެއް ވާ ހުކުރު ދުވަހުއެވެ. ރާއްޖޭގެ ގުރޫޕުގައި ހިމެނިފައިވަނީ ރާއްޖޭގެ އިތުރުން ޖަޕާން، ވިއެޓްނާމް އަދި އިންޑޮނީޝިއާއެވެ.\nއީސްޕޯޓްސް ވޯލްޑް ޗެމްޕިއަންޝިޕަކީ އިންޓަނޭޝަނަލް އީސްޕޯޓްސް ފެޑަރޭޝަނުން އިންތިޒާމުކޮއްގެން ކޮންމެ އަހަރަކު ބާއްވަމުން އަންނަ މުބާރާތެކެވެ. މިހާތަނަށް ރާއްޖެއިން ވަނީ5އަހަރު މިމުބާރާތުގައި ބައިވެރިވެފައެވެ. މުބާރާތުގައި ރާއްޖެ އެންމެ ދުރަށް ގޮސްފައި ވަނީ ފީފާއިންނެވެ. އެ ފަހަރު ފީފާގެ ކުއާޓާފައިނަލާއި ހަމައަށް އަބްދުاللّٰه އާސިފް މުސްތަފާ ވަނީ ދަތުރުކޮށްފައެވެ.\nވޯލްޑްކަޕު ކޮލިފައިންގެ ގުރުއަތުލުން ނަގައިފި\nއައިއޯއައިޖީގައި ވާދަކުރާ ދިވެހި ހުނަރުވެރިން މޮރިޝަސްއަށް\nދިރާގު ރޯޑް ރޭސް\nދިރާގު ރޯޑް ރޭސް މިފަހަރު ސެޕްޓެމްބަރު 20 ގައި


Messi hunnaanee Barcelona gai: Guardiola\nމެސީ އަދި ގާޑިއޯލާ\nމެސީ ހުންނަންވާނީ ބާސެލޯނާގައި: ގާޑިއޯލާ\n21 ނޮވެންބަރ 2020 - 01:24:50\nލިއޮނަލް މެސީއަކީ ބާސެލޯނާ ކުޅުންތެރިއެއް ކަމާއި އޭނާ ކެރިއަރު ނިންމާލަންވާނީވެސް ބާސެލޯނާގައި ކަމަށް މެންޗެސްޓާ ސިޓީގެ ކޯޗު ޕެޕް ގާޑިއޯލާ ބުނެފިއެވެ. ގާޑިއޯލާވަނީ ކުރިން ބާސާގައި މެސީއަށް ކޯޗުކޮށްދީފައެވެ.\nބާސާއާއި މެސީއާ ދެމެދު އުފެދިފައިވާ ނުވަނަވަސްކަމުގައި އޭނާ ނިމުނު ޓްރާންސްފަ ވިންޑޯގައި ބާސެލޯނާ ދޫކޮށްލުމާ ދާދި ގާތަށް ދިޔައެވެ. އަދި އޭރު ބޮޑަށް ބެލެވުނީ މެސީ ސޮއިކުރާނީ ސިޓީއަށް ކަމަށެވެ. މެސީއާ ބާސާއާ ދެމެދު ހަދާފައިވާ އެއްބަސްވުން މި ސީޒަނުގެ ނިޔަލަށް ނިމޭއިރު، ޖެނުއަރީގައި ސްޕެއިނުން ބޭރުގެ ކޮންމެ ކްލަބަކާ އެކުވެސް މެސީއަށް ޕްރީ ކޮންޓްރެކްޓެއް ހެދިދާނެއެވެ.\nއަހަރެން އެތައް ހާސް ފަހަރަކު ބުނެފިން މެސީއަކީ ބާސާ ކުޅުންތެރިއެކޭ. އޭނާ ހުންނަންވާނީ ބާސާގައި. އޭނާ ކެރިއަރު ނިންމާލަންވާނީވެސް ބާސާގައި. އޭނާއަކީ ބާސާގެ ކުޅުންތެރިއެއް. އަހަރެން އެ ވާހަކަ އޭނާ ގާތުވެސް ބުނެފިން\nމެސީއާ ގާޑިއޯލާވަނީ ދެހާސް އަށަކުން ފެށިގެން ދެހާސް ބާރައިގެ ނިޔަލަށް އެކުގައި މަސައްކަތްކޮށްފައެވެ. ރިޕޯޓްތައް ބުނާ ގޮތުގައި މެސީ ބަދަލުުވުން އެންމެ ގާތީ ސިޓީއަށެވެ. އަނެއްކޮޅުން ގާޑިއޯލާވަނީ ހުސްވި ހަފުތާ ތެރޭ ސިޓީގެ ކޮންޓްރެކްޓް އިތުރު ދެ އަހަރަށް އިތުރުކޮށްފައެވެ. އެކަމަކު ގާޑިއޯލާ ބުނީ މެސީ ހުންނަންވާނީ ބާސެލޯނާގައި ކަމަށެވެ.


SunOnline: Research kuraa faraaiy thakah haassa koggen Avid College in webinar series eh baavvanee\nރިސާޗް ކުރާ ފަރާތްތަކަށް ހާއްސަ ކޮށްގެން އެވިޑް ކޮލެޖުން ވެބިނާ ސީރީޒެއް ބާއްވަނީ\n09 Jun 2020, 00:00\nއެވިޑް ކޮލެޖުގެ ފެކަލްޓީ އޮފް ރިސާޗް އެންޑް އިނޮވޭޝަންގެ ފަރާތުން އިންތިޒާމްކޮށްގެން، އޮންލައިން ވެބިނާ ސީރީޒެއް ބާއްވަން ހަމަޖައްސައިފިއެވެ.\nއެ ކޮލެޖުގެ ފެކަލްޓީ އޮފް ރިސާޗް އެންޑް އިނޮވޭޝަންގެ ޑީން ނާހީދު ރަޝާދު ވިދާޅުވީ މި ސެމިނާ ސީރީޒްގެ މައިގަނޑު މަގުސަދަކީ މަތީ ތައުލީމު ހާސިލު ކުރަމުންދާ ދަރިވަރުންނާއި އަދި ކިޔަވައިދެއްވާ މުދައްރިސުންގެ ކިބައިގައި އިލްމީ ދިރާސާ ކުރުމުގެ ގާބިލުކަން އިތުރުކުރުމާއި، އިލްމީ ދިރާސާ ކުރުމުގައި މަޝްއޫލުވެ އުޅުމަށް ލޯބިޖެއްސުމާއި އަދި މުޖުތަމައުގައި އިލްމީ ދިރާސާ ކުރުމުގެ ވައްޓަފާޅި އަށަގެނުވުން ކަމަށެވެ.\nޒޫމް މެދުވެރިކޮށް ކުރިއަށް ގެންދަން ނިންމާފައިވާ ވެބިނާ ސީރީޒްގެ ފުރަތަމަ ތިން ސެޝަން ބާއްވާނީ މި މަހުގެ 22، 23، އަދި 24 ގައެވެ.\nއެވިޑް ކޮލެޖުން ބުނީ މި ތިން ސެޝަނަކީ ވެސް އެވިޑް ކޮލެޖްގެ ސީއެސްއާރުގެ ދަށުން، ރާއްޖެއާއި ބައިނަލްއަގުވާމީ އެކި ގައުމުތަކަށް ހުޅުވާލެވިގެން، ބާއްވާ ސީރީޒެއް ކަމަށާއި، ބައިވެރިންގެ ފަރާތުން އެއްވެސް ފީއެއް ނުނަގާނެ ކަމަށެވެ.\nސެޝަންތަކުގައި ބައިވެރިވުމަށްޓަކައި ރެޖިސްޓްރީވާނީ ލިންކެއް ބޭނުންކޮށްގެންނެވެ.\nޑިގްރީ، މާސްޓާސް އަދި ޕީއެޗްޑީއަށް ކިޔަވާ ދަރިވަރުންގެ އިތުރުން މުދައްރިސުންނާއި، އިލްމީ ދިރާސާކޮށް ޝާއިއު ކުރުމަށް ލޯބިކުރާ ފަރާތްތަކަށް އަމާޒުކޮށްގެން ބާއްވާ މި ވެބިނާގައި ތަގުރީރު ކުރައްވާނީ މެލޭޝިޔާގެ މަޝްހޫރު ޔުނިވާސިޓީ އެއް ކަމުގައިވާ "ޔުނިވާސިޓީ ސައިންސް މެލޭޝިއާ" ގެ ޕްރޮފެސަރު ޑޮކްޓަރ މުހައްމަދު ކަމަރުލް ކަބިލާން އެވެ.\nއިލްމީ ދިރާސާކުރުމާއި ޕަބްލިޝްކުރުމުގައި ވަރަށް ފުންނާބު އުސް، ޕްރޮފެސަރ ޑޮކްޓަރ ކަބިލާންގެ ލިޔުންތައް ގޫގުލް ސްކޮލާގައި ނަކަލުކޮށްފައިވާ އަދަދު 1900 އާއި ގާތް ކުރެއެވެ.\nމީގެ އިތުރުން އެބޭފުޅާއަކީ މަޝްހޫރު "ބްރިޓިޝް ޖާނަލް އޮފް އެޑިއުކޭޝަނަލް ޓެކްނޮލޮޖީ"ގެ އެޑިޓޯރިއަލް ބޯޑުގެ މެމްބަރެއްވެސް މެއެވެ.\nތިން ދުވަހަށް ދެމިގެންދާ މި ވެބިނާ އަމާޒު ކުރެވިފައިވަނީ ހެދިފައިވާ ޕީއެޗްޑީ ތީސިސް، މާސްޓާސް ޑިޒަޓޭޝަން އަދި އެހެނިހެން ދިރާސާ ޕްރޮޖެކްޓްތައް ބައިނަލްއަގުވާމީ ގޮތުން ފުންނާބު އުސް ޕިއަރ ރިވިއުޑް ޖާނަލް ތަކުގައި ޝާއިއު ކުރުމުގައި ލިޔަންޖެހޭ އުސޫލުތަކާއި އުކުޅުތައް އުނގަންނައި ދިނުމަށެވެ.\nއެވިޑް ކޮލެޖުން ބުނީ މި ވެބިނާ ސީރީޒް އަކީ، އިލްމީ ދިރާސާ ކުރުމާއި އަދި މަޝްހޫރު ޖާނަލްތަކުގައި ޝާއިއު ކުރުމާއި ބެހޭ އަގުހުރި މައުލޫމާތު، ގިނަ އަދައެއްގެ ބަޔަކަށް ފޯރުކޮށްދިނުމަށް އެ ކޮލެޖުން ހުޅުވާލާފައިވާ ތަނަވަސް ފަހި ފުރުސަތެއް ކަމަށެވެ.\nއެވިޑް ކޮލެޖަކީ ރާއްޖޭގައި ހިންގާ އަމިއްލަ އެންމެ ބޮޑު އެއް ކޮލެޖެވެ. މިހާރުވެސް އެކި ދާއިރާތަކުން ތަފާތު ކޯސްތަކުގައި 2000 އަށްވުރެ ގިނަ ކުދިން އެވިޑް ކޮލެޖްގައި މަތީ ތައުލީމު ހާސިލްކުރަމުން ގެންދެއެވެ.\nކަރަންޓީނު ފީމަތިވެ، ދިވެހި ދަރިވަރުން ގޮތްހުސްވެފައި!\nސޮލާހުއްދީން ސްކޫލުގެ މަސައްކަތް ކޮށްދޭނެ ބަޔަކު ހޯދަނީ\nކޮވިޑް ޕޮޒިޓިވް ދަރިވަރުން އޭލެވެލް ހަދަން ވަކި ހޯލެއް


January 26, 2021 21:54:20\nJanuary 26, 2021 20:13:06\nJanuary 26, 2021 19:26:27\nJanuary 25, 2021 16:41:21\nJanuary 25, 2021 16:41:13\nމެކްސިކޯގެ ރައީސް ކޮވިޑަށް ޕޮޒިޓިވްވެއްޖެ\nJanuary 24, 2021 15:30:19\nJanuary 22, 2021 08:27:33\nމި ހަމަލާގައި މަރުވި މީހުންގެ އަދަދު އަދިވެސް އިތުރުވެދާނެކަމަށް އިރާގްގެ ހެލްތު މިނިސްޓްރީއިން ވަނީ ބުނެފައެވެ. މިއީ ޖެނުއަރީ 2018 ވަނަ އަހަރަށް ފަހު އެއް ފަހަރާ ދެ ބޮން ބަގްދާދުގައި ގޮއްވާލި ފުރަތަމަ ފަހަރެވެ.\nJanuary 16, 2021 23:22:52\nJanuary 13, 2021 17:49:46\nއިސްރާއީލުން ސީރިއާއަށް ދިން ހަމަލާތަކެއްގައި 40 މީހަކު މަރާލައިފި\nJanuary 23, 2021 10:05:06\nJanuary 21, 2021 03:53:58\nJanuary 23, 2021 17:06:33\nJanuary 23, 2021 16:59:48\nJanuary 20, 2021 20:53:12\nމި ހާދިސާ ހިނގާފައިވަނީ ހުކުރު ދުވަހުގެ ރޭގަނޑު 9:40 އެހާކަށް ހާއިރުކަމަށް މައުލޫމާތު ލިބެއެވެ. ނައިޖީރިއާގެ ރައީސް މުހައްމަދު ބުހާރީ ނިސްބަތްވާ ކަޓްސީނާ ސްޓޭޓްގައި ހިނގާދިޔަ މި ހާދިސާގައި ރަހީނުކޮށްފައިވަނީ ކިތައް ކުދިންކަމެއް އަދި ޔަގީނެއް ނޫނެވެ....\nކެމަރޫންގައި ދިން ޙަމަލާގައި 14 ކުޑަކުދިން ހިމެނޭކަމަށް އދ. އިން ހާމަކޮށްފި.\nSeptember 06, 2019 12:05:11\nޒިމްބާބުވޭގެ ކުރީގެ ރައީސް މުގާބޭ އުމުރުން 95 އަހަރުގައި އަވަހާރަވެއްޖެ\nJune 05, 2019 14:48:52\nއޮސްޓްރޭލިއާގައި ދިން ބަޑީގެ ހަމަލާތަކުގައި ހަތަރު މީހަކު މަރާލައިފި\n"ބުރުގާ އަޅާ އަންހެނުންނަށް ކުރާ ފުރައްސާރައަށް ޤާނޫނީ ހައްލެއް ހޯދާނަން"\nMarch 21, 2019 10:20:20\nއާދަޔާ ހިލާފު ބިޔަ މަހެއް އޮސްޓްރޭލިއާގެ ހޭޅިފަށަށް ލައްގައިފި\nJanuary 24, 2021 09:59:52\n2 މިލިއަން ޑޯޒް މިހާރު ރައްޔިތުންނަށް ދިނުމަށް ފަށާފައިވާ ކަމަށާއި އިތުރު 100 މިލިއަން ޑޯޒް އެ ގައުމުގައި އުފައްދާނެކަމަށް ސަރުކާރުގެ ހިއްސާއޮންނަ ފޮއިކްރުޒް އިންސްޓްޓިއުޓްއިން ވަނީ ހާމަކޮށްފައެވެ.\nJune 01, 2019 13:40:40\nއެމެރިކާގެ ވަޖީނިއާގައި ދިން ބަޑީގެ ހަމަލާތަކުގައި 12 މީހުން މަރުވެއްޖެ\nއެމެރިކާ އަދި ކެނެޑާ\nJanuary 20, 2021 22:51:27\nއެގޮތުން، މިފަހަރުވެސް އެއްބައިވަންތަކަން ކުރި ހޯދައިފިކަމަށާއި މިއަދަކީ 'އެމެރިކާގެ ދުވަސް' ގޮތުގައި ބައިޑަން ސިފަކުރެއްވިއެވެ. އަދި، ޑިމޮކްރަސީގެ ނާޒުކު ކަމާއި މުހިންމު ކަން މިއަދު ވަޒަންކުރެވޭކަމަށްވެސް ބައިޑަން ވިދާޅުވިއެވެ. އެހެންނަމަވެސް، އަބަދ...\nJanuary 20, 2021 22:03:08\nބައިޑަން އެމެރިކާގެ ރައީސް ކަމުގެ ހުވާކުރައްވައިފި\nJanuary 20, 2021 21:33:01\nJanuary 20, 2021 19:55:21\nJanuary 20, 2021 11:34:02\nރައީސް ޓްރަމްޕެގެ ވަދާއީ ޚިތާބު: ވެރިކަމަށް ވަޑައިގެންނެވި މަގްޞަދުތައް ހާސިލްކުރެވިއްޖެ\nJanuary 24, 2021 10:51:51\nJanuary 23, 2021 17:06:49\nJanuary 21, 2021 21:32:22\nJanuary 20, 2021 11:02:36\nޝާހީ އާއިލާއަށް ފާޑުކިޔުމުން ތައިލޭންޑްގެ އަންހެނަކު 43 އަހަރަށް ޖަލަށް\nJanuary 18, 2021 21:21:25\nJanuary 21, 2021 10:27:26\nމުޅި ދުނިޔެއިން ކޮވިޑު ޖެހުނު މީހުންގެ އަދަދު 97 މިލިއަނަށް ވުރެ އިތުރުވެއްޖެއެވެ.\nJanuary 05, 2021 09:09:02\nއަހަރުގެ ފުރަތަމަ ދުވަހު 371,500 ކުދިން އުފަންވެފައިވޭ: ޔުނިސެފް\nJanuary 23, 2021 15:26:58\nޓެޑްރޯސްގެ ޝުކުރު މޯދީއަށް\nކޮވިޑް-19 އާއި ގުޅިގެން އިންޑިއާއިން ކުރަމުންދާ މަސައްކަތަށް އެގައުމުގެ ސަރުކާރަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ)ގެ ޑިރެކްޓަރ ޖެނެރަލް، ޓެޑްރޯސް އަދެނޯމް ޝުކުރު އަދާ ކުރައްވައިފިއެވެ.\nJanuary 23, 2021 10:04:41\nJanuary 21, 2021 15:58:12\nވެކްސިން އުފައްދާ ސިީރަމް އިންސްޓިޓިއުޓްގައި އަލިފާން ރޯވެއްޖެ!\nJanuary 21, 2021 12:16:16\nއިންޑިއާއިން ބަންގްލަދޭޝަށް ވެކްސިން ޝިޕްމަންޓް ފޮނުވަން ތައްޔާރުވެއްޖެ\nJanuary 16, 2021 16:35:54\nއިނގިރޭސިވިލާތުގެ ޕްރިންސް ޗާލްސް ކޮވިޑް-19 އަށް ޕޮސިޓިވް ވެއްޖެއެވެ. މިކަން ކަށަވަރު ކޮށްދީފައިވަނީ، ކްލެރެންސް ހައުސް އިން މިއަދު ހެދުނު ނެރެނު ބަޔާނެއްގައެވެ. އުމުރުފުޅުން 71 އަހަރުގެ ޗާލްސް އަކީ އިނގިރޭސި ތަޚުތާއި އެންމެ ގާތުގައިވާ ފަރާތެވެ. ރާނީ...\nMarch 14, 2020 06:14:15\nޔޫކޭގަ އުފަންވީ ކުއްޖަކު ކޮވިޑް-19 އަށް ޕޮޒިޓިވް ވެއްޖެ\nMarch 10, 2020 09:41:41\nކޮރޯނާވައިރަސް ހަށިގަނޑަށް ފޮނުވާލުމަށް ވޮލެންޓިއަރ ކުރާ މީހުންނަށް 3500 ޕައުންޑު\nJanuary 21, 2021 12:43:24\nJune 30, 2019 11:45:23


Kolhufusheega bahthi jahan India in 1.5 million Rufiyaa\n13 ނޮވެންބަރ 2019 1 ކޮމެންޓް\nކޮޅުފުށީގައި ބައްތި ޖެހުމަށް އިންޑިއާއިން 1.5 މިލިއަން ރުފިޔާގެ ހިލޭ އެހީ\nއިޖްތިމާއީ-އިޤްތިޞާދީ ތަރައްގީއަށް ބޭނުންވާ ޕްރޮޖެކްޓުތައް ހިންގުމަށް އިންޑިއާ ސަރުކާރުން ދިވެހި ރާއްޖެއަށް ދެއްވާފައިވާ ހިލޭ އެހީގެ ތެރެއިން މުލަކު އަތޮޅު ކޮޅުފުށީގައި މަގު ބައްތި ޖެހުމަށް 1,500,000.00 ދިވެހި ރުފިޔާގެ އިންޑިއާ ސަރުކާރުން ކަނޑައަޅުއްވައިފިއެވެ.\nރައްޔިތުންނަށް ހާއްސަކޮށް އަންހެނުންނާށާއި އުމުރުން ދުވަސްވީ މީހުންނަށް ރައްކާތެރި މާހައުލެއް ފަހިކޮށްދިނުމަށްޓަކައި މަގު ބައްތި ހަރުކުރުމަކީ ކޮންމެހެން ކުރަންޖެހިފައިވާ މަސައްކަތެކެވެ. މި މަޝްރޫޢުގެ ދަށުން ކޮޅުފުށީގެ މީހުން ދިރިއުޅޭ ސަރަހައްދުގައި 115 މަގު ބައްތި ޖެހޭނެއެވެ.\nމި ޕްރޮޖެކްޓަކީ މި އަހަރުގެ މާރިޗް މަހު 17 އިން 18 އަށް އިންޑިއާގެ މިނިސްޓަރ އޮފް އެކްސްޓާރނަލް އެފެއާޒް ހަރ އެކްސަލަންސީ ސުޝްމާ ސްވަރާޖް ރާއްޖެއަށް ކުރެއްވި ރަސްމީ ދަތުރުފުޅުގައި އިންޑިއާ ސަރުކާރުން ރާއްޖެއަށް ދެއްވަން ނިންމެވި ހިލޭ އެހީގެ ދަށުން ހިންގާ ޕްރޮޖެކްޓެކެވެ.\nދެން މި ބައްތި ތައް ދިއްލަން އިންޑިއާ އިން ކިތައް މީހުން ގެން ނަން ސަރުތު ކުރިބާ. ކުރިން ވެސް ހެލިކޮޕްޓަރެ ދިން .


Barulamaany Petition gai Soi Hoadhany MDP akun noon: Hassan Latheef ބަރުލަމާނީ ޕެޓިޝަންގައި ސޮއިހޯދަނީ އެމްޑީޕީއަކުން ނޫން: ހަސަން ލަތީފް – Huvadhoo News Barulamaany Petition gai Soi Hoadhany MDP akun noon: Hassan Latheef Huvadhoo News\nބަރުލަމާނީ ޕެޓިޝަންގައި ސޮއިހޯދަނީ އެމްޑީޕީއަކުން ނޫން: ހަސަން ލަތީފް\nއެމް.ޑީ.ޕީގެ ޗެއަރ ޕާރސަން ހަސަން ލަތީފް\nބަރުލަމާނީ ޕެޓިޝަނަށް ސޮއިހޯދަނީ އެމްޑީޕީން ނޫންކަމަށް އެމް.ޑީ.ޕީގެ ޗެއަރ ޕާރސަން ހަސަން ލަތީފް ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ހަސަން ލަތީފް ވިދާޅުވެފައިވަނީ ބަރުލަމާނީ ނިޒާމަށް ތާއިދު ހޯދުމަށް ސޮއިކުރާ ޕެޓިޝަނުގައި ސޮއިކުރުމުގެ މަސައްކަތް ކުރަނީ އަމިއްލަ ޖަމާއަތަކާއި މަޖިލީހުގެ އެމްޑީޕީގެ މެމްބަރުން ކަމަށާއި ހަރުގެ ތަކުގައި އެމަސައްކަތް ކުރަނީ މެމްބަރުން އެދޭ އެފަދަ ހަރަކާތްތަކަށް ޕާޓީގެ ހަރުގެތަކާއި ޖަގަހަތައް ދޫކުރާ ގޮތަށް ހަމަޖެހިފައިވާތީ ކަމަށެވެ.\nހަސަން ލަތީފް އިތުރަށް ވިދާޅުވިގޮތުގައި ބަރުލަމާނީ ނިޒާމު ޕެޓިޝަނުގައި ސޮއިކުރުމުގެ މަސައްކަތުގައި އުޅޭ މެމްބަރުންގެ އެދުމުގެ މަތިން އަމިއްލަ ޖަމްއިއްޔާއަކާއި ގުޅިގެން އެކަން ކުރިއަށް ގެންދިޔުމަށް ހަރުގެތައް ވަނީ ދޫކުރެވިފައެވެ. އެހެންނަމަވެސް އެއީ އެމްޑީޕީ އޮފީހުން ކުރަމުން އަންނަ މަސައްކަތެއް ނޫންކަމަށް އޭނާ ވަނީ ހާމަކޮށްފައެވެ.\nރާއްޖެއަށް ބަރުލަމާނީ ނިޒާމު ގެނައުމަށްޓަކައި ތައްޔާރުކޮށްފައިވާ ޕެޓިޝަނުގައި މިހާތަނަށް މަޖިލީހުގެ ބައެއް މެމްބަރުންގެ އިތުރުން މުހައްމަދު ނަޝީދުއަށް ތާއީދުކުރާ އާއްމު ރައްޔިތުންވެސް ދަނީ ސޮއިކުރަމުންނެވެ.\nއެހެންނަމަވެސް ސަރުކާރު ހިންގާ ކޯލިޝަންގައި ހިމެނޭ ޕާޓީތަކުގެ އިސްވެރިންނާއި ލީޑަރުން ދަނީ ބަރުލަމާނީ ނިޒާމާ ދެކޮޅަށް ފާޅުގައި އަޑުއުފުލަމުންނެވެ.\nހަސަން ލަތީފް ބަރުލަމާނީ ޕެޓިޝަން


Beyrun Dharani Dheyne Kameh Nei, Viyafaari Kuran Raajje Annan Jehe: Raees Nasheed - Vaguthu\nބޭރުން ދަރަނި ދޭނެ ކަމެއް ނެތް، ވިޔަފާރި ކުރަން ރާއްޖެ އަންނަން ޖެހޭ: ރައީސް ނަޝީދު\nރައީސް ނަޝީދު ނޫސްވެރިންނާ ވާހަކަ ދައްކަވަނީ - ވަގުތު އިމޭޖްސްް: މުހައްމަދު އަފްޒަލް\nބޭރު ގައުމުތަކުންނާއި ކުންފުނިތަކުން ދިވެހި ދައުލަތަށް ދަރަނީގެ ގޮތުގައި ފައިސާ ދޭނެ ކަމެއް ނެތް ކަމަށާއި އޭގެ ބަދަލުގައި ރާއްޖޭގައި ވިޔަފާރި ކުރަން އިންވެސްޓް ކުރަން ފައިސާ ހޭދަ ކުރަން ޖެހޭ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެއެވެ.\nމަޖިލީހުގެ މިއަދުގެ ޖަލްސާގައި އިއާދަކުރަނިވި ހަކަތައަށް އިންވެސްޓްމަންޓް އިތުރު ކުރަން ހޯރަފުށި ދާއިރާގެ މެންބަރު އަހުމަދު ސަލީމް (ސައްލެ) ހުށަހެޅުއްވި މައްސަލަ ތަޅުމަށް އިއްވައި ދެއްވި ފަހުން ނަޝީދު ވިދާޅުވީ ކަރަންޓަށް އިންވެސްޓް ކުރާނެ ބަޔަކު ހޯދަން ޖެހޭ ކަމަށެވެ.\nނަޝީދު ވިދާޅުވީ، ދައުލަތް ހިނގަން ޖެހޭ އާންމު އުސޫލެއް އެބަ އޮތް ކަމަށެވެ.\nފުރަތަމަ ކުރަން ޖެހޭ ކަމަކީ އިންތިހާބުތަކާ ދިމާކޮށް ވައުދުތަކެއް ހުށަހަޅައި އެ ވައުދުތައް ރައްޔިތުންނަށް ތަފްސީލްކޮށް ދިނުން ކަމަށާއި އިންތިހާބު ކާމިޔާބުވުމުން އެ ވައުދުތައް ފުއްދަން ގާނޫނީ އޮނިގަނޑެއް އެކުލަވާލައި އެ އޮނިގަނޑު ތަންފީޒު ކުރަން ޖެހޭ ކަމަށް އެމަނިކުފާނު ވިދާޅުވިއެވެ.\n"މި މަޖިލީހުން ފެނާއި ނަރުދަމާގެ ގާނޫނެއް އެކުލަވާލާފައި. ލާމަރުކަޒީ ގާނޫނެއް އެކުލަވާފައިވޭ. ޔުޓިލިޓީ ގާނޫނެއް އެބަ އޮތް ކޮމިޓީގައި. މި ގާނޫނުތަކުން ޖާގަ ދޭން ކައުންސިލްތަކުން ޓެންޑަރު ކުރަން. ކަރަންޓު އުފައްދައި ކަރަންޓު ހިދުމަތް ދޭނެ ބަޔަކު ހޯދަން." ނަވަރާވަނަ މަޖިލީހުން އެ ވައުދުތައް ފުއްދުމުގެ މަސައްކަތް ކުރެވޭ ކަން ފާހަގަކުރައްވައި ނަޝީދު ވިދާޅުވިއެވެ.\nނަޝީދު ވިދާޅުވީ ބޭރުގެ ގައުމުތަކުންނާއި ކުންފުނިތަކުން ވެސް އެމަނިކުފާނު އެދިވަޑައިގަންނަވަނީ ރާއްޖޭގައި އިންވެސްޓްކޮށް ވިޔަފާރި ކުރުމަށް ކަމަށެވެ. ވަކިން ހާއްސަކޮށް އިއާދަކުރަނިވި ހަކަތައިން ކަރަންޓު އުފެއްދުމަކީ ދެކޮޅު ޖެހޭ ވިޔަފާރިއެއް ކަމަށް އެމަނިކުފާނު ވިދާޅުވިއެވެ.\n"ބޭރުގެ ކުންފުނިތަކުން އަޅުގަނޑުމެންނަށް ދަރަންޏަށް ލާރި ދޭނެ ކަމެއް ނެތް ބޭރުގެ ގައުމުތަކުންނެއް. އަޅުގަނޑުމެން މާ ވަރަކަށް ކިޔަމުންނެއް ވެސް ނުދަން އެހީ ދޭށެކޭ ވެސް. އަޅުގަނޑުމެންނާއެކު ވިޔަފާރި ކުރަން އެ ގައުމުތަކުގެ ކުންފުނިތަކުން އައުމަށް އަޅުގަނޑުމެން މި އެދެނީ." ނަޝީދު ވިދާޅުވިއެވެ.\nރައީސް ނަޝީދު މި ގޮތަށް ވިދާޅުވި އިރު، ރައީސް އިބްރާހިމް މުހައްމަދު ސޯލިހްގެ މި ސަރުކާރު އައި ފަހުން އަވައްޓެރި އިންޑިއާއާ ގުޅުން ގާތްކޮށް އިންޑިއާއިން ދެމުންދާ ލޯނު އެހީގެ ފައިސާ ދަނީ ނަގަމުންނެވެ. ކުރީގެ ރައީސް އަބްދުﷲ ޔާމީންގެ ސަރުކާރުގައި އިންޑިއާއާ ވާދަވެރި ޗައިނާއިން ގިނަ އަދަދެއްގެ ލޯނު އެހީ ހޯދިއެވެ.\nމި ސަރުކާރުގައި އިންޑިއާއިން ރާއްޖެއަށް 800 މިލިއަން ޑޮލަރުގެ ކްރެޑިޓް ފެސިލިޓީއެއް ހަމަޖައްސާފައިވެއެވެ. އެ ކްރެޑިޓް ފެސިލިޓީގެ ދަށުންނާއި އިންޑިއާގެ ހިލޭ އެހީގެ ދަށުން ގިނަ މަޝްރޫއުތަކެއް ހިނގަމުންދާއިރު، 400 މިލިއަން ޑޮލަރުގެ ކަރެންސީ ސްވޮޕެއް ވެސް އިންޑިއާއާއެކު ހިމެނެއެވެ. ދާދި ފަހުން ބަޖެޓް ސަޕޯޓްގެ ގޮތުގައި ވެސް 200 މިލިއަން ޑޮލަރު ދީފައިވެއެވެ.\nއޮކްޓޯބަރ 14, 2020 12:43\nމި ހިޔަޅު ރާއްޖެ އިން އިންޑިޔާ އަށް ފޮނުވާލަންވީ..\nއޮކްޓޯބަރ 14, 2020 13:15\nމީ ކީއްވެގެން އުޅޭ ބީތާއެއްތަ މިހާރުހިއެއްނުވޭ މީނަގެ ސިކުޑިވެސް ރަގަޅުހެނެއް އެހެއްވާނީ ލާދީނީވީމަ\nއޮކްޓޯބަރ 14, 2020 14:25\nހެޔޮނުވާނެ މީނާ މިގައުމުން ބޭރުކޮށް ޔޫކޭ އަށް ނުވަތަ އިންޑިޔާގެ ތަރައްގީއަށް އެއިން ރަށަކަށް ފޮނުވާލާ.!\nމީ މިގައުމު ދުވަހަކުވެސް ނުފެތޭވަރުގެ އަދަވަޅަކަށް ވައްޓަން އުޅޭ ބާޢީއެއް ތޯ؟\nއަބަދު ގައުމަށް ގެއްލުން ހުރިކަންކަން ކުރަން މިއުޅެނީ.؟\nއޮކްޓޯބަރ 14, 2020 14:33\nއެހެންވީމައި ހިޔަޅުގެ ބަހުރުވައިން ތިޔަބުނަނީ އިންޑިޔާގެ ވޯރާ ވިޔަފާރިވެރިން އައިސް މިގައުމުގައި ވިޔަފާރިފަށައި މިގައުމުގެ މީހުން މިކުރަމުންއަންނަ ވިޔަފާރިތަށް ބަނގުރޫޓުކޮށްލާށޭދޯ.\nމިހާރުވެސް އިންޑިޔާގެ ވިޔަފާރިވެރިންގެ ނުހޮރުއްޕާނާހެދި މިއުޅެނީ އަދިވެސް މިކަލޭގެ މިއުޅެނީ މިވަރުންވެސް ނުފުދިގެން އިތުރަށް އެމީހުންގެ ބާރު މިގައުމުގައި ހިއްޕާލަން ފުރުސަތުދޭންވެގެން.\nމިއީ ދިވެހި ރައްޔިތުން ހާއްސަކޮށް ވިޔަފާރިވެރިން ވިސްނަންވެއްޖެކަމެއް. މިއީ ޖޯކެއްނޫން މިއީ ދުރާލައި ރޭވިގެން ހިންގަމުން އަންނަ ބޮޑު ޖަރީމާއެއް.\nއޮކްޓޯބަރ 14, 2020 16:15\nކަލޭ ތި ހީކުރަނީ އުނގުވިޔަފާރި ކޮށްގެން މިކަން ވާނެކަމައްތަ؟\nއޮކްޓޯބަރ 14, 2020 16:53\nކަލޯ! ބޭރުމީހުން ދަރަނި ދެނީ ކަލޯމެން އާދޭސް ކުރާތީ. ސޯލިހުކައިރީގައި ކަލޯ ބުނޭ ބޭރުންދަރަނި ނުނަގާށޭ. ތިމަންނާގެ ބަފާ އަތުން ދަރަނި ނަގާށޭ. މީހަމަފައްކާ ބީތާއެއް.\nއޮކްޓޯބަރ 14, 2020 18:11\nމީނާ މިއީ ކޮން މަޒުހަބެއްގެ ކޮންތައްތަރެއްގެ ކާކު؟ މީނާ ހެނދުނު ހުންނަ ގޮތަކަށް ނޫން ހަވީރު ހުންނާއީ. މޫނާފިގަކު ކުތައް އަނގައިން ވާހަަ ދައްކަފާނެ ބާ؟ މާތްﷲއާ ވަކީލު\nއޮކްޓޯބަރ 14, 2020 19:11\nމި ވަރަށް ނުބައި ހިޔަޅެއް. މިތަނަށް ކާފަރުން އިތުރުކުރާނެ ރޭވުން މި ހިޔަޅު ރާވަނި\nއޮކްޓޯބަރ 15, 2020 08:43\nއެއިރުންތާ ކޮންމެވެސް އެޗެކޭކިޔާފަވެސް އިންޑިޔާ މިހުން މިގައުމުގައި ގިނަވާނީ. ދެން ބުނާނެ ތިމަންނާއޭ އެންމެ ގިނަ އިންވެސްޓްމެންޓްތައް މިގައުމަްގައި ކުރުވީ. އެ ހެޔޮ ނިކަމެތި ދިވެހިން ބަނޑަށް ޖެހުނަސް. މިހާރުވެސް ތިޔަނޫސްވރިންބަލާބަލަ މީނާގެ ބޭބެގެ ކުންފުންޏަށް އައި ޖީ އެމް އޗް ގެ އިންޖިނައިރރއިން ކޮންސަލްޓަންސީ ދިނީ ކިހިނެއްތޯ. އެތައްމިލިޔަނެއް މަހަކު އެކުންފުންޏަށްވެސް. އިއްޒަތްތެރި ގަމާރު.\nއޮކްޓޯބަރ 15, 2020 09:39


އެންޓި ޓޯޗަރ އެކްޓް' އަށް އަހުލުވެރިކުރުމުގެ ސެޝަނެއް ކޮމިޝަންގެ މުވައްޒަފުންނަށާއި މެންބަރުންނަށް އަމާޒުކޮށްގެން ހިންގައިފި'\nނޭޝަނަލް އިންޓެގްރިޓީ ކޮމިޝަނުން ބ. އޭދަފުށީ ޕޮލިސް ސްޓޭޝަނަށާއި ބ. ދަރަވަންދޫ ޕޮލިސް ޑެސްކަށް ޒިޔާރަތްކޮށް، އެ ދެ ރަށުގައި ނޭޝަނަލް އިންޓެގްރިޓީ ކޮމިޝަނާ ބެހޭގޮތުން ހޭލުންތެރިކުރުމުގެ ޕްރޮގްރާމް ހިންގައިފި\nޤާނޫނާއި ޤަވާއިދު އަދި އުސޫލުތައް\nޝާއިޢުކުރެވުނީ: 16 ނޮވެންބަރު 2020\nނޭޝަނަލް އިންޓެގްރިޓީ ކޮމިޝަނަށް އަލަށް ގުޅުނު މެންބަރުން، ތަންފީޒީ އިދާރާތަކަށް ތަޢާރަފްވުމުގެ ގޮތުން މޯލްޑިވްސް އިމިގްރޭޝަންގެ އިސްވެރިންނާއެކު ބައްދަލުވުމެއް ބާއްވައިފިއެވެ. 15 ނޮވެމްބަރ 2020 ގައި، މޯލްޑިވްސް އިމިގްރޭޝަންގެ އޮފީސް އިމާރާތުގައި ބޭއްވި މި ބައްދަލުވުމުގައި، ނޭޝަނަލް އިންޓެގްރިޓީ ކޮމިޝަންގެ މެންބަރުން ތަޢާރަފްވުމުގެ އިތުރުން، އެ އިދާރާއާ ގުޅޭގޮތުން ކޮމިޝަނަށް ހުށަހެޅޭ މައްސަލަތަކުގެ ބާވަތްތަކާއި، އެ މައްސަލަތައް ތަޙްޤީޤުކުރުމުގައި ދިމާވާ ދަތިތަކާއި އަދި އެ ދަތިތައް ޙައްލުކުރުމަށްޓަކައި ކުރެވިދާނެ ކަންކަމާގުޅޭގޮތުން މަޝްވަރާކުރެވުނެވެ. އަދި މީގެ އިތުރުން ނޭޝަނަލް އިންޓެގްރިޓީ ކޮމިޝަންގެ މަސްއޫލިއްޔަތުތައް އަދާކުރުމަށްޓަކައި މޯލްޑިވްސް އިމިގްރޭޝަނާއެކު ދެފަރާތުން ގުޅިގެން ކުރެވިދާނެ ކަންކަމުގެ މައްޗަށް މި ބައްދަލުވުމުގައި ވާހަކަ ދެކެވުނެވެ.


BREAKING NEWS: Hithaadhoo Council Ge Hurihaa Membarun Suspend Kohfi - Vaguthu\nހިތާދޫ ކައުންސިލްގެ ހުރިހާ މެމްބަރުން ސަސްޕެންޑް ކޮށްފި\n3 އަހަރު ކުރިން ( މާޗް 19, 2018 )\nބ.އަތޮޅު ހިތާދޫ ކައުންސިލްގެ ހުރިހާ މެމްބަރުން ސަސްޕެންޑް ކޮށްފިއެވެ.\nލޯކަލް ގަވަރމެންޓް އޮތޯރިޓީ (އެލްޖީއޭ) އިން އެ މެމްބަރުން ސަސްޕެންޑް ކުރީ ދިވެހިރާއްޖޭގެ އިދާރީ ދާއިރާތަށް ލާމަރުކަޒީ އުސޫލުން ހިންގުމުގެ ގާނޫނުން ކައުންސިލްތަކަށް ލިބިދީފައިވާ ބާރުގެ ބޭރުން ހިތާދޫ ކައުންސިލުން ނޫސްބަޔާނެއް ނެރުނު މައްސަލަ އާއި ގުޅިގެންނެވެ.\nއެލްޖީއޭ އިން ވިދާޅުވީ ހިތާދޫ ކައުންސިލުގެ އެ އަމަލަކީ އެ އޮތޯރިޓީ އިން ފާސްކޮށްފައިވާ ކައުންސިލުން ކުރާ ގާނޫނާއި ހިލާފު އަމަލުތަކާއި އިސްލާހީ ފިޔަވަޅުތައް ދަރަޖަ ކުރުމުގެ އުސޫލުގެ ފަސްވަނަ މާއްދާގެ (ނ) އާއި ހިލާފު އަމަލެއް ކަމަށެވެ.\nމި މައްސަލަ ބެލުމަށްފަހު އެލްޖީއޭގެ ބޯޑުން ވަނީ އެ ނޫސްބަޔާނުގައި ސޮއިކޮށްފައިވާ ހިތާދޫ ކައުންސިލްގެ ތިން މެމްބަރުން މާދަމާ އިން ފެށިގެން މުސާރަ އާއި އިނާޔަތްތައް ނުލިބޭގޮތަށް އެއް މަސްދުވަހަށް ސަސްޕެންޑު ކުރަން ނިންމާފައެވެ.\nއަދި އެ މުއްދަތުގައި ފަރުދީ ހައިސިއްޔަތުން ލިބިގަންނަ ހިދުމަތެއް ކައުންސިލުން ހޯދުން ނޫން ބޭނުމަކު ކައުންސިލްގެ އިދާރާ އަށް ހާޒިރުވުމާއި ކައުންސިލްގެ ލިޔެކިޔުންތަކާއި ވަސީލަތްތައް ބޭނުން ކުރުމާއި އެއްވެސް ހައްސިއްޔަތަކުން ކައުންސިލް ތަމްސީލު ކުރުން މި ބޭފުޅުންނަށް މަނާވާނެ ކަމަށް އެލްޖީއޭގެ ބަޔާނުގައި ވިދާޅުވެފައިވެއެވެ.\nކައުންސިލަރުންގެ ސަސްޕެންޝަނުގެ މުއްދަތުގައި އެލްޖީއޭ އާއި ބ.އަތޮޅު ކައުންސިލާއި، ބ.ހިތާދޫ ކައުންސިލަށް ލަފާދޭ ކޮމިޓީގެ މަޝްވަރާގެ މަތިން ކައުންސިލް ހިންގުމާއި ހަވާލުވެ ހުންނާނީ ކައުންސިލް އިދާރާގެ ޒިންމާދާރުވެރިޔާ ނުވަތަ އޭނާގެ މަސްއޫލިއްޔަތާއި އެވަގުތަކު ހަވާލުވެ ހުރި ފަރާތަކުން ކަމަށް އެލްޖީއޭ އިން ވިދާޅުވިއެވެ.\nއެލްޖީއޭގެ ބަޔާނުގައި ވަނީ މި ދަރަޖައިގެ ކުށެއް ތަކުރާރުކޮށްފިނަމަ ހިތާދޫ ކައުންސިލް ރޫޅާލުމަށް ހައިކޯޓަށް ހުށަހަޅާނެ ކަމަށްވެސް ވިދާޅުވެފައެވެ.\nމާޗް 19, 2018 20:32\nކޮބާ ރަންރީނދޫ ޓްވިޓަރޭ ދަ ބަތާހަރާމީ ދަހަރާމްކޯރޭ ދަ ބަނޑު ދޮންނައޭ ދަ ކަސްބިއަނޭ ދަ އުނގުވިއްކައޭ ދަ ދެބައޮޑުވައޭ ދަ ބޮޑު ކުބުހައޭ ދަ ކާޅު ހެދުންލައޭ ދަ ލާދީނީ ފިކުރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް.\nމާޗް 19, 2018 20:40\nއަދިވެސް އިތުރު ކައުންސިލަރުން ސަސްޕެންޑް ކުރާނަމޭ ދެން ސަސްޕެންޑް ކުރާނީ މާލެ ސިޓީ ކައުންސިލޭ ތަމެން ކުއްލި ނުރައްކަލުގެ ހާލަތު އިއުލާން ކޮށްފައި ވަނި ކޮށް އަންހެނުންގެ ރޫހޭ ކިޔާ ޕްރޮފޭ ފަތުރަައިގެން ނިިކުތުން އެއީ މަމެން ގާތަށް ވަރަށް ނެއްޓި ކަމެކޭ. މާލެ ސިޓީ ކައުންސިލް ދޭ އާރ ނޯ ޑޭމް ގުޑް ފޯރ އަވަރ ކަންޓްރީ ދޭ އާރ ޑޭންޖުރެސް ޑޭންޖުރެސް ޑޭންޖުރެސް..\nމާޗް 19, 2018 20:51\nއިތުރު ތިން ކައުންސިލެއްގެ މެމްބަރުންތަކެއް ސަސްޕެންޑުކޮށްފިއޭ އެހެންތޭ. ވަން ޓޫ ތްރީ ޖޭމް ޖޭމް ޖޭމް ތަމެން ބޭނުންތޭ މާލެ އަށް މުޒާހަރާ ކުރަން އަންނަން ނުވަތަ މަމެން ޕިންކީންގެ ސަރުކާރާއި ދެކޮޅަށް ނިކުންނަން ޔޫ ވޮނާ ގެޓް އައުޓް ޖޭމް ޔޫ ވޮނާ ގެޓް އައުޓް ޖޭމް ޔޫ ވޮނާ ގެޓް އައުޓް ޖޭމް ޖޭމް ޖޭމް. ގޯ ވިދް އިޓް ގޯ ވިދް އިޓް ޖޭމް ޖޭމް ޖޭމް. އެއޮތް އަންނަނީ ރަންރީނދޫ ޓްވިޓަރޭ މެން ކައުންސިލަރޭ މެން ގޮވައިގެން މުޒާހަރާ ކުރަންއޭ ޖޭމް ޖޭމް ޖޭމް ކުދިންނޭ ޗާރޖް ކުރޭ އެމެން ސަސްޕެންޑް އަރުވާލަން ސަސްޕެންޑް އަރުވާލާ ބިންގޯ ބިންގޯ ބިންގޯ ޖިންގޯ ޖިންގޯ ޖިންގޯ ޖޭމް ޖޭމް ޖޭމް ސަސްޕެންޑް ކުރީއޭ ޖޭމް ޖޭމް ޖޭމް..\nމާޗް 19, 2018 20:53\nކޮބާ ރަންރީނދޫ ޓްވިޓަރޭ ރާކަނި މަސްކެވުނުތޭ. ޕަޕަޕަޕާޕާޕާ ޕަޕަޕަޕާޕާޕާ ޕަޕަޕަޕާޕާޕާ ޕަޕަޕަޕާޕާޕާ އެއޮތީ ސަަސްޕެންޑް އަރުވާލާފައި ހެދޭނެ ހަދާނެ ގޮތެއް ވެސް ނޯންނާނެ އެެމްޑީޕީން ދޯ. ޕަޕަޕަޕާޕާޕާ ޕަޕަޕަޕާޕާޕާ ޕަޕަޕަޕާޕާޕާ ދިސް އިޒް ވަޓް ކްރިއޭޓްސް ދި އިލޫޝަން ދޯ.\nމާޗް 19, 2018 20:56\nއެމެން ރަންރީނދޫ ޓްވިޓަރޭ މެން މުޒާހަރާ ކުރަން ގެނައި ހުރިހާ ދަ ބަނޑު އަކިރި ކައުންސިލަރޭ މެން ސައިޒުން ކަނޑާ ތިރި ކުރަނީ އޭ ސަސްޕެންޑް އަރުވަމުން ދޯ. ވަން ޓޫ ތްރީ ޖޭމް ޖޭމް ތަމެން ބޭނުންވަނީ މުޒާހަރާ ކުރަންތޭ މާލޭގައި ކައުންސިލަރޭ މެންނޭ ޖޭމް ޖޭމް ޖޭމް ޔޫ ވޮނާ މުޒާހަރާ ދެން ޖޭމް ޖޭމް ޖޭމް.\nމާޗް 19, 2018 21:23\nއެމެން ރަންރީނދުލޭ މެންގެ ތެރޭގައި ތިބެފައި މަމެން ޕިންކީން ނާއި ގުޅެން ކަމަށް ބުނެ ށ. މިލަދޫ ކައުންސިލުގެ ރައީސް މަމެންނާއި ދެކޮޅަށް ނޫސް ބަޔާން ތައް ނެރުނީ އެއީ އެމެން ހީކުރީތޭ އޭގެ ސަބަބުން ރާއްޖޭގެ ޕޮލިހުން އެމެން ފަދަ ލޯލެވެލޭ މެން ބުނާ ގޮތަށް ހަދާނެ ކަމަށްތޭ އެކަން އެހެން ނުވާނެއޭ މަމެން ޖެއްސީ ނެކް ޓު ނެކް ފެބް އެކެއްގައި އުއްތަމައޭ އާއި ލާރޖް ކޮށް ނޭ މަމެން ޖެއްސި ޖެއްސުން ލާރޖް ވުމުން އުއްތަމައޭ މެން ގޮނޑިން އުފުރާލީއޭ. މަމެން ޕިންކީން އަތުން ކްރެޑިޓް ކާލައިގެން މަމެންނަށް ހަރާމްކޯރު ވާ ކައުންސިލަރޭ މެން ދެން ޖެހޭނީ ކައުންސިލަރު ކަމުގެ މަގާމް އުމުރަށް ހަނދާން ނައްތާލަން މަމެން ކައުންސިލްތަކުގެ ގާނޫނު ބަދަލު ކުރާނަމޭ އެއް ފަހަރު ވެސް ސަސްޕެންޑް ކުރެވިއްޖެ ކައުންސިލަރެއް ނަމަ ދެން ދެވަނަ ފަހަރަށް ވެސް އަދި އުުމުރުގައި ވެސް ކައުންސިލަށް ކުރިމަތި ނުލެވޭނެ ކަމަށް. އިޓް ޑަޒް ސީމް ޓު މެޓަރ އެން އިޓް ޑަޒް ސީމް ޑެޑް ސީރިއަސް ޓު މީ. އައި ކާންޓް ޓޭކް ދިސް ގަންޖާބޯ ދަ ބަތާހަރާމީ ދަ ހަރާމްކޯރު އެން ދަ އުނގުވިއްކާ ދަ ލާދީނީ ފިކުރު ރަންރީނދޫ ޓްވިޓަރޭ ސްޓަފް ނޯމޯރ. ޑާޑާޑާޑާ ޑާޑާޑާޑާ ޑާޑާޑާޑާ ޑާޑާ ޑާޑާ ޑާޑާ ޑީޑަޑަޑާޑާ ޑީޑަޑަޑާޑާ ޑޯންޓް ބީ ޑޯންޓް ބީ ޑޯންޓް ބީ ޑާޑާ ޑާޑާ ޑާޑާ ޑާޑާޑާޑާ ޑާޑާޑާޑާ ޑާޑާޑާޑާ...\nމާޗް 19, 2018 21:57\nމާޗް 19, 2018 21:59\nމުޅިރާއްޖޭގެ ހުރިހާ ކައުންސިލެއް އުވާލަންވީ އެއީ ބޭނުމެއްހިފޭބައެއްނޫން